ބިން ލާދިންގެ އެންމެ ފަހުގެ ވީޑިޔޯ ފީތާގެ ދިވެހި ތަރުޖަމާ | ރިޕޯޓު | ޚަބަރު\nBack ކަވާސާ ޚަބަރު ޚަބަރުގެ ބައިތައް ރިޕޯޓު ބިން ލާދިންގެ އެންމެ ފަހުގެ ވީޑިޔޯ ފީތާގެ ދިވެހި ތަރުޖަމާ\n02 ނޮވެމްބަރު 2004\nތެދުމަގަށް ތަބާވެއްޖެމީހަކަށް، އަމާންކަން ހުއްޓެވެ.\nއެމެރިކާގެ ރައްޔިތުންނޭވެ.އަޅުގަނޑުގެ މިވާހަކަ އަމާޒުކުރަނީ ކަލޭމެންނަށެވެ. އެއީ ދެވަނަ މަންހާޓަންއެއް ތަކުރާރުވިޔަނުދިނުމަށް ކުރެވިދާނެ ލާމަސީލު ކަންތައްތަކެއްގެވާހަކަ ބުނުމަށެވެ. އަދި މިވާހަކަގުޅިފައިވަނީ، ހަނގުރާމައާއި، އޭގެ ސަބަބުތަކާއި ނަތީޖާތަކާއިއެވެ.\nވާހަކަފެށުމުގެކުރިން ބުނެލަން އޮތީ، އަމަންއަމާންކަމަކީ، އިންސާނީ ޙަޔާތުގެ މުހިންމު ތަނބެކެވެ. އަދި އަހަރެމެންނަކީ، މިނިވަންކަމަށް ނަފުރަތުކުރާބައެއްކަމަށް ބުޝްކުރަމުންދާ ދަޢްވާ އާއި ޚިލާފަށް ބުނަންޖެހެނީ، މިނިވަން މީހުންނަނީ އެމީހުންގެ އަމާންކަން ނަގާލާމީހުންނެއްނޫނެވެ.\nއަހަރެމެން މިނިވަންކަމަށް ނަފުރަތުކުރާކަމަށްވާނަމަ، މިސާލަކަށް އަހަރެމެން ސްވިޑުންއަށް ހަމަލާނުދިނީ ކީއްވެގެންކަން ބުޝް ޝަރަޙަކޮށްދީބަލާށެވެ. އަދި މިނިވަންކަމަށް ނަފުރަތުކުރާ މީހުންނަކީ، އެ 19 މީހުންފަދައިން، ﷲ އެމީހުންނަށް ރަޙްމަތްލައްވާށިއެވެ! ދިފާޢީ ރޫޙު އެބައިމީހުންގެ ހިތުގައިވާބައެއް ނޫންކަންވެސް އަހަރެމެންނަށް އެނގެއެވެ.\nނޫނެކެވެ. އަހަރެމެން ހަނގުރާމަކުރަނީ، އަހަރެމެންނަކީ، ހަރުކަށިކަމާއި އަނިޔާވެރިކަމުގެ ދަށުގައި ނިދަން ބޭނުންނުވާ މިނިވަނުންނަށްވާތީއެވެ. އަހަރެމެންގެ އުއްމަތަށް މިނިވަންކަން އަނބުރާގެނައުމަށް އަހަރެމެން ބޭނުމެވެ.\nކަލޭމެން އަހަރެމެންގެ އަމުނު ނަގާލާފަދައިން، އަހަރެމެންވެސް ކަލޭމެންގެ އަމުނު ނަގާލާނަމެވެ. އެހެންމީހުންގެ އަމަންއަމާންކަމާއިކުޅެފައި، އޭނާއަށް އަމާންކަންމަތީ ދެމިހުރެވޭނަކަމަށް މޮޔަ ވަގަކު ނޫނީ ހީއެއް ނުކުރާނެއެވެ. ބުއްދިވެރިންނަކީ، މުޞީބާތެއްޖެހުމުން، އެމީހުންގެ އެންމެމުހިންމު މަސައްކަތަކީ، އެކަމެއްދެވަނަ ފަހަރަށް މެދުވެރިވިޔަ ނުދިނުމަށްޓަކައި، އޭގެ ސަބަބުތައް ހޯދާމީހުންނެވެ.\nއެކަމަކު އަހަރެން މިވަނީ ކަލޭމެންނާއިމެދު ހައިރާންވެފައެވެ. އަހަރެމެން މިވަނީ، ސެޕްޓެމްބަރ 11 ގެ ކަންތައްތަކުގެފަހުން ހިނގަމުންދާ4ވަނަ އަހަރުގެތެރޭގައިކަމަށްވިޔަސް، ބުޝް އަދިވެސް އެގެންދަނީ، މަކަރު ހަދައި، ކަލޭމެންނަށް އެކަންތައްތައް ހިނގަންމެދުވެރިވި ހަޤީޤީ ސަބަބުތައް އޮޅުވާލުމަށް މަސައްކަތްކުރަމުންނެވެ. އެހެންވީމާ، އެކަންތައް ދެވަނަ ފަހަރަށް ތަކުރާރުވުމަށް މެދުވެރިވާނެ ސަބަބުތައް އަދިވެސް އެހުރިގޮތަށް އެބަހުއްޓެވެ.\nއެހެންވީމާ، މިޤަރާރުނެގުމަށް އަހަރެން ނިންމި ވަގުތުކޮޅުތަކާއި ބެހޭވާހަކަ ތެދުވެރިކަމާއިއެކު ކިޔައިދޭނަމެވެ. އެއީ އަހަރެން މިބުނާ އެއްޗަކާއިމެދު ކަލޭމެން ވިސްނާފިކުރުކުރުމަށްޓަކައެވެ. އެންމެ ފުރަތަމަ ޓަވަރަށް ޙަމަލާދޭން އަހަރެމެން ނުވިސްނާކަން ﷲ ދެނެވޮޑިގަންނަވާނެއެވެ. އެކަމަކު، މިޚިޔާލު އަހަރެންގެ ވިސްނުމަށްއައީ، އެމެރިކާއާއި އިސްރާއީލުގުޅިގެން، ފަލަސްޠީނާއި، ލުބުނާނުގައި އަހަރެމެންގެ އަހްލުވެރިންނަށް ދެމުންދިޔަ އަނިޔާތަކާއި ހަރުކަށި ޢަމަލުތައްފެނި، ކެތްނުކުރެވިގެންނެވެ.\nސީދާގޮތެއްގައި އަހަރެންގެ ނަފްސަށް އަސަރުކުރުވި ކަންތައްތައް އެނބުރިދަނީ، 1982 ވަނަ އަހަރާއި އޭގެފަހުން ހިނގައިދިޔަ ކަންތައްތަކަށެވެ.\nއެއީ އިސްރާއީލުމީހުނަށް، ލުބުނާނަށްއަރައިގަތުމަށް ހުއްދަދީ، އެކަމުގައި އެމެރިކާގެ ކަނޑުގެ ސިފައިންގެ6ވަނަ ފްލީޓް އެހީވެދީ، ޙަމަލާދޭންފަށައި، އެތައްބަޔަކު މަރައި، ޒަޚަމުކޮށް، އެހެން އެތައް ބަޔަކު ބިރުގަންނުވައި، އެމީހުން ތިބި ތަންތަނުން ފޮނުވާލި ހިނދެވެ.\nލެޔާއި، ގައިންވަކިވެފައިވާ އަތްފަޔާއި، އެކިހިސާބުތަކަށް ބުރައިގެންގޮސްފައިވާ މަރުވެފައިވާ އަންހެނުންނާއި ކުޑަކުދިންގެ އަސަރުކުރަނިވި މަންޒަރުތައް އަދިވެސް އަހަރެންގެ ހަނދާނުގައި އެބަހުއްޓެވެ. ގެތަކާއި އުސް ޢިމާރާތްތައް އެތަންތަނުގައި އުޅޭ މީހުންނާއިއެކު ދިޔައީ ހަލާކުކުރެވެމުންނެވެ. އެއްވެސް ރަޙުމެއްނެތި، އަހަރެމެންގެ ގެތައް މައްޗަށް، ވާރޭވެހޭހެން ރޮކޮޓުތައް އޮހެމުންދިޔައެވެ.\nއެދަނޑިވަޅަކީ، ރުއިން ފިޔަވާ އެއްވެސް އާރެއްބާރެއްނެތް ކުޑަކުއްޖެއް ކާލުމަށް، ކިނބުލެއް އަންނަކަހަލަ ޙާލަތެކެވެ. ފަހެ، ހަތިޔާރު ފިޔަވައި، ކިނބޫ ދަންނަ އެހެން ބަހެއް އެވަގުތު އޮންނާނެހެއްޔެވެ؟ މުޅިދުނިޔެވެސް މިމަންޒަރުތައް ދެކި އަޑުއެހިއެވެ. އެކަމަކު އެމީހުން އިޖާބައެއް ނުދިނެވެ.\nއެއުނދަގޫ ދަތި ވަގުތުކޮޅުތަކުގައި، ބަޔާންކޮށްދޭން އުނދަގޫ ގިނަ ޚިޔާލުތަކެއް އަހަރެންގެ ނަފުސުގައި އުތުރިއަރައިގެންދިޔައެވެ. އެކަމަކު، އެންމެފަހުން ޚިޔާލުތަކުގެ ނިމުމަކަށްއައީ، އަނިޔާވެރިކަމާއި އިދިކޮޅުހެދުމުގެ ވަރުގަދަ ޝުޢޫރަކުންނެވެ. އަދި، އަނިޔާވެރިންނަށް ވަރުގަދަ އަދަބެއްދިނުމުގެ ފިކުރު އެހާ ހިސާބުން އުފަންވިއެވެ.\nލުބުނާގައި ހަލާކުކޮށްލެވިފައިވާ އެޓަވަރުތަކަށް ބަލަމުންދިޔައިރު، އަނިޔާވެރިޔާއަށް ހަމައެއްފަދައަކުން، އަދަބުދިނުމަށް އަހަރެންގެ ވިސްނުމަށް އައެވެ. އަދި އަހަރެމެން ބެލި ރަހައިގެ ބައެއް ދައްކާލުމަށާއި، އަހަރެމެންގެ ކުޑަކުދިންނާއި އަންހެނުންމެރުމަށް އެމީހުން ފަސްޖައްސާލުމަށްޓަކައި، އެމެރިކާގެ ޓަވަރުތަކެއް ހަލާކުކޮށްލުމަށް ޚިޔާލަށް އައެވެ. އެދުވަހު އަހަންނަށް ޔަޤީންވިގޮތުގައި، އަނިޔާވެރިކަމާއި، ޤަޞްދުގައި ކުށެއްނެތްމީހުންނާއި، ކުޑަކުދިންނާއި އަންހެނުން މެރުމަކީ އެމެރިކާއިން ޢަމަލުކުރާ ސިޔާސަތެވެ. މިސިޔާސަތުގައި، ބިރުދެއްކުމަކީ މިނިވަންކަންކަމާއި ، ޑިމޮކްރަސީއެވެ. އެކަމަކު، އަޅުވެތިކަމާއިއިދިކޮޅަށް ހަނގުރާމަކުރުމަކީ ޓެރަރިޒަމާއި، އެހެންމީހުންގެ ރައުޔަށް އިޙްތިރާމުނުކޮށް، ކެތްމަދުވެގެން އުޅުމެވެ.\nމީގެމާނައަކީ، އަނިޔާވެރިކަމާއި، އެތައް މިލިއަން ބަޔަކު މަރުވަންދެން ޙިޞާރުކުރުމެވެ. ބޮޑު ބުޝް ކަންތައްކުރި ފަދައިންނެވެ. އިންސާނިއްޔަތު މިހާތަނަށްދުށް ކުޑަކުދިން ކަތިލުމުގެ އެންމެބޮޑު ޢަމަލު އޭނާ ޢިރާޤުގައި ހިންގިއިރުއެވެ. މީގެ މާނައަކީ، ކުރީގެ އެޖެންޓެއް ވަކިކޮށްފައި، އޭނާގެ ބަދަލުގައި އާ ޕަޕެޓެއްބަހައްޓައިގެން، ޢިރާޤުގެ ތެޔޮ ވަގަށް ނެގުމަށްޓަކައި،އެތައްމިލިއަން ޕައުންޑެއްގެ ބޮމާއި ގޮވާތަކެތި، އެތައް މިލިއަން ކުޑަކުދިންތަކަކާއިދިމާއަށް އުކުމެވެ. މިފަހަރުވެސްހަމަ ޢިރާޤުގައެވެ. ކުޑަ ބުޝްކުރި ފަދައިންނެވެ. އަދި މިނޫންވެސް އެހެނިހެން އަނިޔާވެރި ބިރުވެރި ކަންތައްތައްކުރުމެވެ.\nސެޕްޓެމްބަރ 11 ގެ ކަންތައްތައް އައީ، އެމަންޒަރުތަކާއި އެއާއިއެއްގޮތް އެހެން މަންޒަރުތައް އޭގެފަހަތުގައި ވާޙާލުގައެވެ. އެބޮޑެތި އަނިޔާތަކަށް ރައްދުދިނުމުގެ ގޮތުންނެވެ.\nފަހެ އެއްވެސް މީހަކު އެމީހެއްގެ ފުރާޅު ސަލާމަތްކުރަން އުޅުމުން ކުށްވެރިކުރެވޭނެހެއްޔެވެ؟ އަމިއްލަ ނަފްސުދިފާޢުކުރުމާއި، އަނިޔާވެރިޔާއަށް އޭނާގެ އަނިޔާއާއި އެއްގޮތަށް އަދަބުދިނުމަކީ، ކުށްވެރިކުރެވޭ ޓެރަރިޒަމްކަމަށްވާނެހެއްޔެވެ؟ އެހެންކަމަށްވާނަމަ، އެނޫންގޮތެއް އަހަރެމެންނަކަށް ނެތެވެ.\nބަހުންނާއި ޢަމަލުން، ތަކުރާރުކޮށް، ސެޕްޓެމްބަރ 11 ގެ އެތައް އަހަރެއްކުރިން، އަހަރެން ކަލޭމެންނަށް ފޯރުކޮށްދޭން ގަދައަޅައި މަސައްކަތްކުރި މެސެޖަކީ މިއީއެވެ. ބޭނުންނަމަ، 1996 ގެ ޓައިމް މެގަޒިންއަށް، ސްކޮޓްއަށް އަހަރެންދިން ބަސްދީގަތުން ކިޔާށެވެ. ނުވަތަ 1997 ވަނަ އަހަރު ސީއެންއެންގެ ޕީޓަރ އާރނެޓްއަށް، ނުވަތަ 1998 ވަނަ އަހަރު އަހަރެން ޖޯން ވެއިނަރ އަށް ދިން ބަސްދީގަތުން ބަލާށެވެ.\nކެންޔާއާއި، ޓެންޒޭނިއާއާއި، ޢަދަންއިން ކަލޭމެންނަށް ބޭނުންނަމަ، އެކަންތައް ޢަމަލީގޮތުން ފެންނާނެއެވެ. އަދި، ޢަބްދުލްބާރީ ޢަޠްވާންއާއި، ރޮބަރޓް ފިސްކްއާއި އަހަރެން ދެއްކިވާހަކަތައްވެސް ކަލޭމެންނަށް ކިއިދާނެއެވެ.\nފަހުން މިބުނެވުނު މީހަކީ، ކަލޭމެންގެ ޤައުމުގެ ކަލޭމެންގެ ދީނުގެ މީހެކެވެ. އަދި އަހަރެން ދެކޭގޮތުގައި އޭނާއަކީ ވަކިފަރާތަކަށް ނުޖެހޭ މީހެކެވެ. އެހެންވީމާ މިނިވަންކަމަށް ލޯބިކުރާބައެއްކަމަށް ހެދިގެން އުޅޭ، އަދި ޓީވީ ޗެނަލްތައް އެބައެއްގެ ބާރުގެ ދަށުގައިވާ، ވައިޓްހައުސްގައި ތިބި މީހުންނަށް، އޭނާގެ ބަސްދީގަތުމެއް ހޯދަން ކެރިދާނެހެއްޔެވެ؟ އޭރުން، އަހަރެމެން ކަލޭމެނާއި ހަނގުމާމިކުރަނީ ކީއްވެގެންކަމާއިމެދު، އަހަރެމެންގެ ފުށުން އޭނާއަށް ވިސްނިފައިވާ އެއްޗެއް އެމެރިކާ މީހުންނަށް ކިޔައިދީފާނެއެވެ.\nމިސަބަބުތަކާއި ދުރަށްދާން ބޭނުންނަމަ، ކަލޭމެން ހިނގީހީ ރަނގަޅުމަގުންނެވެ. އެއީ ސެޕްޓެމްބަރ 11 ގެ ކުރިން އެމެރިކާގައި އޮތް އަމާންކަމަށް އެޤައުމު ގެންގޮސްދޭނެމަގެވެ. ހަނގުރާމައާއި އޭގެ ސަބަބުތަކާއިބެހޭގޮތުން އަހަރެން ބުނަން ބޭނުންވި ވާހަކައަކީ މިއީއެވެ.\nއަނެއްކޮޅުން އޭގެ ނަތީޖާއަށް ބަލާއިރު، ﷲ ގެ ފަޟްލުވަންތަކަމުން، އެއީ ވަރަށް އީޖާބީ ނަތީޖާތަކެކެވެ. އަހަރެމެން ހީކުރިގޮތާއި މިންވަރުތަކަށްވުރެ އެނަތީޖާތައް ރަނގަޅެވެ. އެއީ ވަރަށް ގިނަ ސަބަބުތަކާއިހުރެއެވެ. އޭގެތެރެއިން އެންމެ މުހިންމު ސަބަބުތަކަކީ :- ބުޝްއާއި އޭނާގެ އިދާރާއާއި މުޢާމަލާތުކުރުމަށް އަހަރެމެންނަކަށް އުނދަގުލެއްކުރިމައްޗެއް ނުވެއެވެ. އެއީ އޭނާގެ ވެރިކަމާއި އަހަރެމެންގެ ޤައުމުތަކުގައިވާ ، ވެރިކަމާއި ހުރި އެއްގޮތްކަމުންނެވެ. އަހަރެމެންގެ ޤައުމުތަކުގައިވާ ވެރިކަމުގެ ދެބައިކުޅަ އެއްބަޔަކީ ޢަސްކަރީންގެ ވެރިކަމެވެ. އަނެއްބަޔަކީ، ރަސްކަލުންނާއި، ރައީސުންގެ ދަރީން ވެރިކަން ކުރާ ޤައުމުތަކެވެ. އެމީހުންނާއިބެހޭގޮތުން އަހަރެމެންނަށް ލިބިފައިވާ ތަޖުރިބާއަކީ ދިގު ތަޖުރިބާއެކެވެ. މިދެބައިގައިވެސް ގިނައީ، ބޮޑާކަމާއި، ހަރުކަށިކަމާއި، ޙައްޤަކާއިނުލައި މުދާ ފޭރޭކަމަށް ސިފަކުރެވޭ މީހުންނެވެ.\nއަހަރެމެންގެ ވެރިކަމާއި އެމެރިކާގެ ވެރިކަމާއި އެއްގޮތްވާން ފެށީ، ބައްޕަ ބުޝް މިހިސާބަށް ޒިޔާރަތްކުރަން ފެށުމުންނެވެ. އެމެރިކާއާއިހެދި އަހަރެމެންގެ ބައެއްމީހުންގެ ލޯތަރަތަރަ ޖަހަމުންދިޔަ ވަގުތެއްގައި، އަދި މިޒިޔާރަތްތަކުގެ ސަބަބުން އަހަރެމެންގެ ޤައުމުތަކަށް އަސަރުކުރާނެކަމަށް ތިއްބާ، ރަސްކަމާއި، ޢަސްކަރުންގެ ވެރިކަމުގެ ނިޒާމުތަކުން އަސަރުކުރާތަން ފެނިގެންދިޔައީ އޭނާއަށެވެ. އަދި، ބަލާނެ ހިސާބުކުރާނެ ފަރާތެއްނެތި، އުއްމަތުގެ މުދާތައް އަމިއްލައެއްޗަކަށް ހެދުމަށް މިވެރިންތަކުގެ ވެރިކަމުގެ ބާކީއޮތް އަހަރުތަކުގައި ތިބުމަށް އޭނާ ދޫކޮށްލިއެވެ.\nދެން އޭނާ، ޑިކްޓޭޓަރުކަމާއި، މިނިވަންކަން އިނދަޖައްސާލުން، އޭނާގެ ދަރިއަށް ގެންގޮސްދިނުމުން، އެމީހުން އެއަށް ޕެޓްރިއެޓް އެކްޓްއޭ ކިޔައި ނަންދިނެވެ. އަދި އެއީ ޓެރަރިޒަމާއި އިދިކޮޅަށް ހަނގުރާމަކުރުމުގެ ޛަރީޢާއެއްކަމުގައި ހެދިއެވެ.\nއަދި ސްޓޭޓްތަކުގެ ވެރިކަމަށް، ދަރިން އިސްކުރުމަކީ ރަނގަޅުކަމެއްކަމަށް ބުޝް ނިންމިއެވެ. އަދި ހަމަ އެފަދައިން، އެންމެފަހުގެ ނިންމުން ނިންމަންޖެހޭ ވަގުތުގައި އެކަމުން ފައިދާ ހޯދުމަށްޓަކައި، މިސަރަޙައްދުގެ ވެރިންގެ ފުށުން، މަކަރުހެދުމާއި އޮޅުވާލުން، ފްލޮރިޑާއަށް ގެންދިއުންވެސް އޭނާ ހަނދާން ނައްތައެއްނުލައެވެ.\nމިބުނެވުނު ހުރިހާކަމެއްގެ ސަބަބުން، މިވެރިކަމުގެ ނިޒާމަށް ޖެއްސުންކޮށް، މަޅިއަށް ލަވަން އަހަރެމެންނަށް ފަސޭހަވެގެންދިޔައެވެ. އެމީހުންގެ ބައެއް އަމިއްލަ ކުންފުނިތަކަށްލިބުނު ބައެއް ފައިދާތައް ފިޔަވައި، ފާހަގަކުރެވޭފަދަ އެހެން ފައިދާއެއް ނުކުރާގޮތަށް، އެމެރިކާ އަށް މީހުންނާއި، ފައިސާއާއި، ސިޔާސީގޮތުން ގެއްލުންދިނުމަށް، ޖެނެރަލުންތައް އަވަހަށް އެތަނަށް އެއްވުމަށް، އެންމެ ދެމުޖާހިދުން، އެންމެ ދުރުއިރުމައްޗަށް ، އަލްޤާޢިދާގެ ނަންލިޔެފައިވާ ފޮތިކޮޅެއް އުފުލާލުމަށް ފޮނުވާލުމުން އަހަރެމެންނަށް ފުދުނެވެ.\nއޭގެ އިތުރުން، އަހަރެމެންނަށް ލިބިފައިވާ ގެރިއްލާ ހަނގުރާމަކުރުމާއި، އަނިޔާވެރި ބޮޑެތި ބާރުތަކާއި އިދިކޮޅަށް ލޭއޮރުވުމުގެ ހަނގުރާމަކުރުމުގެ ތަޖުރިބާ މިކަމުގައި އެހީތެރިވިއެވެ. މުޖާހިދީންނާއިއެއް ސަފެއްގައި، ބާރުގެ ބޭނުންކޮށްގެން، އިފްލާސްވެ، ބަލިވެގެންވާ ޙާލުގައި ރަޝިޔާސިފައިން ބޭރުކޮށްލެވެންދެން، 10 އަހަރުދުވަސްވަންދެން، އަހަރެމެން ރޫސީންގެ ލޭއޮހުރުވަމުން ދިޔައިމެވެ. ހުރިހާ ޙަމްދަކާއި ތަޢްރީފެއް ހުރީ ﷲ އަށެވެ.\nވީމާ، އެމެރިކާ އިފްލާސްވަންދެން، އެމެރިކާގެ ލޭއޮރުވާލުމުގެ ސިޔާސަތު އަހަރެމެން މިގެންދަނީ ކުރިއަށެވެ. ﷲ ގެ އިރާދައާއިއެކުއެވެ. ﷲ އަށް އެއްވެސްކަމަކީ، ބޮޑު އުނދަގޫކަމެއްނޫނެވެ.\nވައިޓްހައުސްގެ އިދާރާގެ މައްޗަށް އަލްޤާޢިދާ ކާމިޔާބު ހޯދައިފިކަމަށް، ނުވަތަ ވައިޓްހައުސްގެ އިދާރާ މިހަނގުރާމައިން ބަލިވެއްޖެކަމަށް މީހަކު ބުންޏަސް އެއީ މުޅިންރަނގަޅުވާހަކައެއް ނޫނެވެ. އެއީ މިހަނގުރާމައިގެ ނަތީޖާއަށް ފުންކޮށް ވިސްނާލާއިރު، މިބޮޑެތި ފައިދާތަކުގެ ހަމައެކަނި ސަބަބަކީ އަލްޤާޢިދާކަމަކަށް ނުބުނެވޭނެއެވެ.\nއެކަމަކު، އެމީހުންގެ އެކިއެކި ކޯޕަރޭޝަންތައް، އެއީ ހަތިޔާރުވިއްކުމުގެ ދާއިރާގައި މަސައްކަތްކުރާ ބައެއްކަމުގައިވިޔަސް، ނުވަތަ ތެލުގެ މަސައްކަތްކުރާ މީހުންކަމުގައިވިޔަސް ނުވަތަ އަލުން ތަންތަން ޢިމާރާތްކުރާ މީހުންކަމުގައިވިޔަސް، ވިޔަފާރީގެތެރޭގައި ބޭތިއްބުމަށްޓަކައި، ވައިޓްހައުސްއިން ގެންގުޅޭ ސިޔާސަތުގެ ސަބަބުން އަލްޤާޢިދާއަށް، މިހާބޮޑު ނަތީޖާތަކެއް ލިބުމަށްވަނީ އެހީލިބިފައެވެ.\nބައެއް މުޙައްލިލުންނާއި، ޑިޕްލޮމެޓުންނަށް ހީވާގޮތުގައި، އަހަރެމެންނާއި ވައިޓްހައުސްއާއި ކުޅެމުން މިދަނީ އެއްޓީމެއްގެ ގޮތުގައެވެ. އަދި އެމީހުން ދެކޭގޮތުގައި، އަހަރެމެންގެ އަމާޒަކީ، ނިޔަތް ތަފާތުވިއެއްކަމަކު، ހަމަ އެމެރިކާގެ ގޯލެވެ.\nބައިނަލް އަޤުވާމީ ކަންކަމާއިބެހޭ ޝާހީ މަޢްހަދުގައި، މުޙާޟަރާއެއް ދެމުން، އިނގިރޭސިވިލާތުގެ ޑިޕޮލޮމެޓުވަނީ މިމޭރުމުން ވާހަކަދައްކާފައެވެ. މިސާލެއްގެގޮތުން ބުނާނަމަ، ސެޕްޓެމްބަރ 11 ގެ ކަންތަކަށް، އަލްޤާޢިދާއިން 500 ހާސް ޑޮލަރު ހޭދަކުރިއެވެ. މިކަމުގެތެރޭގައާއި އެއާއިވިދިގެން ދިމާވި ކަންކަމުގައި އެންމެ މަދުވެގެންވެސް އެމެރިކާއަށް 500 ބިލިއަން ޑޮލަރު ގެއްލުންވިއެވެ. މީގެމާނައަކީ، އަލްޤާޢިދާގެ ކޮންމެ ޑޮލަރަކުން، ﷲ ގެ ފަޟްލުވަންތަކަމުން، އެމެރިކާގެ އެއްމިލިއަން ޑޮލަރު ބަލިކޮށްލިއެވެ.\nއޭގެއިތުރުން، އެމެރިކާއަށް، އެތައްބައިވަރު ވަޒީފާތަކެއް ގެއްލުނެވެ. ފައިސާގެ ނުކުޅެދުމަށް( ޑެފިސިޓް ) ބަލާއިރު، ކުރިން ދުވަހަކުވެސް ދަށަށްނުދާހާ މިންވަރަށް، ގާތްގަނޑަކަށް ޓްރިލިއަނަކަށްވުރެ މައްޗަށް ގޮސްފައިވެއެވެ.\nއެމެރިކާއަށް ދިމާވި މިއަށްވުރެވެސް ނުރައްކާތެރިކަމަކީ، އަފްޣާނިސްތާނާއި، ޢިރާޤުގައި ހަނގުރާމަކުރިއަށް ގެންދިއުމަށް، ކުއްލިޙާލަތްތަކުގައި ބޭނުންކުރަން އޮތް ބަޖެޓުގެ ބޭނުންކުރަން، މުޖާހިދުން ބުޝްއަށް މަޖުބޫރުކުރުވިކަމެވެ. މިއިން އަންގައިދެނީ، ﷲގެ އިރާދައާއިއެކު، އިފްލާސްވުމާއި ހަމައަށް އެމެރިކާގެ ލޭއޮރުވާލުމަށް ރޭވިފައިވާ ރޭވުން ކާމިޔާބުކަމެވެ.\nމަޢްލޫމާތަށްޓަކައި ބުނަމެވެ. އަމީރު ޢާއްމު މުޙައްމަދު ޢަޠާ އާއިއެކު އަހަރެމެން އެއްބަސްވީ، ހުރިހާ ކަމެއްވެސް، ބުޝްއާއި އޭނާގެ އިދާރާއިން މިކަމަށް ހޭއެރުމުގެ ކުރިން، 20 މިނެޓުގެތެރޭގައި މުޅިން ނިންމާލުމަށެވެ. އެމެރިކާގެ ސިފައިންގެ އެންމެމަތީވެރިޔާ، އޭނާގެ ޤައުމުގެ 50 ހާސްމީހުން، ދެޓަވަރުގައި، އެބިރުވެރިކަމާއިއެކު، އެމީހުން އެކަނިމާއެކަނި، އެމީހުން އޭނާއަށް އެންމެ ބޮޑަށް ބޭނުންޖެހޭ ހިނދު ދޫކޮށްލާނެކަމަކަށް އަހަރެމެން ހީއެއްނުކުރަމެވެ.\nއެކަމަކު، އެއުސްޢިމާރާތްތަކުގައި މަތިންދާބޯޓުތަކުން ޖައްސައި ހަލާކުކޮށްލުމުގެ ކަންތަކަށްވުރެ، ކުޑައަންހެން ކުއްޖާއަށް ގެރިއާއި އޭގެ ދަޅުން ތެޅުމުގެ ވާހަކައާއި ބެހޭގޮތުން ވާހަކަދައްކަން އިނުން އޭނާއަށް މުހިންމުހެން ހީވުމުގެ ސަބަބުން، އެޙަމަލާތައްދިނުމަށް ބޭނުންވި ވަގުތުގެ3ގުނަ އިތުރަށް އަހަރެމެންނަށް ފަހިވެގެންދިޔައެވެ. ހުރިހާ ޙަމްދަކާއި ތަޢްރީފެއް ހުރީ ﷲ އަށެވެ.\nހަނގުރާމައާއިބެހޭގޮތުން، އެމެރިކާގެ މުފައްކިރުންނާއި، ބުއްދިވެރިން އެހަނގުރާމަފެށްޓުމުގެ ކުރިން ބުޝްއަށް އިންޒާރުދީ މިފަދައިން ބުނިކަންވެސް ކަލޭމެނަކަށް ސިއްރުވެފައެއް ނޯންނާނެއެވެ. ހީއެއްގެ މައްޗަށް ބަލައިގެންވިޔަސް، ނުރައްކާތެރިކަން ބޮޑު ހަތިޔާރުތައްހުރިކަމަށްވާނަމަ، އެހަތިޔާރުތައް ނައްތާލައިގެން އެމެރިކާ އަމާންކުރުމަށް ބޭނުންވާ ހުރިހާކަމެއް މަނިކުފާނަށްވަނީ ފަހިވެފައެވެ. ދުނިޔޭގެ ޤައުމުތައް އެތިބީ ހަތިޔާރުހުރިތޯބަލައި ފާސްކުރުމަށް މަނިކުފާނާއި އެއްކޮޅަށެވެ. ނުކުންނާނެ ނަތީޖާއެއް ނޭނގޭ ، ހުއްދަލިބިފައިނުވާ ހަނގުރާމައެއްގެ ތެރެއަށް ނުވަނުމަކީ އެމެރިކާއަށް ރަނގަޅުގޮތެވެ.\nއެކަމަކު ކަޅު ރަނުގެ އަނދިރިކަން އޭނާގެ ލޮލުގެ އަލިކަމާއި ފެނުން ފުސްކޮށްލިއެވެ. އަދި އެމެރިކާގެ ޢާންމުންގެ މަޞްލަޙަތުތަކަށްވުރެ އަމިއްލަ މަޞްލަޙަތުތަކަށް އިސްކަންދިނެވެ.\nއެހެންވީމާ، ހަނގުރާމަކުރިއަށް ދިޔައެވެ. މަރުވާމީހުންގެ ޢަދަދު މައްޗަށް ދިޔައެވެ. އެމެރިކާގެ އިޤްތިޞާދުން ލޭއޮހުރުނެވެ. އަދި އޭނާގެ މުސްތަޤުބަލަށް ނުރައްކާކުރާ، އިރާޤުގެ އަނދަވަޅަށް ވެއްޓުނެވެ. ބިމުގެ އަޑީގައިވާ ވަޅިއެއްނެގުމަށްޓަކައި، ފައިން ވަޅުކޮށްނަން އުޅޭ އަންހެންގެރިއެއްގެ މިސާލުބަސް ބުޝްއަށް ފެތެއެވެ.\nއަހަރެން ކަލޭމެންގާތު ބުނަމެވެ. އަހަރެމެންގެތެރެއިން 15000 އަށްވުރެ ގިނަ މީހުން މަރުވެ، އެތައްހާސް ބަޔަކަށް އަނިޔާވެފައިވާ ފަދައިން، ކަލޭމެންގެތެރެއިން 1000އަށްވުރެ ގިނަ މީހުންމަރުވެ، 10 ހާހަށްވުރެ ގިނަ މީހުންނަށް ހާނިއްކަވެފައިވެއެވެ. ތެލާއި، އެމީހުންގެ އަމިއްލަ ކުންފުނިތައް ހިންގުމަށްޓަކައި އޭނާކުރި ކަންތައްތަކުގެ ސަބަބުން، ދެފަރާތުން މަރުވެފައިވާ މިހުރިހާ އެންމެންގެ ލެއިން، ބުޝްގެ ދެއަތްވަނީ ތަތްތެޅިފައެވެ.\nއަދި ސަމާލުވާށެވެ. ނިކަމެތިމީހަކު ފައިސާއަށްޓަކައި، އެޤައުމުގެ އެންމެ މީހަކު މަރާލިޔަސް މުޅިޤައުމު އޭނާއަށް އަދަބުދެއެވެ. އެކަމަކު، ފައިސާއަށްޓަކައި، ބާރުގަދަ މީހަކު، ހަމައެޤައުމުގެ 1000 މީހުންމަރާލާފައިވެސް ސަލާމަތްވެއެވެ.\nފަލަސްޠީނުގައިވާ ކަލޭމެންގެ އެކުވެރިންވެސް މިކަންދަންނާށެވެ. އެމީހުންދަނީ، އަންހެނުންނާއި ކުޑަކުދިންނަށް ބިރުދައްކައި ފިރިހެނުންމަރައި ހައްޔަރުކުރަމުންނެވެ.\nމިވާހަކަތަކަށް ސަމާލުވުމަށް މިބުނަނީ، ކޮންމެކަމަކަށްވެސް އެކަމުގެ ރައްދުއޮންނާނެކަން ހަނދާންކޮށްދިނުމަށެވެ.\nއެންމެފަހުން، 11 ސެޕްޓެމްބަރގައި ކަލޭމެންނާއި ވަކިވެގެންދިޔަ އެތައް ހާސްބަޔެއް، މާޔޫސްކަމާއިއެކު ޙަރަކާތުން ކުރަމުންދިޔަ ވަޞިއްޔަތްތަކާއިމެދު ވިސްނާފިކުރުކުރުން ރަނގަޅުވާނެކަމަށްބުނަމެވެ. މިއީ ދަސްކޮށް، ދިރާސާކުރުމަށް ރަނގަޅު ވަޞިއްޔަތްތަކެކެވެ.\nޢިމާރާތް ވެއްޓުމުގެކުރިން، އެމީހުން ކިޔަމުންދިޔަ އެއްޗިހީގެ ތެރެއިން އެންމެ މުހިންމު އެއްޗެއްކަމަށް އަހަރެން ކިޔާފައިވަނީ އެމީހުންބުނަމުންދިޔަ އަންނަނިވި ބަހެވެ. '' އެއްވެސް ބެލުމެއްނެތި ނިކަމެތިންނާއިމެދު ވައިޓްހައުސްއިން، އެމީހުންގެ އެ ޢުދުވާނީ ޚާރިޖީ ސިޔާސަތު ތަންފީޒުކުރުމަށް ދޫކޮށްލެވުމަކީ އަހަރެމެންނަށް ހެދުނު ކިހާބޮޑު ގޯހެއް ހެއްޔެވެ؟''\nއެމީހުން ކަލޭމެންނަށް، އެމެރިކާގެ ރައްޔިތުންނަށް، ބުނަމުންދިޔަ ފަދައެވެ. އަހަރެމެންގެ މަރުކުރިމަތިވުމަށް މެދުވެރިވި ފަރާތްތަކަށް އަދަބުދޭށެވެ. އަދި އުފާވެރިމީހަކީ، އެހެން މީހުން ނުބައިކޮށް ކުރާ ކަންތައްތަކުން ދަސްކޮށް ދަރެސްހޯދާމީހުންނެވެ.\nއެމީހުންގެ ޙަރަކާތްތަކުން ބުނަމުންދިޔަވާހަކަތައް އަންނަނިވި ޅެންބައިތުގައިވެސް ވެއެވެ. ''ބޭއިންސާފު އޭގެ އަހްލުވެރިން ފަހާ ދުވާނެއެވެ. އަދި އަނިޔާވެރިކަމުގެ އެނދަކީ ކިހާ ބަލި އެނދެއްހެއްވެ؟''\nއަދި މިސާލުބަހެއްގައި ބުނެވޭ ފަދައިންނެވެ. '' ރައްކާތެރިކަމުގެ އެއް އައުންސް، ފަރުވާގެ ޕައުންޑަކަށްވުރެ ރަނގަޅެވެ''.\nއަދި ދަންނާށެވެ. ޙައްޤަށް ރުޖޫޢަވުން، ބާޠިލުކަމުގައި ދެމިހުރުމަށް މަސައްކަތްކުރުމަށްވުރެ ރަނގަޅުވާނެއެވެ. ހަމަޖެހޭމީހަކު، އޭނާގެ އަމާންކަމާއި، ފައިސާއާއި، ގެޔެއް، ވައިޓްހައުސްގެ ދޮގުވެރިޔާއަށްޓަކައި ދޫކޮށެއްނުލާނެއެވެ.\nނިންމާލަމުން ތެދުވެރިކަމާއިއެކު އަހަރެން ބުނަމެވެ. ކަލޭމެންގެ އަމާންކަމާއި ރައްކާތެރިކަން އޮތީ ކެރީގެ އަތުގައެއް، ބުޝްގެ އަތުގައެއްއަދި އަލްޤާޢިދާގެ އަތުގައެއްވެސް ނޫނެވެ. ނޫނެކެވެ.\nކަލޭމެންގެ ރައްކާތެރިކަން އޮތީ ހަމަ ކަލޭމެންގެ އަތުގައެވެ. އަހަރެމެންގެ އަމަންއަމާންކަމާއި ނުކުޅޭ ކޮންމެ ސްޓޭޓެއްވެސް އޮޓަމެޓިކުން އެވަނީ، އެސްޓޭޓެއްގެ އަމަންއަމާންކަން ލިބިގަނެފައެވެ.\nއަދިﷲއަކީ އަހަރެމެންނަށް މަގުދައްކަވާ އަހަރެމެންނަށް ވާގިދެއްވާ ފަރާތެވެ. އެކަމަކު ކަލޭމެންނަށް މަގުދައްކައިދޭނެ ވާގިވެރިއަކުނެތެވެ. ތެދުމަގަށް ތަބާވާމީހަކަށް ސަލާމަތްކަމާއި ރައްކާތެރިކަން ހުއްޓެވެ.


Vihsaara gai gelhunvi rah thakuge halaathu eba monitor kuran: Disaster\nގެއްލުވި ރަށްތަކުގެ ހާލަތު އެބަ މޮނީޓާ ކުރަން: ޑިޒާސްޓާ\nވައިގަދަވުމުގެ ސަބަބުން ވެއްޓުނު ގަހެއް ސިފައިން ނަގަނި- ވިއްސާރައިގައި ގެއްލުންވި ރަށްތަކުގެ ހާލަތު ޑިޒާސްޓާ އިން ދަނީ ބަލަމުން\nރާއްޖޭގެ ދެކުނަށް މިހާރު ކުރަމުންދާ ވިއްސާރަތަކުގެ ސަބަބުން ގެއްލުން ލިބުނު ރަށްތަކުގެ ހާލަތު މޮނީޓާ ކުރަމުން ދާ ކަމަށް ނޭޝަނަލް ޑިޒާސްޓާ މެނޭޖްމެންޓް އޮތޯރިޓީ (އެންޑީއެމްއޭ) އިން ބުނެފި އެވެ.\nއެންޑީއެމްއޭ އިން ބުނީ، ވިއްސާރައިގެ ސަބަބުން ފުރާޅު އެއްލައިގެން ދިޔަ ގެތަކުގެ ފުރާޅު އަލުން އެޅުމުގެ މަސައްކަތް ފުލުހުންނާއި ސިފައިން ގުޅިގެން ކުރަމުންދާ ކަމަށެވެ. ވިއްސާރައިގެ ސަބަބުން ދެކުނުގެ 28 ގެއެއްގެ ފުރާލު ވަނީ ވަޔާ އެއްލާލާފަ އެވެ.\nއެންމެ ގިނައިން ފުރާޅު ވަޔާ އެއްލައިގެން ދިޔައީ، އައްޑޫ ސިޓީގަ އެވެ. އެރަށުން އެކަނި ވެސް 24 ގެއެއްގެ ފުރާޅު ވަނީ އެއްލާލި އެވެ. ދެން އެންމެ ގިނައިން ފުރާޅު އެއްލައިގެން ދިޔައީ ފުވައްމުލަކުންނެވެ. އެއީ ދެގެއްގެ ފުރާޅެވެ. ގއ. ވިލިގިލީގެ ގެއެއްގެ ފުރާޅުވެސް ވަނީ އެއްލައިގެން ގޮސްފަ އެވެ.\nފުރާޅު އެއްލައިގެން ދިޔުމުގެ އިތުރުންވެސް ދެކުނުގެ ރަށްތަކުގެ މަގުމައްޗަށް ބޮޑެތި ގަސްތައް ވެއްޓުމުގެ ސަބަބުން ވަނީ އެކިވަރުގެ ގެއްލުން ލިބިފަ އެވެ. ވިއްސާރައިގެ ސަބަބުން އައްޑޫ އާއި ފުވައްމުލަކުގެ މަގުތަކުގައި ވަނީ ފެން ވެސް ބޮޑުވެފަ އެވެ.\nމޫސުން ލަފާކުރާގޮތުން މިއަދުވެސް ރާއްޖޭގެ އެކި ހިސާބުތަކަށް ވިއްސާރަކުރާނެ އެވެ. އަދި ހުޅަނގާއި ދެކުނުގެ ހުޅަނގުން ދެކުނުގެ އަތޮޅުތަކަށް ގަނޑިއަކު ފާސް މޭލާއި 35 މޭލުގެ ބާރު މިނުގައި ވައިޖެހޭނެ އެވެ. މީގެ އިތުރުން މިއަދު ދެކުނުގެ ކަނޑުތަށް ގަދާވާނެ ކަމަށްވެސް މެޓް އޮފީހުން ވަނީ ބުނެފަ އެވެ.


Congress Party ah size hoadhidhaanetha?\nކޮންގްރެސް ޕާޓީއަށް ސައިޒް ހޯދިދާނެތަ؟\nކުރީގެ ރައީސް ޔާމީން އަބްދުލްގައްޔޫމް ފުލުހަށް ހާޒިރުވުމަށްފަހު ސަޕޯޓަރުންނާއި މީޑިއާއާއި ބައްދަލުކުރައްވަނީ :- އަހުމަދު ޝުރާއު | އަވަސް\nމީގެ ދެ އަހަރެއްހާ ދުވަސް ކުރިއަށްދަމާ ހިނގާށެވެ. އޭރު ވެރިކަން ކުރި ސަރުކާރުގެ މައި ޕާޓީ، ޕީޕީއެމްގެ ތެރޭގައި ބޮޑު ކޯޅުމެއް އުފެދުނެވެ. އެޕާޓީގެ ރައީސް މައުމޫން އަބުދުލްގައްޔޫމާއި އެ ޕާޓީގެ މުސްތަޝާރު މިހާރު ފާޑަކަށް "ހުއްޓިފައިވާ" ޕީޕީއެމްގެ ރައީސް އަބުދުﷲ ޔާމީން އަބުދުލްގައްޔޫމާއި ދެމެދު ރޯވި "އަލިފާން ހުޅު" މައިތިރިނުވެ، ޕާޓީ ދެބައިވި ހިސާބަކީ ޕީޕީއެމް ނިމުން ކަމަށް އެންމެނަށް އޭރު ގަބޫލު ކުރެވުނެވެ. ނަމަވެސް އޭރުގެ ރައީސް އަބުދުﷲ ޔާމީން ހުންނެވީ ގޮތް ދޫކުރައްވާ ގޮތަކަށް ނޫނެވެ. ރައީސް މައުމޫންގެ ބާރު ޕީޕީއެމުން ކަނޑުވާލައި ރައީސް ޔާމީންގެ ޕާޓީއަކަށް އެޕާޓީ ހެދުމުގެ މަސައްކަތް ފެއްޓެވި އެވެ. މީހުން އިތުރު ކުރުމުގެ މަސައްކަތް ހުއްޓާނުލާ ކުރިއަށް ގެންގޮސް، މިވަގުތު ރާއްޖޭގެ އެންމެ މީހުން ގިނަ ޕާޓީއަށް އެޕާޓީ ވަނީ ހަދާފަ އެވެ. ނަމަވެސް މިސްރާބު އޮތީ ގެއްލިފަ އެވެ. އެއީ ކޮން ޕާޓީއެއް ކަމެއް އެ ޕާޓީއަކަށް ނޭނގެ އެވެ.\nސަރުކާރު ބަދަލުވުމާއެކު ރައީސް ޔާމީނަށް ވަނީ ޕީޕީއެމްގެ މުސްތަޝާރުކަން ގެއްލިފަ އެވެ. އެކަމަކު އޭގެ ކުރިން އެ ޕާޓީން ވަނީ ޕާޓީގެ ރައީސް ކަމަށް ރައީސް ޔާމީން ހޮވާފައެވެ. އެހެން ނަމަވެސް ރައީސް ޔާމީނަށް ޕާޓީ ގެއްލިދާނެ ކަމަށް އުފެދުނު ބިރު މިހާރު ގާތްގަނޑަކަށް ކަށަވަރުވެފައިވާކަން އެނގެ އެވެ.\nޕީޕީއެމްގެ މައްސަލަަ ހިމެނޭ ފައިލް ވަނީ ސުޕްރީމް ކޯޓަށް ނަގާފަ އެވެ. ނަމަވެސް މިހާތަނަށް އެމައްސަލައިގެ އެއްވެސް ގޮތެއް ސުޕްރީމް ކޯޓުން ނިންމާފައެއް އެވެ. އެކަން އޮތީ ވަރަށް ބޮޑު ކަންބޮޑުވުމަކަށް ވެފައެވެ. އެކަން ނުނިމި އާންމު އިންތިހާބާ ދިމާއަށް ދާންޖެހޭތީ މިހާރު ރައީސް ޔާމީން އެވަނީ އާ ޕާޓީއެއް އުފައްދަން ހުށަހަޅުއްވާފަ އެވެ.\nރައީސް ޔާމީން ޔާމީން ވިދާޅުވާ ގޮތުގައި އާ ޕާޓީއެއް އުފައްދަނީ ޕީޕީއެމްގެ މުސްތަގްބަލާމެދު ގޮތެއް ނުނިމި ލަސްވަމުންދާތީ އެވެ. އަދި އެއީ އުންމީދެއް އޮތް ކަމަކަކަށްވެސް ނުވާތީ އާއި އެކަމަށް ދިގު އިންތިޒާރެއްކޮށް މައްސަލަ ނިމެންދެން ތިބުމަކީ ސިޔާސީ ގޮތުން ކުރެވޭނެ ކަމަކަށް ވެސް ނުވާތީ އެވެ.\n"ހުޅަނގު ނިމި އިރުވައިއަށް ބަދަލުވެގެންދާއިރު ޕާޓީގެ މިލްކުވެރިކަން ބަދަލުވެދާނެ، އިރުވައިނިމި ހުޅަނގަށް ބަދަލުވާއިރު، އަނެއްކާވެސް އެހެން ގޮތަކަށް ބަދަލު ވެދާނެ، އެހެންކަމުން މިކަމުން އަޅުގަނޑުމެން އެބަޖެހޭ ހުރިހާ އާންމު މެންބަރުންގެ ހިތްތަކަށްވެސް ފިނިކަމެއް ގެންނަން، ތަސައްލީއެއް ގެންނަން، އެހެންވީމަ މުސްތަގްބަލެއް އޮންނާނީ އާ ޕާޓީއެއް ހަދައިގެން ކަމަށް އަޅުގަނޑަށް ގަބޫލު ކުރެވެނީ،" ރައީސް ޔާމީން ވިދާޅުވި އެވެ.\nއެއްބަފާ ބޭބެއާއެކު ކުރަމުން އައީ "ހަނގުރާމައެއް" ހުއްޓާލުމަށްފަހު ރައީސް ޔާމީން އާޕާޓީއެއް އުފައްދަނީ ސިޔާސީ މުސްތަގްބަލު އޮތީ އެކަން ކޮށްގެންކަމަށް ގަބޫލު ކުރަވައްވައިގެނެވެ. -- ޕީޕަލްސް ނޭޝަނަލް ކޮންގްރަސް (ޕީއެންސީ) ނުވަތަ ކޮންގްރެސް ޕާޓީ އުފައްދަން މިހާރު ވަނީ ހުއްދަ ދީފަ އެވެ.\nއާ ޕާޓީތަކެއް އަނެއްކާވެސް އެބަ އާދެ އެވެ. ބައެއް ޕާޓީ އަތުވެއްޖެ އެވެ. ރައީސް ޔާމީން ވެސް އާ ޕާޓީއެއް ވުޖޫދު ކުރަން މަސައްކަތް ފައްޓަވާފައިވާއިރު، އެޕާޓީއަށް މީހުން ވެއްދުމުގެ ހަރަކާތްތައް ވަރަށް ބާރަށް ކުރިޔަށް އެބަދެ އެބެ. އެކަން ހިނގަނީ ޕީޕީއެމްގެ އޮފީހުގަ އެވެ. ކޮންގްރެސް ޕާޓީ އުފެއްދުމުގެ މަސައްކަތް ކުރިއަށްދާއިރު ރައީސް ޔާމީނަކީ ފުރަތަމަ ޑީއާރްޕީގައި މަސައްކަތް ކުރެއްވުމަށްފަހު ޕީއޭ އުފައްދައި އެޕާޓީގެ އިސްވެރިޔާގެ ގޮތުގައި ހަރަކާތްތެރިވެ ވަޑައިގެންނެވި ލީޑަރެވެ. ޑީއާރްޕީ ބައިބައިވުމުން ޕީޕީއެމް އުފެއްދުމުގައި ވެސް އިސްކޮށް ހުންވީވެސް ރައީސް ޔާމީނެވެ. މިހާރު ކުރިޔަށް މިދަނީ އަނެއްކާވެސް ކޮންގްރެސް ޕާޓީގެ މަސައްކަތެވެ. އަނެއްކާވެސް ސުމަކުން ފެށީ އެވެ.\nރައީސް ޔާމީން ވިދާޅުވާ މުސްތަގްބަލް ހޯދަން އާ ޕާޓީއާއެކު ދަތުރު ފަށައިގެން ކާމިޔާބުވާނެ ހެއްޔެވެ؟ އަލުން ރައީސް ޔާމީނަށް ސައިޒް ދައްކާލެވޭނެ ހެއްޔެވެ؟\nކޮންގްރެސް ޕާޓީ އުފައްދާއިރު އެންމެ ބޮޑު ފާޑުކިޔުމެއް އަމާޒުވެފައިވަނީ މިހާރު ކޮޅެއްގައި ނުޖެހި އޮތް ޕީޕީއެމްގެ ދަރަނިތަކާބެހޭ ގޮތުންނެވެ. ރައީސް ޔާމީންގެ ރިޔާސީ ކެމްޕެއިނަށް ކަމަށްބުނެ ކޮށްފައިވާ ދަތުރުތަކަށް އެކަނިވެސް 3.8 މިލިއަން ރުފިޔާ އައިލެންޑް އޭވިއޭޝަންއަށް ދައްކަން އެބައޮތެވެ. ޖުމްލް ދަރަނި 17 މިލިއަނާ ގާތް ކުރާ ކަމަށް ވެއެވެ.\nޕީޕީއެމުން ބުނާ ގޮތުގައި އެ ފައިސާ ދެއްކިފައި ނުވަނީ އީސީއިން އެ ޕާޓީއަށް ދޭންޖެހޭ ފައިސާ ނުދީގެނެވެ. އީސީން ބުނާ ގޮތުގައި އެ ފައިސާ ހިފަހައްޓާފައިވަނީ އެޕާޓީގެ މައްސަލައެއް ކޯޓުގައި އޮވެގެނެވެ.\nނާދިރާ- އަހުމަދު ޝުރާއު | އަވަސް\nރައީސް މައުމޫން އަބުދުލްގައްޔޫމްގެ ފަރާތްޕުޅުން ޕީޕީއެމްގެ ނައިބު ރައީސަކަށް ކުރިން އައްޔަން ކުރެއްވި އައިމިނަތު ނާދިރާ ޕީޕީއެމްގެ ދަރައްޏާ ގުޅޭ ގޮތުން ވަނީ ރައީސް މައުމޫންގެ ބަސް އިއްވާފަ އެވެ. އޭނާ ވިދާޅުވި ގޮތުގައި ރައީސް ޔާމީން އާ ޕާޓީއެއް ހައްދަވާއިރު ޕީޕީއެމްގެ ލީޑާޝިޕްގައި މިހާރު ތިއްބެވި ބޭފުޅުން އެ ދަރަނިތަކަށް ޒިންމާވާން ޖެހޭނެ އެވެ. ދަރަނި އަދާކޮށްފައި ނޫނީ އާ ޕާޓީއެއް އުފައްދަން އީސީއިން ހުއްދަ ދީގެނެއް ނުވާނެ އެވެ. އެހެން ނަމަވެސް ކޮންގްރެސް ޕާޓީ މިހާރު ވަނީ ގާތްގަނޑަކަށް ވުޖުދުވުމާ ގާތުގަ އެވެ.\nދެން އެންމެ ބޮޑަށް ދެކެވޭ އެއް ވާހަކަ އަކީ ރައީސް ޔާމީންގެ އެންމެ ގާތް މީހުން ޕާޓީން ވަކިވެ، ރައީސް ޔާމީން އެކަނިވެރިވެފައިވާ ވާހަކަ އެވެ. ރައީސް ޔާމީނާ އަރިސް ބޭފުޅުންގެ ގޮތުގައި ތިއްބެވި ބައެއް މަޖިލިސް މެންބަރުން ވަނީ ޖޭޕީ އަދި އަދީބު ޕާޓީ، މޯލްޑިވްސް ތާޑްވޭ ޑީމޮކްރެޓްސްއަށް ވަނީ ގުޅިފަ އެވެ.\nޖޭޕީއާ ގުޅުނީ ފަރެސްމާތޮޑާ ދާއިރާގެ މެންބަރު، ހުސެއިން މުހައްމަދު ލަތީފާއި ކަނޑިތީމު ދާއިރާގެ މެންބަރު މުހައްމަދު ހުސައިނާއި މާވަށު ދާއިރާގެ އަހުމަދު އަޒްހާން ފަހުމީ އާއި ތ. ގުރައިދޫ ދާއިރާގެ މެމްބަރު ހުސެއިން މަނިކު ދޮން މަނިކާއި ބިލެއްދޫ ދާއިރާގެ މެންބަރު އަހުމަދު މުބީނާއި އިސްދޫ ދާއިރާގެ މެންބަރު އަހުމަދު ރަޝީދު އަދި ވިލުފުށީ ދާއިރާގެ މެންބަރު ރިޔާޒު ރަޝީދެވެ. އެމްޓީޑީއަށް ގުޅިވަޑައިގެންފައިވަނީ ވެލިދޫ ދާއިރާގެ މެންބަރު އަބްދުﷲ ޔާމީން ރަޝީދެވެ.\nކުރީގެ ރައީސް ޔާމީން އަބްދުލްގައްޔޫމް ފުލުހަށް ހާޒިރުކުރުމާއި އެކު ޔާމީންގެ ދިފާއުގައި މަޖިލިސް ބައެއް މެމްބަރުން އިހްތިޖާޖުގައި ބައިވެރިވުން :- އަހުމަދު ޝުރާއު | އަވަސް\nމަޖިލީހުގެ ގިނަ މެންބަރުންތަކެއް ރައީސް ޔާމީން ދޫކުރައްވައި ސަރުކާރު ކޯލިޝަންގެ އެންމެ ބޮޑު އެއް ޕާޓީ ޖޭޕީއާ ގުޅުނު އިރު އެފަދަ ބައިވަރު ކަންކަން ދަނީ ހިނގަމުންނެވެ. ސުވާލަކީ ރައީސް ޔާމީނަށް އޮތް ސަޕޯޓް ކޮންގްރެސް ޕާޓީއާއެކުގައި ވެސް އޮންނާނެ ހެއްޔެވެ؟\nރައީސް ޔާމީނަށް މިދިޔަ ރިޔާސީ އިންތިހާބުގައި 96،000 އަށްވުރެ ގިނަ ވޯޓް ލިބި ވަޑައިގެންނެވި އެވެ. އެސައިޒް ދައްކާލެވޭނެ ޕާޓީއަކަށް ކޮންގްރެސް ޕާޓީ ވާނެ ހެއްޔެވެ؟\n"ޝައްކެއްވެސް ނެތް ގޮތުގައި އަޅުގަނޑުމެންނަކީ އަޅުގަނޑުމެންނާއެކު މަސައްކަތް ކުރާ މީހުންނަކަށް އެއްވެސް ގޮތަކަށް ކެއްސެއްދޭނެ ބައެއް ނޫން، އެހެންވީމަ އާ ޕާޓީއެއް އުފެދޭ ހިސާބުން މި ހުރިހާ ބޭފުޅުންނަށް ވެސް އާޕާޓީއަށް ވެސް ވަޑައިގަނެވޭނެ، އަޅުގަނޑުމެންނާއެކު މިހާރު މަސައްކަތް ކުރައްވާ ރައްޔިތުން މަޖިލީހުގެ މެންބަރުންނަށް ވެސް އާޕާޓީއާ ގުޅިވަޑައިގަނެވޭނެ،" ރައީސް ޔާމީން ވިދާޅުވި އެވެ.\nކުރީގެ ރައީސް މުހައްމަދު ނަޝީދު ވިދާޅުވާ ގޮތުގައި ރައީސް ޔާމީން ވަނީ ޕާޓީގެ ގިން ބަޔަކަށް ގަނޑުކޮށް ކެއްސެއް ދެއްވާފަ އެވެ. އަދިމަޖިލިސް ޕްރައިމަރީއަށް ހުޅުވާލުމާއެކު އިތުރަށް 30،000 އަށްވުރެ ގިނަ މީހުން އެމްޑީޕީއާ ގުޅުނު އިރު އޭގެ ތެރޭގައި 11،000 މީހުނަކީ ޕީޕީއެމްގެ މީހުންނެވެ.\nބައެއް އާންމުން ބުނާ ގޮތުގައި ޕީޕީއެމްގެ މެމްބަރުން އެތައް މިތަނަށް ބެހޭ މަންޒަރު، ޑީއާރުޕީގެ މެންބަރުންތައް ބެހިގެން ދިޔަ ގޮތަށް ފެންނަމުން އެބަދެ އެވެ.\nސައިޒްގެ ވާހަކައަކީ އެންމެ ގަދަޔަކަށް ދެކެވޭ ވާހަކަ އެވެ. ކޮންގްރެސް ޕާޓީ އުފައްދައިގެން ރައީސް ޔާމީނަށް ދިމާވާނެ ބޮޑެތި ގޮންޖެހުންތައް ހުންނާނެ އެވެ. އެގޮންޖެހުންތައް ފޫއަޅުވާލައި އިދިކޮޅު އެންމެ ވަރުގަދަ ސިޔާސީ ޕާޓީއަށް ރައީސް ޔާމީނަށް ކޮންގްރެސް ޕާޓީ ހެދޭނެ ހެއްޔެވެ؟ ރައީސް ޔާމީން ވިދާޅުވެފައިވާ ގޮތުގައި ސިޔާސީ މައިދާނުގައި އެމަނިކުފާނު އަންޑައެސްޓިމޭޓް ކުރުމަކީ ގޯހެކެވެ.


ޖިންސީ އަމަލެއް ނުވަތަ ބަދު އަހުލާގީ އަމަލެއް އެއްވެސް ފަރާތަކުން ހިންގައިފިނަމަ ނުވަތަ އެފަދަ ކަމެއް ކުރުމަށް މަސައްކަތް ކޮށްފިނަމަ ލަސް ނުކުރައްވާ ޕޮލިސް އިމަރޖެންސީ 119 އަށް ގުޅުއްވާށެވެ.\nޖިންސީ އަނިޔާގެ މައްސަލަތަކަކީ ކޮބާ؟\nޖިންސީ އަނިޔާއަކީ މީހެއްގެ ނުރުހުމުގައި ޖިންސީ ގުޅުން ހިންގުން ނުވަތަ ޖިންސީ އަމަލެއް ހިންގުން ނުވަތަ އެފަދަކަމެއް ކުރަން އުޅުމެވެ. ބަދު އަހްލާގީ އަމަލު ހިންގުމަކީ ހުއްދަ ނޫން ގޮތުގައި ޖިންސީ އަމަލެއް ހިންގުން ނުވަތަ އެފަދަ އަމަލެއް ހިންގަން އުޅުމެވެ.\nރޭޕް ކުރުމާއި ޒިނޭ ކުރުން އަދި ބަދު އަހުލާގީ އަމަލު ހިންގުން\nރޭޕް ކުރުމާއި ޒިނޭ ކުރުން އަދި ބަދުއަހުލާގީ އަމަލު ހިންގުމަކީ އޭގެ ޒާތުގައި ތަފާތު ކަންކަމެވެ. މިހުރިހައި ކަންކަމަކީވެސް ދިވެހިރާއްޖޭގައި ކުރުން މަނާ ކަންކަމެވެ.\n- ރޭޕް ކުރުމަކީ ގަދަކަމުުން ނުވަތަ ނުރުހުމުގައި ޖިންސީ ގުޅުން ހިންގުމެވެ.\n- ޒިނޭ ކުރުމަކީ ރުހުން އޮތް ނަމަވެސް ކައިވެނި ނުކުރާ ދެމީހަކު ޖިންސީ ގުޅުން ހިންގުމެވެ.\n- ބަދު އަހްލާގީ އަމަލު ހިންގުމަކީ ރޭޕް އަދި ޒިނޭއަށް ނުވާ ޖިންސީ އަމަލެއް ހިންގުމެވެ.\n- ބަދު އަހްލާގީ އަމަލެއް ހިންގާއިރު އެއް ފަރާތުގެ ރުހުން ނެތް ނަމަ އެއީ ގަދަކަމުން ބަދު އަހްލާގީ އަމަލު ހިންގުމެވެ.\nއެއް ޖިންސުން ގުޅުން ހިންގުމާއި ދެމީހުންނަށްވުރެ ގިނަ މީހުން ބައިވެރިވެގެން ހިންގާ މިފަދަ އަމަލުތައްވެސް ހިމެނޭނީ މަތީގައިވާ ބައިތަކުގެ ތެރޭގައެވެ.\nރައްކާތެރިވުމަށް ކުރެވިދާނެ ކަންކަން\nޖިންސީ އަނިޔާގެ ޝިކާރައަކަށް ވާ މީހުންގެ ތެރޭގައި ގިނައީ އަންހެނުންނެވެ. އަދި މިފަދަ އަނިޔާއެއް ނުވަތަ ބަދު އަހްލާގީ އަމަލެއް ގިނަ ފަހަރަށް ހިންގަނީ ކޮންމެވެސް ގޮތަކުން ދަންނަ ނުވަތަ އެހެންވެސް ގުޅުމެއް އޮންނަ ފިރިހެނެކެވެ. މިފަދަ އަމަލުތަކަކީ ދުރާލާ ފާރަލައިގެން ފުރުސަތު ހޯދައިގެން ހިންގާ އަމަލުތަކެކެވެ. މިފަދަ އަމަލުތައް ހިންގާ މީހުންނަށް ލިބޭ އެންމެ ބޮޑު ހިތްވަރަކީ އެމީހުންގެ ޝިކާރައަކަށްވާ މީހުންގެ ފަރާތުން އެމީހުންގެ އަމަލުތައް ސިއްރުކުރާނެ ކަމުގެ ޔަގީންކަން އޮތުމެވެ. އެހެންކަމުން މިފަދަ އަނިޔާއަކުން ރައްކާތެރިވުމަށް ތިރީގައި މިވާ ބައެއް ފިޔަވަޅުތައް އެޅިދާނެއެވެ.\n- މީހެއްގެ ފަރާތުން ނޭދެވޭ އިޝާރާތްތަކެއް ލިބޭނަމަ ސާފު ބަހުން އިންކާރުކުރުން\n- އެފަދަ މީހަކު ފުރުސަތު ހޯދަފާނެފަދަ ކަންކަމުން ދުރުވުން\n- މިފަދަ އަމަލެއް މީހެއްގެ ފަރާތުން ހިނގާފާނެ ކަމަށް ބެލެވޭނަމަ އިތުބާރު ކުރެވޭ މީހަކާއި އެކަން ހިއްސާ ކުރުން\n- މެސެޖްކޮށް ފޯނުކޮށް ހަދާނަމަ ސްކްރީންޝޮޓް ނެގުން\n- އޮފީސް މާހައުލުގައި މިފަދަ ކަމެއް ދިމާވާނަމަ ޖިންސީ ފުރައްސާރަ ހުއްޓުވާ ކޮމިޓީއަށް ރިޕޯޓް ކުރުން (މިއީ ކޮންމެ އޮފީހެއްގައިވެސް ގާއިމްކުރެވިފައި އޮންނަން ގާނޫނު ލާޒިިމް ކުރާ ކޮމިޓީއެއް)\n- އެކުގައި އުޅޭ މީހުން - ހާއްސަކޮށް އަންހެނުން - ދައްކާ މިފަދަ ފުރައްސާރައިގެ ވާހަކަތައް އަޑުއަހައި އެފަދަ ވާހަކަތައް އެކަކު އަނެކަކާ ހިއްސާ ކުރެވޭނެ މާހައުލެއް ގާއިމްކުރަން މަސައްކަތްކުރުން\nމިފަދަ އަނިޔާއެއް ލިބިއްޖެނަމަ ހަދާނީ ކިހިނެތް؟\nޖިންސީ އަނިޔާއެއް ނުވަތަ ރޭޕް ކުރުމުގެ އެއްވެސް އަމަލެއް މީހަކު ހިންގަފާނެ ކަމަށް ގަބޫލު ކުރެވޭނަމަ އަދި އެފަދަ މީހަކީ އެފަދަ ފުރުސަތެއް ހޯދޭނެ މަގު ފަހިވެފައިވާ މީހެއްނަމަ ލަސް ނުކުރައްވައި ފުލުހުންނަށް ރިޕޯޓް ކުރައްވާށެވެ.\nމިފަދަ އަމަލެއް މީހަކު ހިންގައިފިނަމަ ތިރީގައިވާ ގޮތަށް އަމަލުކުރައްވާށެވެ.\n- ލަސްނުކޮށް ވަގުތުން އެންމެ ކައިރީގައި ހުރި ސިއްހީ ފަރުވާދޭ ތަނަކަށް ދާށެވެ. ހޮސްޕިޓަލެއް ހުރި ރަށެއްނަމަ ދާނީ ސީދާ އިމަރޖެންސީ ރޫމަށެވެ. މިފަދަ މައްސަލައެއް ދިމާވެއްޖެނަމަ އެފަދަ މީހަކަށް އެހީތެރިވެ ފުލުހުންނަށް އެކަން ރިޕޯޓް ކުރުމަކީ ސިއްހީ ހިދުމަތްތެރިންގެ މައްޗަށް ލާޒިމްކަމެއް ކަމުން އެފަރާތުން ފުލުހުންނަށް އެކަން އަންގާނެއެވެ. އަދި މެޑިކޯ ލީގަލް ރެކޯޑަޑަކީ މައްސަލައިގެ ތަހްގީގަށްވެސް ކޮންމެހެން ބޭނުންވާނެ ލިޔުމެކެވެ.\n- ހޮސްޕިޓަލަށް ދިއުމުގެ ކުރިން އިތުރު އެއްވެސް ކަމެއް ނުކުރާށެވެ. މިސާލަކަށް ހެދުން ބަދަލުކޮށް ނުވަތަ ފެންވަރާ ނަހަދާށެވެ. އެންމެ ކުޑަމިނުން މޫނު ފަދަ ގުނަވަނެއްވެސް ދޮވެ ނުވަތަ ފުހެވެސް ނަހަދާށެވެ.\n- ހޮސްޕިޓަލުން ރިޕޯޓް ކުރުމުން\n- މައްސަލައިގެ ތަހްގީ މިފަދަ އަނިޔާވެރި އަމަލެއްގެ ޝިކާރައަކަށްވުމަކީ ޖިސްމާނީ ގޮތުން ލިބޭ ގެއްލުމަށްވުރެ މާބޮޑު ގެއްލުން ނަފްސާނީ ގޮތުން ލިބިގެންދާ ކަމެކެވެ. މިހެންވުމުން ވަރަށް ގިނަ ފަހަރު އަނިޔާލިބޭ ފަރާތުން އެވާހަކަ ދައްކަން ނުވަތަ އިންސާފު ހޯދަން ޖެހިލުންވެ ނުވަތަ ބޭނުންުނުވެދެއެވެ. މީގެ ސަބަބުން އިތުރު އެހެން މީހުން މިފަދަ އަމަލުތަކުގެ ޝިކާރައަށްވުމުގެ ފުރުސަތު އެފަދަ މީހުންނަށް ލިބިގެންދެއެވެ.


Dhaalu Judicial Dhaairaage iss magistrate vakikuran majilis ah fonuvaifi | Mihaaru\nދ. ޖުޑީޝަލް ދާއިރާގެ އިސް މެޖިސްޓްރޭޓް ވަކިކުރަން މަޖިލީހަށް\nޖޭއެސްސީގެ ބައްދަލުވުމެއް ކުރިއަށް ދަނީ: އިސްފަނޑިޔާރު އަބްދުލްރައްޒާގު މުހައްމަދު ވަކިކުރަން ނިންމީ މިދިޔަ ހޯމަ ދުވަހު -- ފޮޓޯ: ޖޭއެސްސީ\nލަމްޔާ އަބްދުﷲ, މިހާރު\n15 ނޮވެމްބަރ 2020 - 21:18\nދ. ޖުޑީޝަލް ދާއިރާގެ އިސް މެޖިސްޓްރޭޓް އަބްދުލްރައްޒާގު މުހައްމަދު ފަނޑިޔާރުކަމުން ވަކިކުރަން ރައްޔިތުންގެ މަޖިލީހަށް ޖުޑީޝަލް ސާވިސް ކޮމިޝަން (ޖޭއެސްސީ) އިން މިއަދު ހުށަހަޅައިފި އެވެ.\nއަބްދުލްރައްޒާގު ފަނޑިޔާރުކަމުން ވަކިކުރަން ނިންމީ މިދިޔަ ހޯމަ ދުވަހު ކަމަށް ޖޭއެސްސީން ބުންޏެވެ. އޭނާ ވަކިކުރަން ނިންމި އިރު، އެ ކޮމިޝަނުން ބަލަމުން އައި އަބްދުލްރައްޒާގު މައްސަލައެއް ފުލުހުން ވެސް ތަހުގީގުކުރަން ފެށުމުން މިދިޔަ ޖެނުއަރީ މަހުން ފެށިގެން އޭނާ ހުރީ މަގާމުން ސަސްޕެންޑްކޮށްފަ އެވެ.\nއަބްދުލްރައްޒާގު މަގާމުން ވަކި ކުރަން ނިންމީ ދ. މާއެނބޫދޫ މެޖިސްޓްރޭޓް ކޯޓުން ނިންމާފައިވާ ދެ މައްސަލައެއްގައި ދައުވާ ލިބުނު މީހާ ބަންދުގައި ބަހައްޓައިގެން ކޯޓަށް ހާޒިރުކޮށް މައްސަލަ ހިންގާފައި ވާތީ އެވެ. މި ދެ މައްސަލަ ހިންގާފައިވަނީ ކުރިން މި މައްސަލާގައި ހުކުމް ކޮށްފައިވާކަން އަބްދުލްރައްޒާގަށް އެނގި ހުރެ ކަމަށް ޖޭއެސްސީން ބުންޏެވެ. އަދި މި މައްސަލަ ޖޭއެސްސީން ތަހުގީގުކުރި އިރު އަބްދުލްރައްޒާގު އޮޅުވާލައިގެން މައުލޫމާތު ދީފައިވާ ކަމަށް ވެސް ޖޭއެސްސީން ބުންޏެވެ.\nމީގެ އިތުރުން ދ. ކުޑަހުވަދޫ ކޯޓަށް ހުށަހެޅި މައްސަލައެއް ބަލަން ހަވާލުކުރި މެޖިސްޓްރޭޓަކާ މެދު ހިތްހަމަ ނުޖެހިގެން، އެ މައްސަލަ ބެލުމުގެ އިހްތިސާސް ނެތް ދ. އެނބޫދޫ މެޖިސްޓްރޭޓަކާ މައްސަލަ ހަވާލުކުރި މައްސަލައެއް ބަލަ އެވެ. އަދި ކުޑަހުވަދޫ ކޯޓުގައި ހިންގި މައްސަލައަކަށް އަބްދުލްރައްޒާގު ހުށަހެޅުއްވި އެއްބަސްވުމެއްގައި ފޯޖްކޮށްފައިވާ ސޮއެއް އޮތް މައްސަލައެއް ވެސް އަންނަނީ ބަލަމުންނެވެ. ފޯޖް ސޮއިގެ މައްސަލަ ޖެނުއަރީ މަހު ފުލުހުން ބަލަމުން ފެށުމާ އެކު އަބްދުލްރައްޒާގު ވަނީ ސަސްޕެންޑްކޮށްފަ އެވެ.\nމީގެ ކުރިން ވެސް ބައެއް މެޖިސްޓްރޭޓުންނާއި ދަށު ކޯޓާއި ހައި ކޯޓާއި ސުޕްރީމް ކޯޓުގެ ފަނޑިޔާރުން ވަކި ކުރަން ޖޭއެސްސީން ރައްޔިތުންގެ މަޖިލީހަށް ފޮނުވާފައިވެ އެވެ. އެކަމަކު، މަޖިލީހުން އެގޮތަށް ފާސް ކުރުމުގެ ކުރިން ގިނަ ބޭފުޅުން ވަނީ ފަނޑިޔާރު ކަމުން އިސްތިއުފާ ދެއްވައިފަ އެވެ.\nރައްޔިތުންގެ މަޖިލިސް ދ. އަތޮޅު ޖުޑީޝަލް ސާވިސް ކޮމިޝަން\n1 ކޮމެންޓް, 8 ރިއެކްޝަންސް\nޖޭ.އެސް.ސީގެ ބަޔާނަށް ބަލާއިރު، ތިޔަ މެޖިސްޓްރޭޓްގެ މައްސަލަ ވަރަށްބޮޑު، ސުޕްރީމް ކޯޓުން ކުރާކަހަލަ ކަންތައް އަމިއްލައަށް އިސްނަގައިގެން އެކުރީ، އެކޯޓުން ނިންމާފަވާ މައްސަލައެއް އަލުން ހުޅުވާލައިގެން ބެލޭނެ އެއްވެސް ހަމައެއްނެތް، މައުޟޫޢީގޮތުން ގޮތެއް ކަނޑައެޅުމަށްފަހު ދެން ދާންޖެހޭނީ މަތީ މަރުޙަލާގެ ކޯޓަށް، އެވަރުން އެކަން ކުރަން ބޭނުންވިއިރު، މަތީ މަރުޙަލާއަށް ދިއުމުގެ ފުރުޞަތު އޮތްވަހަކަވެސް ބުނެލެވިދާނެނުން، އެވަރު ކޮށްގެން ކުށްވެރިނުވާނެ.


Maziya kuri ah, TC2vana ah\nރޭ ޓީސީ އާއި ފޯކައިދޫ ކުޅުނު މެޗުގެ ތެރެއިން\nދަ ގްރާންޑޭ ސްޕޯޓްސް ކުލަބާ ދެކޮޅަށް 2-1 ން ކާމިޔާބު ހޯދައި ޗެމްޕިއަން މާޒިޔާ ސްޕޯޓްސް މޮޅުވުމުގެ ރޭސް ދެމެހެއްޓި އިރު، ށ. ފޯކައިދޫ ފުޓްބޯޅަ ކުލަބުގެ މައްޗަށް ކާމިޔާބު ހޯދައި ޓީސީން ވަނީ ތާވަލުގެ ދެވަނަ އަށް ޖެހިލާފަ އެވެ.\nއިއްޔެ ހަވީރު، މާޒިޔާ އާ ދަ ގްރާންޑޭ ކުޅުނު މެޗުގައި މާޒިޔާގެ ފުރަތަމަ ލަނޑު ކާމިޔާބު ކުރީ އަފްޣާނިސްތާންގެ ޑިފެންސިވް މިޑްފީލްޑާ ޝަރީފު މުހައްމަދެވެ. އޭނާ ލަނޑު ޖެހީ މެޗުގެ 15 ވަނަ މިނެޓްގަ އެވެ. އޭގެ ތިން މިނެޓް ފަހުން ދަ ގްރާންޑޭގެ ޔަޝްފާދު ހަބީބު (މުލަކޭ) ވަނީ ގްރާންޑޭއަށް ނަތީޖާ ހަމަހަމަ ކޮށްދީފަ އެވެ.\nމާޒިޔާ މޮޅުކޮށްދިން ލަނޑު 74 ވަނަ މިނެޓްގައި ކާމިޔާބު ކުރީ ކޯނޭލިއަސް ސްޓްވާޓް (ކޯނޭ) އެވެ. މާޒިޔާއިން ވަނީ ބަލި ނުވެ އަށް މެޗު ފުރިހަމަ ކޮށްފަ އެވެ.\nމާޒިޔާ ލީގް ޗެމްޕިއަންކަން ހޯދާފައި އޮތުމުން މިހާރު ލީގްގެ ވާދަވެރިކަން އެންމެ ބޮޑަށް ވެފައި ވަނީ، ލީގްގެ ދެ ވަނަ މަގާމާ މެދުގަ އެވެ. ރޭ ފޯކައިދޫގެ މައްޗަށް 4-0 ގެ ނަތީޖާ އަކުން ކާމިޔާބު ހޯދައި ޓީސީ ދެ ވަނަ މަގާމުގައި އޮތީ އީގަލްސްގެ މައްޗަށް އެއް ޕޮއިންޓްގެ ލީޑެއް ނަގައިގެންނެވެ. ޓީސީގެ ލަނޑުތައް ކާމިޔާބު ކުރީ އިޝާން އިބްރާހިމް (ސައްޓު) އާއި އަލީ އަޝްފާގް (ދަގަނޑޭ) އެވެ.\nމިއަދު ހަވީރު އީގަލްސް އާއި ދަ ގްރާންޑޭ ކުޅޭ މެޗުން އީގަލްސް މޮޅު ވެއްޖަނަމަ އަނެއްކާވެސް އެ ޓީމަށް ދެ ވަނަ މަގާމަށް އެރޭނެ އެވެ.


Breaking News: Raajje In Positivevi Ithuru2Meehaku Rangalhu Vejje\nރާއްޖެއިން ކޮވިޑް19 އަށް ޕޮޒިޓިވްވި އިތުރު ދެ މީހަކު ރަނގަޅުވެއްޖެ\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް19 އަށް ރާއްޖެއިން ޕޮޒިޓިވްވި އިތުރު ދެ މީހަކު ރަނގަޅުވެފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިރޭ ކޮށްފައިވާ ޓްވީޓެއްގައި ބުނީ މީގެކުރިން ރާއްޖެއިން ކޮވިޑް19 އަށް ޕޮޒިޓިވްވި ދެ މީހަކު ރަނގަޅުވެފައިވާ ކަމަށާއި، އެމީހުން ރަނގަޅުވި ކަމަށް ނިންމީ މި ފަހުން އެ ދެ މީހުންގެ ހެދި ދެ ޓެސްޓުވެސް ނެގެޓިވްވުމާއި ގުޅިގެން ކަމަށެވެ. މި ދެ މީހުން ތިބީ ވެލިދޫ އައިސޮލޭޝަންގައެވެ.\nމި ދެ މީހުންނާއި އެކު ބަލި ޖެހުނު ދިވެހިންގެ ތެރެއިން ޖުމްލަ ތިން މީހަކު ވަނީ ބަލިން ރަނގަޅުވެފައެވެ. މިހާރު ރާއްޖެއިން މި ބައްޔަށް ފަރުވާ ދެމުން ދަނީ ޖުމްލަ ދެ މީހުންނަށެވެ. އެއީވެސް ދެ ދިވެހިންނެވެ.\nމުޅި ޖުމްލަ ރާއްޖެއިން މި ބައްޔަށް ޕޮޒިޓިވްވި މީހުންގެ އަދަދަކީ މިހާތަނަށް 20އެވެ. އޭގެތެރެއިން 15 މީހުންނަކީ ބިދޭސީންނެވެ. ބާކީ ތިބި ފަސް މީހުންނަކީ ދިވެހިންނެވެ. މި ބައްޔަށް ރާއްޖެއިން ޕޮޒިޓިވްވި ބިދޭސީންގެ ތެރެއިން 13 މީހުންވެސް ބަލިން ރަނގަޅުވެފައިވާ ކަމަށް އެޗްޕީއޭ އިން ވަނީ ބުނެފައެވެ. އަނެއް ދެ މީހުންނަކީ ރާއްޖެއިން ފުރައިގެން ދިޔަ ފަހުން ބައްޔަށް ޕޮޒިޓިވްވި ދެ މީހުންނެވެ.


އާރޓިކަލް | Bithufangi - Part 11\nތަރަށްޤީ ފެންނާނީ ތަރައްޤީވެފައިވާ ސިކުނޑި ތަކަކަށެވެ!\nހެސްކިޔާފައި ފުއްލާ ދުވެލީގައި ޤައުމަށް ތައައްޤީ ދަނީ އަންނަމުންނެވެ. ނުކުރުރެވޭނޭ ބުނި އެތަށްކަމެއް ކޮށްނިންމާ ރައްޔިތުންނަށް އެކަމުގެ ފޮނިމީރުކަން ދަނީ ހޯދައިދެމުންނެވެ. ﷲ ވާގިފުޅާ ލައިގެން ކުރެވޭނެކަން ދައްކަމުންނެވެ. އިހްލާސްތެރިކަމާއި އެކު ރައްޔިތުންނާ މި ލޮބުވެތި ޤައުމުގެ ހައްގުގައެވެ. ރާއްޖޭގެ އަސްދަނޑިން ބޭރުންނާ އެތެރެއިން އަންނަމުންދާ ފިއްތުންތަކާ ހަމަލާތަކުން ދި ދިވެހި ގައުމާ ދިވެހި ރައްޔިތުން ސަލާމަތް ކުރައްވަމުން އެގެންދަވަނީ އަމިއްލަފުޅު މޭ އައްޑަނަޔަކަށް ދިއްކޮއްލައިގެންހުރެއެވެ. ގައުމަށްޓަކައި ކޮންމެފަދަ ގުރުބާނީއެއްވެސް ވެވަޑައިގަންނަވާނެކަން ސާބިތުކަމާއެކު ހާމަކޮއްދެމުންނެވެ. ވިސްނާވަޑައިގެންބައްލަވާށެވެ. ރާއްޖޭގައި ދުނިޔޭގައި ނެތްފަދަ އެއާރ ޕޯޓަކާ ބަނދަރުތަކާ ބްރިޖެއް އެޅިޔަސް ނޭޅިޔަސް ހުޅަނގުގެ ގައުމުގެ މީހުންނަށް ކީއްތޯއެވެ؟ 25 ބުރީގެ ޒާމާނީ ފެންވަރުގެ ހޮސްޕިޓަލެއް ހުއްޓަސް އެތަނަކަށް ހުޅަނގުގެ މީހުންނެއް ބޭސްފަރުވާޔަކަށް ނާއްނާނެއެވެ. ހުޅަނގުގެ ކާފަރު ގައުމަކުން ދުވަހަކުވެސް އިސްލާމީ ދައުލަތަކަށް ހެވެއްނޭދޭނެކަން ހަމަބުއްދިން ވިސްނާލި ކޮންމެ ސިނކުނޑި އަކަށްވެސް އެނގި ސާފުވާނެއެވެ. ދެން މާ ހުޅަނގުވެގަނެގެން ތިޔަ އެމީހުންގެ ވާގިހޯދަނީ ކޯއްވެތޯއެވެ؟ ތަރައްޤީ ވުމުން ފައިދާކުރާނީ ކިތަންމެ ވަރަކަށް އަޑުއުފުލާ ރައީސްމީހާއަށް ކިތަންމެ ހުތުރު ބަހުން މުއާމަލާތު ކުރިޔަސް ހަމަ ދިވެހިންނަށެވެ. 25 ބުރީގެ ހޮސްޕިޓަލުން ފައިދާކުރާނީވެސް ހަމަ ދިވެހިންނަށެވެ. ބްރިޖް މަތީގައި ދުއްވާނީވެސް ހަމަ އަހަރެމެން ދިވެހިންނެވެ. ބަނދަރާ އެއަރޕޯޓެއް އޮތީމައި ފަހުރުވެރިވަނީ ވެސް ހަމަ އަހަރެމެން ދިވެހިންނެވެ. އެތަށް އަހަރެށް ވަންދެން ދިވެހިން އަޅުވެތިކޮށް ފިއްތާގެން ގެންގުޅު ބަޔަކަށް ދިވެހިން ތަރައްގީގެ މަގުގައި ހިންދެމިލާ ހަމަ އިސްކޮޅަށް ދެމިލާތަން ދެކެން ކުޅަދާނައެއްނުވާނެއެވެ. ހުޅަނގުގެ ތަހުޒީބުން ތިޔަ ކޮޕީކުރާ ލަވަތަކާ ހެދުންތަކުގެ އިތުރުން ދިރިއުޅުމުގެ ވައްޓަފާޅި އަށްވުރެ ހުޅަނގުގެ މީހުންގެ ވިސްނުން ކޮޕީކުރުން މާ ރަނގަޅުނޫންތޯއެވެ. ދުނިޔޭގައި ލެއްވި މަހުލޫގުންގެ މައްޗަށް އިންސާނާ މާތްކުރަށްވާފައިވަނީ ސަބަބަކަށް ނޫންތޯއެވެ؟ ހުޅަނގުގެ ދޮންމީހުން ވެސް ތަރަށްގީޔަށް ޖާގަދެއެވެ. ތަރައްގީއަށް ލޯބިކުރެއެވެ. ތަރަށްޤީއަށް ފުރުސަތު ދެއެވެ. ދެން ދޮންމީހުންއުޅޭހެން އުޅެން ބޭނުންނަމަ އަމިއްލަ ސިކުނޑި އާއި ވިސްނުން ތަރަށްޤީ ކުރަނީ ކޮންއިރަކުތޯއެވެ؟ ތިމާގެ ވިސްނުމާ ބުއްދި ނެތި […]\nއެއްލަކިން 2018 !\nދަންނަވަންތޯއެވެ. ރިޔާސީ އިންތިހާބެއް މިޔޮތްގެން ބޯމަތިވަނީއެވެ. އެއްބަޔަކު ނިކަންފޯރީގައި ގައުމު ތަރައްޤީކޮއް 2018 އަށް ކެމްޕޭންވެސް ކުރަނީއެވެ. އަނެއްބަޔަކު ސަރުކާރު ވައްޓާލަން ނިކަން ފޯރީގައި ތެޅިބާލަނީއެވެ. އެބަޔަކު އަސޭލާގެ ވާގިހޯދާ ހިސާބުޖަހާ ހުޅަނގުގެ ގައުމުތަކުން ވާގިލިބިގަންނަނީއެވެ. ނަމަވެސް ހުޅަނގަށްވެސް ނޭގުނު ކަމަކީ ދުނިޔޭގައިވެސް ހިސާބަށް އެންމެ މޮޅެތިމީހުންތިބީ ރާއްޖޭގައި ކަމެވެ. މަސްހޫރު ހިމިތީގެ ވާހަކަ އަޑުއަހަމުނޫންހެއްޔެވެ. އާއެކެވެ! މިވޭތުވެދިޔަ ލޯކަން ކައުންސިލްގެ ވޯޓުލާން ނިކުތް މީހުންނާ ގޮނޑިތަށް ބެހިގެން ދިޔަގޮތުން ހިސާބު ވަރަށް ސާފެވެ. ފާއިތުވެދިޔަ ލޯކަލްކައުންސިލްގައި ވޯޓުލާން ނިކުތީ އާބާދީގެ %67 މީހުންނެވެ. އޭގެތެރެއިން ސަރުކާރުފަޅިއަށް ލިބިގެންދިޔައީ %44 އެވެ. މިހާތަނަށް ރާއްޖޭގައި ބޭއްވިގެންދިޔަ ރިޔާސީ އިންތިހާބުތަކުގައި އާބާދީގެ %92 މީހުން ވަނީ ވޯޓު ލާން ނުކުމެފައެވެ. އެއީ ލޯކަލް ކައުންސިލް އިންތިހާބުގައި ވޯޓުލާން ނުކުތް މީހުންގެ އިތުރުން %26 މީހުންނެވެ. "މައުނައީ" ރިޔާސީ އިންތިހާބެއް ކާމިޔާބުކުރަން ރައީސްޔާމީން ގިނިކަންޔާ ނިކުމެވަޑައިގެންނެވިސް މިހާރު ބޭނުންވަނީ އެންމެ %11 ވޯޓު ކަމެވެ. 2018 ވަނަ އަހަރު ރައީސް ޔާމީންއަށް އިތުރަށް %11 ވޯޓު ނުލިބެންވީ އެއްވެސް ސަބައެއް ނެތެވެ. ގައުމަށް އަންނަމުންދާ ތަރައްޤީއާއި ކުރިއެރުމުގެ އިތުރުން ފަރުދުންގެ މާލީ ތަނަވަސްކަން އިތުރުވެގެންދާ ދިއުމަކީ 2018 އަށް ރައީސް ޔާމީން ހޮވަން ދިވެހި ރައްޔިތުން ބޭނުންވާނެ ސަބަބެކެވެ. ބޭސްފަރުވާއަށް ސަލާންޖެހުން ނިމުމަކަށްގެނެސް އެންމެ ކުއްޖަކުވެސް ބާކީނުކުރާނަން ކުރައްވާ މަސައްކަތުން ކޮންމެ މަޔަކުވެސް ތިބީ 2018 ގައި ވެރިކަމަށް ރައީސް ޔާމީން ނޫން މީހަކަށް އާބަސް ބުނަން ތައްޔާރަކަށް ނޫނެވެ. އެކަނިވެރި މައިންނާ އިސްރައްވެހިންގެ ހިތްތަކުން މިޔަދު އެދިގޮވަނީ 2018 ގައިވެސް ރާއީސް ޔާމިން ވެރިކަން ކުރާށެވެ. ތުއްތުކުދިންނާ އާއިލާތަކުން ހިތްއުފާކޮށްލަން އަޅައިދިން ޕާކުތަކުގައި ތިބެގެންވެސް އެފަރާތްތަކުން އެދައްކަނީ އެއްވާހަކައެކެވެ. އާއެކެވެ! ޔާމީން ބޭބެ ނޫނީ 2018 އަކަށް ކަމަކު ނުދެއެވެ. ބޯހިޔާވަހިކަމެއްނެތްދުވަހު ބޯހިޔާކޮއްލާނެ ފްލެޓްތަކާ މަގުމަތިވެގެން ދުވި ޒުވާނުންގެ ބަލަދުވެރިޔަކަށް ވެވަޑައިގަތް "ބައްޕަ" ނޫން އެހެން ފަރާތެއް 2018 ގައި ވެރިކަން ކުރާތަން ބަލާކަށް އެފަރާތްތަކެއް […]\nހުއްބުލް ވަތަނުގެ ލޮބުވެތި ދަރިންނޭވެ! ހޭބޯ ނުލެވީ އަޅެފަހެ ކޮންކަމަކައިގެން ތޯއެވެ؟ ތިބާ އެންމެ ފަހަރަކުވެސް ގައުމާއި މެދު ވިސްނާލެއްވީމުތޯއެވެ؟ ބައެއް ފަރުދުންގެ އަމިއްލަ އެދުން އިސްކޮށް ގައުމަށް ދެމުންދާ ގެއްލުމާއި މެދު ފިކުރެއް ކޮށްލެއްވީމުތޯއެވެ؟ ގައުމަށް އަންނަ ކޮންމެ ހެޔޮބަދަލަކުން ތިބާޔަށް ކުރާނީ ކޮން އަސަރެއްތ ވިސްނާލެއްވީމުތޯއެވެ؟ ކިތަންމެ ބަޔަކު ވެރިކަން ކުރާތަން ދުށީމު ނޫންހެއްޔެވެ! އިއްޔެއާއި އަދާ ފަރަގެއް ތިބާޔަށް ފާހަގަ ވިތޯއެވެ؟ މީހުންގެ ވާހަކަތަށް ތިމާގެ ސުކުނޑިން ނެރެލާ އަމިއްލަ ޒަމީރު ގަބޫލުކުރާ ނަޒަރިއްޔާތުން ތިބާ އެންމެ ފަހަރަކުވެސް ވިސްނާލައްވަމާތޯއެވެ؟ ތާއީދު ކުރަނީ އިދިކޮޅުފިކުރަށްތޯއެވެ؟ މައްސަލައެއް ނެތެވެ. ކުޑަ އިރުކޮޅަކަށް ނަމަވެސް ފިކުރުތައް އެއްފަރާތްކޮށް އަޅުގަނޑާއިއެކު ހިންގަވާށެވެ. ތިބާގެ މުސްކުޅި މަންމަޔާ ބައްޕަ ދުނިޔޭގައި އެބަ ހުންނެވިތޯއެވެ؟ އެމީހުންގެ ހިތްތަކުން މިޔަދު އެފެންނަ އުފާވެރިކަމުގެ އަސަރުތަކާއިމެދު ވިސްނާލެއްވީމުތޯއެވެ؟ ތިބާގެ ދަރިފުޅު ގޮވައިގެން އެ މުސްކުޅި މަންމައާއި ބައްޕަ ކަންމަތީ ފިހާރަތަކުން އައިސްކްރީމް އާއި ޗޮކުލެޓު ގަނެދީގެން ހަވީރު ފިންޔަށް ބުރުޖަހާލަން ޕާކުތަކަށް ދާތީ ތިބާ އުފަލެއް ނުވޭތޯއެވެ؟ އެ ތުއްތު ތުއްތު ދަރިފުޅުގެ މައުސޫމު ދެ ތުންފަތުން ފާޅުވާ އުފާވެރިކަމުގެ އަސަރުތަކުން ތިބާގެހިތަށް ހިތްހަމަޖެހުމެއް ނުލިބޭތޯއެވެ؟ އެކިމީހުންގެ ވިސްނުމާ ފިކުރު ކުރުމުގެ "ލެވަލް" ތަފާތުވެދާނެއެވެ. ތިބާގެ ކޮއްކޮ އަކީ ކިޔެވުމަށް އެހާ މޮޅުކުއްޖެއް ނޫން ދެއްތޯއެވެ؟ ނަމަވެސް ތިބާ މިޔަދު އެކަމާ ފިކުރު ކުރަން ނުޖެހުނީ ކީއްވެތޯ ހިޔާލުކޮއްލައްވަބައްލަވާށެވެ؟ އެންމެ ކުއްޖަކުވެސް ބާކީ ނުކުރަން ކުރާ މަސައްކަތުގެ ނަތީޖާއިން ނޭގި ނަމަވެސް ތިބާގެ ކޮއްކޮގެ މުސްތަގުބަލު އުޖާލާ ކޮއްފިނޫންތޯއެވެ؟ ކޮއްކޮ ބޮޑުވެގެން މުޖުތަމައުއަށް ނުކުންނައިރު ކުރާނެ މަސައްކަތެއް ނެތިގެން ވަޒީފާއެއް ހޯދަން، ތިބާ ތެޅެންޖެހުނު ހާލުގައި ތެޅެން ނުޖެހޭނެކަން ތިބާޔަށް ކަށަވަރު ނޫންތޯއެވެ؟ ހަސަނުބޭ ތިބާގެ ބޮޑުދައިތަ ވަރިކޮއް އެއްލާލާފައި ދިޔައީ3ކުދިންނާއެކު ނޫންތޯއެވެ؟ ހަސީނާ ކުރާނެ މަސައްކަތެއް ނެތި ބިކަހާލުގައި ގަނަތެޅެން ނުޖެހުނީ ކޮންކަމަކުންކަން ތިބާ ހަނދުމަނެތުނީތޯއެވެ؟ ބޮޑުދައިތަގެ ހުސޭނު އެހަރަގެން ކުރާ ވިޔަފާރި ފުޅާވެ އެދަނީ […]\nރަން ލާދީނީ 30 އަހަރު\nއަލް އަޒުހަރު ޔުނިވާސިޓީއިން އިސްލާމީ ޝަރީއާއިން ޑިގްރީ ހާސިލުކޮށް މައުމޫނު ރާއްޖެއަށް ވަޑައިގެން އޭރު ދިވެހިރާއްޖޭގެ ރައީސަކަށް ހުންނެވި އިބްރާހިމް ނާސިރަށް ފާޑުކިޔާ ވެރިކަމާ ދެކޮޅަށް އެތަކެއް ހަރަކާތްތަކެއް ހިންގަންފެށިއެވެ. ދިވެހިރައްޔިތުންގެ ސިކުންޑިތަކާ ކުޅެ ހަތިޔާރު ހިފާގެން ހުރެ ވެރިކަމުގެ ހުވާކުރައްވެވިއެވެ. ހުދުމުހުތާރު ވެރިކަން ދެމެހެއްޓުމަށް އިސްލާމްދީނުގެ ހުކުމްފުޅުތަށް އޮޅުވާލާ ވަނީ ފުރައްސާރަ ކޮށްފައެވެ. އަދި މައުމޫނުގެ ރަން ތިރީސްއަހަރުގައި އިސްލާމީ ހުކުމްފުޅުތަށް އެއްފަރާތްކޮއް ވަނީ އެޝަރީއަތްތަކާ ދެކޮޅަށް ހުކުމް ކޮށްފައެވެ. މައުމޫނު ވަނީ ރާއްޖެއަކީ އެއްޖިންސުން ގުޅުންހިންގުމަށް ތާއީދުއޮތް ގައުމެއްކަން ބޭރުގެ ފަރާތްތަކަށް ދެއްކުމަށްޓަކައި އެއްޖިންސުން ގުޅުންހިންގާ ޔަހޫދީ ކާފަރެއް ހިތްއުފާކޮއްދީ ހިތް ހަމަޖައްސައިދިނުމަށް ލަނޑާ ގިރާވަރުގައި ބުދުބަހައްޓާ " ގޭ ޕާޓީ " އެއްވެސް ބާއްވާފައެވެ. އެވަރަކުން ފުއްދާލީކީ ނޫނެވެ. ސްކޫލުކުދިންތަކެއް ލައްވާ މައުމޫނަށް ސަޖިދަ ޖަހާ އިސްލާމްދީނުގެ ހުކުމްފުޅުތަކާ ހިލާފަށް އަންހެނުން ގާޒީކަމަށް އިސްކޮއް ހުދުމުހުތާރު ވެރިކަން ދިފާއުކުރާ ހަތިޔާރަކަށް ދީން ވަނީ ހައްދަވާފައެވެ. މައުމޫނުގެ މަކަރާ ހީލަތް ބައެއް ދިވެހި އިލްމުވެރިންނަށް އިނގެންފެށި ހިސާބުން އަނެއްކާވެސް މައުމޫނު ވަނީ އިލްމުވެރިންގެ ދޫތަށް ބަންދުކުރުމަށްޓަކައި ދީނީ އެއްބައިވަންތަކަމުގެ ނަމުގައި ގާނޫނެއް ހަދާފައެވެ. އަދި މި ގާނޫނުގެ ދަށުން އިލްމުވެރިން ދީނުގައިވާ ހުކުމްފުޅުތަށް އާމުރައްޔިތުންނަށް ބަޔާންކޮށްދިނުން ވަނީ މަނާކޮއްފައެވެ. އަދި އެފަދަ އިލްމުވެރިން ޖަލައްލައި ތުނބުޅީގައި ޗިލީސޯސް އުނގުޅާ ތުނބުޅި ވަނީ ބާލުވާފައެވެ. މައުމޫނުގެ ރަން ލާދީނީ 30 އަހަރުގެ އޭރުގައި މޫނު ބުރުގާ އެޅި އެތަކެއް އަންހެނުންނެއް ވަނީ ނުހައްގުން ޖަލައްލާ ނަފްސާނީގޮތުންނާ ޖިސްމާނީގޮތުން އެތަކެއް އަނިޔާއެއްކޮށްފައެވެ. މީގެއިތުރުން ޖަލުތަކުގައި ތިބި އަންހެން ގައިދީންގެ އިތްފަތްތެރިކަން ވަނީ ފޭރިގަނެފައެވެ. ޖަލުތަކުގައި ވަނީ އެތަކެއް ކުއްވެރިންތަކެއް ތަޅާ އަނިޔާކޮއް މަރާލާފައެވެ. އަދި އެމީހުންގެ އާއިލާތަކަށް އެނގުމަކާއިނުލާ މަރާލުމަށްފަހު އެތަކެއް ހަށިތަކެއް ވަނީ ވަޅުލާފައެވެ. ދިވެހިރާއްޖޭގައި ބޭނުންދީނަކަށް އުޅޭވޭނެކަމަށް ކަނޑައެޅުމަށްޓަކައި ބޭރުގެ ފަރާތްތަށް ލައްވާ ރަށްރަށުގެ ސްކޫލްތަކުގައި ތަޤުރީރު ކުރުވާފައެވެ. މީގެ އިތުރުން ރާއްޖެއަށް މަސްތުވާތަކެއްޗާ ދުންފައި އެތެރެކޮއް މައުމޫނު ވަނީ […]\nވެރިކަމަށް މޮޅީ ކެނެރީގޭ ޚާއިނަކަށްވުރެ ކާމިނީގޭ ފުއްލާއެއް!\nއުމުރުން މިހާރު 22 އަހަރު ވީއިރު4ވެރިކަމެއް ތަޖުރިބާ ކޮއްފީމުއެވެ. ބަރުހެލި ދުވެލީގައި ވެރިކަންކުރި މައުމޫނު ގެ ވެރިކަމުގެ އިތުރުން ތިންއަހަރުގެ ކުރު ވެރިކަމެއްކޮށް އިސްތިއުފާދީ ގެޔަށްދިޔަ ނަޝީދުގެ ވެރިކަމާ އެއަށްފަހު އައި ވަހީދުގެ ސަރުކާރެވެ. އަދި ފޯރިގަދަ އިންތިހާބަކަށްފަހު ދިވެހި ދައުލަތުގެ ހުންގާނުގައި ހިފި ޔާމީންއެވެ. ކާމިނީގޭ ސާރިދޯޅަ 30 އަހަރުން ފިނިހަކަ ދުވެލީގައި ގެނައި ތަރައްގީގެ ބައިކުޅަބައި3އަހަރުން އެފުއްމިފުށައް ޖެހީއެވެ. ވެރިކަމަށް އަންނަށް ރައްޔިތުންނަށް ދެއްކިހާ ދަޅައެއްގެ އަލި ކެނޑި ނިވުނީއެވެ. ވެރިކަމުގެ ކުރު ތިންއަހަރުގައި ޖެހި ކަޑަތަށް ފީވެދިޔައިރުވެސް ބިންގަލުން މައްޗަށް އެރި ފުލެޓެއް ބަނދަރެއް މަގެއް ނެތެވެ. ކަނޑާ ފަޅުން ހޯދަންބުނި ނަފާ އެއް ނެރެވޭގޮތެއް ނުވެ ރިސޯޓުތަކާ ބޭރުގެ އިންވެސްޓަރުންނަށް ދަތިކޮށް ކޮރަފްޝަނުގެ ހާއްޔަކަށް ދައުލަތް ބަދަލުކޮއްލިއެވެ. އެޅުނު ފްލެޓެއްވިއްޔާ ދިނީ ގާތްތިމާގެ މީހުންނަށާ ޕާޓީގެ މީހުންނަށެވެ. ވެރިކަމަށް ވަޑައިގަންނަވަން ޑޮލަރުގެ އަގުހެޔޮކުރަށްވާނެކަމަށް ވިދާޅުވެ ވެރިކަމާ ހަވާލުވެ ޑޮލަރުގެ އަގު ބޮޑުކުރެއްވުމުން އިންފްލޭޝަން ރޭޓު އެތަށް ގުނަޔަކަށް މަތިވެގެން ދިއުމުގެ ނަތީޖާއަކަށްވީ ރައްޔިތުމީހާގެ އަނގަޔާ އަތާ ދިމާނުވުމެވެ. ގައުމުގެ ހަރުމުދާތައް ނުއަގުގައި ބޭރުގެ އެކުވެރިންނަށް ވިއްކާ ގައުމު ދަރުވާލީއެވެ. އެއްމެ ރިސޯޓަކާ އެއްމެ ލެޕްޓޮޕަކުން ހިންގަން ބުނި ސަރުކާރު ވެރިކަމުގެ ތިންއަހަރު ނިމިގެން ދިޔައިރު ސިޔާސީ މަގާމުތަށް ގިނަވެ މަތިބަރުވުމުގެ ނަތީޖާއަކަށްވީ ބޭރުގެ ބޭންކުތަކުންނާ ގައުމުތަކުން ރާއްޖެއަށް ލޯނުދޭންވެސް ފަސްޖެހުމެވެ. އިސްލާމްދީނުގެ އަދާވާތްތެރިންގެ މަދަދު ލިބި ޒަމާނުންސުރެ ދިވެހިން ގަބޫލުކޮށްގެން ތިބި އިސްލާމްދީނުގެ މަތިވެރި ހިދާޔަތުގެ އަލިން ބޭރުކޮއް ދީނަށް ފުރައްސާރަކޮށް ރަސޫލާއަށް ހަޖޫޖަހައި، ގައުމުގެ އިޖްތިމާއީފޭރާން ވީދާ ކުދިކުދި ކޮއްލީ ހުޅަނގުގެ ގައުމުތަކުން ނަކަލުކުރި "ދޮންމީހުން އުޅޭގޮތް "ދިވެހިންގެ ތެރެޔަށް ފަތުރައިގެންނެވެ. ރަލާއި މަސްތުވާތަކެތީގެ އިތުރުން ބަރަހަނާވެ ޕާޓީ ކުދިން ބިރާކާނުލާ މަޖާކުރަން ދަސްކޮށްދީ މި މަޅީގައި ޒުވާނުން ޖެއްސުވީއެވެ. ދިވެހިން ދިވެހި ގައުމު އާރާސްތުކޮއް ގައުމު ބިނާކުރުމަށް 2007 ވަނަ އަހަރު ވެރިކަމަށް ގެނައި ކެނެރީގޭ " ޕްރޮޑަކްޓުން" ގައުމަށް […]\nރައްޔިތުންގެ ހައްގުގައި ކޮތަރިނަގާ ޕޯޑިއަމްތަކުގައި ވާހަކަދައްކާ ސިޔާސީ ވެރިންނަށްވުރެ ބަލިހާލަތު ބޮޑު ބައެއް ގައުމުން އަދު ނުފެނެއެވެ. ދިވެހި ރާއްޖޭގެ ގާނޫނު އަސާސީޔާ ޤާނުނުތަކަށް ގޮންޖަހާ ސިޔާސީ ވެރިންނޭކިޔާ ބަޔަކު މަތިހަށިނަގާފައި ނުކުމެ އުޅޭއިރު ގާނުނުގެ ދިގު އަތް އެމީހަކާ ހަމަކުރުމުން ސިޔާސީ ބަލިމަޑުކަމެއް ޖެހެއެވެ. ތިރީސް އަހަރުގެ ބެއްޔާވެސް އެވަރަށް ކައިގެން ފޭބިއިރުވެސް މިޔަދުގެ ނޫކަށިފުރާގެ ސިޔާސީވެރިންނަށްވުރެ ގަދަކަމަށް ދައްކައެވެ. މޭފުއްޕާފައި ނިކުތް ޑިމޮކުރަސީގެ ބައްޕަ ކަމަށް ދައުވާކުރާ ކެނެރީގޭ ބާގީންގެ ފުށުން ފާވި "ޓެރަރިސްޓު" ، ޤާނޫނުގެ ދިގުއަތް އަރާ ހަމަކުރުމާއެކު ޖަލުގައި އަޅާދިން ގަނޑުވަރުގައި ނޯވެވިގެން މާބަދައެއްގައި ރިއްސަންފެށީ ތިޔަހެނެއް ނޫނެވެ. އެންމެފަހުން ރާއްޖޭންބޭރުން އިނގިރޭސިވިލާތުގައި ހުރި އާމާލް ކްލޫނީކިޔާ މާބަދާގެ ހާއްސަ ޑަކްޓަރަކަށް ދައްކަން ރާއްޖެއިން ބޭރަށް ގެންގޮސް ޑޮކްޓަރ ކުލޫނީއާއި އެކު ގޮނޑިދުއްވާ ކުޅުމާއެކު މައިބަދާގެ ރިހުންކެނޑި ހިނގައްޖެއެވެ. ރައްޔިތުންގެ ހައްގުގައި ކަމަށް ބުނެ މަކަރާހީލަތުން ރައްޔިތުން މަޖިލީހުގެ މެންބަރުންނަށް ރިސްވަތުގެ ހުތުރު ފައިސާ ހުށައެޅިކަމުގެ ތުހުމަތުގައި ދައުވާ އުފުލާފައިވާ މާމިނގިލީ ދާއިރާގެ އިއްޒަތްތެރި މެންބަރު ގާސިމްގެ ހާލުވަކިން ބޮޑެވެ. ކަޅުފައިސާބަހަން ނިކުންނެވީ ވަރަށް ޖޯށުގައި ފުއްޕާފައެވެ. ވެރިކަން ވައްޓާލުމަށެވެ. ނަމަވެސް މިޔަދު ހާލަތު ތަފާތެވެ. ކޯޓައް ހާޒިރުވާން 24 ގަޑިއިރަށް ވާއިރަށް ހާލުބޮޑުވަނީއެވެ. ދެންމެ ދެންމެ މަރުނުވެ އޮއްނެވިކަން ހަމަ ކިރިޔާއެވެ. އަނެއްކޮޅުން ފަރުވާ ކުރެވެނީ އެމްޑީޕީގެ ކްލިނުތަކުންނާ ޖަގަހަ ތަކުންނެވެ. ޗިޓު ކެންސަލުވެ ، ސަރީއަތް ކެންސަލު ވުމާއެކު ގާސިމުގެ ހާލު ރަނގަޅުވެ ގައިގައި ވަރުޖެހެނީ އަޖައިބެއްކަހަލަ ގޮތަކަށެވެ. އަނެއްކޮޅުން އަދީބެވެ. ޓުވަރިޒަމް މިނިސްޓަރު ކަމުގައާއި ނައިބުރައީސްކަމުގި ހުންނެވި އިރު ގާނޫނާ ޙިލާފު އެތަކެއް ޖަރީމާތަކެއް ހިންގެވުމަށްފަހު ވަލީޔުލްއަމްރު އަވަހާރަކޮއްލަން މަސައްކަތްކުރުމުން ޖަލަށް ދާންޖެހިވަޑައިގަތް އަދީބަކީވެސް ސިސާސީ ބަލިބޭފުޅެކެވެ. ތަނަވަސްކަމުގެ ވަސް ފިލާގޮސް ޖަލުތަކުގެ ތޭރިތަކުގެ ތެރޭގައި އޮންނަންޖެހުމާއެކު ލޮލަށް ބޮލަށް ބަލިތަށްޖެހެންފެށީ ފުރާނަޔަށް ނުރައްކާވާ ވަރަށެވެ. ނަށަންގެންގުޅުނު ކުދިންތަށް ނުފެނުމުން ލޯއަވަރުވާން ފެށީއެވެ. އާމުރައްޔިތުން ކާ އާދާގެ ކެއުން ކާން ޖެހުމުން ހަށިގަނޑުގައި […]\nއިދިކޮޅު ފަރާތްތަކުން މިހާރުގެ ސަރުކާރާ ދެކޮޅަށް ސިޔާސީ ހަރަކާތްތަށް ފަށާގަނެގެން އައިރު ހުޅުމީދޫދާރިރާގެ އިއްޒަތެއްނެތް އިއްޒަތްތެރި މެންބަރު ރޮޒޭނާ އާދަމް އިނީ ބަލިވެކަމަށް އަޑުފެތުރުނެވެ. ސިޔާސީ ހަރަކާތްތަކުން ނުފެނި ދިޔައީ އެހެންވެއެވެ. އެމްޑީޕީގެ ޗެއާރ ޕާރސަން އަލީ ވަހީދުއާ އެކު ލަންޑަނުގައި ބޭއްވި ބައްދަލުވުންތަކަށް ފަހު ޕޯޑިއަމްތަކުގައި ކުރަކި އަޑުން އަޑުނެރެ ފެލޭ ރޮޒޭނާ ނުފެނުމުން ކޮންމެވެސް ވަރެއްގެ ފަޅުކަމެއްވެސް ފާހަގަ ކުރެވުނެވެ. ނަމަވެސް ހަތަރުވަރަކަށް މަސްފަހުން މަންޒަރު ތަފާތުވެއްޖެއެވެ. މުޒާހަރާތަކުގެ އިތުރުން ޕޯޑިއަމްތަކުން ފެލެންފެށީ ރޮޒޭނާއެވެ. ބަނޑެއްބޮޑެއް ނޫނެވެ. ވަރުގަދައެވެ. ފޯރިއާ ޖޯށުގައި މަތިހަށިނަގާ އުޅެންފެށީ ބަނޑުބޮޑު މީހަކު އުޅޭނެ ފާޑަކަށް ނޫނެވެ. ލަދެއް ހަޔާތެއްނެތީއެވެ. ސިޔާސީހަރަކާތަށް ނުކުންނަށްވެގެން ދަރި ވައްޓާލީއެވެ. ކުށެއްނެތް ފުރާނަޔެއް މަރާލުމަށްފަހު މީހުންގެ ހައްގުތަށް ހޯދައިދޭން ނުކުންނަން ލަދެއް ނުގަނޭހެއްޔެވެ؟\nއަޅުގަނޑުމެން ހިތްވަރު ލިބިގަންނަނީ ނަޝީދުގެ ކިބައިން – މައުމޫން\n30 އަހަރު ތޮށިގަނޑު ނިވަލުގައި ފިލާއޮވެ ހިޔަޅު ވެރިކަން ކޮއްފިޔެވެ. ދޮންކަޅު އަންގާނުލާ ދައުލަތް އެތަށް ފަހަރަކު ދަވާލާފިއެވެ. އެވަރުން ނުފުދިގެން އަނެއްކާވެސް ތޮށިގަނޑު ފަޅާ "ގޮޅާ" ނުކުމެ ވެރިކަމުގެ ދަހިވެތިކަމުގައި ވައްވައް ޖަހާގަނެފިއެވެ. ސިޔާސީ ޖަޒުބާތުގައި ޖެހި ދެއްކޭ ނުދެއްކޭ ވާހަކައެއް ނޭނގޭ ހިސާބައް ހިގައްޖެއެވެ. އެންމެ ފަހުން ވާގިވެރިކަން އެދި ހިތްވަރު ލިބިގަންނަނީ ދީނަށް ފުރައްސާރަކުރާ ކެނެރީގޭ ގައްދާރެއްގެ ކިބައިންކަންވެސް ހާމަކޮއްފިއެވެ. މި އެނގުނީ އަދިތާއެވެ! ކެނެރީގޭ ނަޝީދު ސާކް ސަމިޓައް އައްޑޫ ސިޓީގައި ބުދު ބެހެއްޓި ހަނދާން ވޭހެއްޔެވެ؟ ދެން ފިކުރު ހިންގާލަންވީ ގިރާވަރުގައި މައުމޫނު ބެހެއްޓި ބުއްދާ ތަކުގެ މަތިންނެވެ. ރޯ އޮރިޔާމުން ގިރާވަރުގައި ބެހެއްޓި ބުދުތަކުގެ ކުރިމަތީގައި ބުދުދީނުގެ އީދެއް ފާހަގަ ކުރިއިރު މައުމޫނު އެ އީދު ފާހަގަކުރުމުގައި ބައިވެރިވި ވާހަކަ އެއްސެވީމުތޯއެވެ؟ ދުންފަތާ މަސްތުވާތަކެތި ރާއްޖެއަށް އެތެރެކުރުން އިބްރާހިމް ނާސިރުގެ ވެރިކަމުގައި މަނާކޮއްފައި ވަނިކޮން ރާއްޖެއަށް ދުންފަތް އެތެރެކުރުމުގެ ހުއްދަދީ ދުންފަތުގެ ވަބާގައި ދިވެހިން ޖެއްސުވީ 30 އަހަރު ވެރިކަންކުރި މައުމޫނެވެ. ދުންފަތާ ދިވެހިން ތަތްތެޅުވުމަށްފަހު މަސްތުވާތަކެތީގެ ވަބާގައި ދިވެހިން ޖެއްސީ ވެސް މައުމޫނެވެ. ހަނދުމަފުޅު އެބަހުންނެވިތޯއެވެ؟ ކުރު ވެރިކަމެއްކޮއް އިސްތިއުފާދީ ގެޔަށްދިޔަ ކެނެރީގޭ ނަޝީދަކީވެސް ބަނގުރަލާ މަސްތުވާތަކެތި ބޯންވާނެކަމާ ބޮވެންވާނެކަމަށް ވިދާޅުވެ، ދިވެހިން އަބަދަކު ހަމައިގައި ހުންނަން ނުޖެހޭނެކަން ވިސްނައިދިން ބާޣީ އެވެ. އެވަރަކުން ނަޝީދު ނިންމައެއް ނުލައެވެ. ގުރުއާނާ ސުންނަތުގެ ބަދަލުގައި އެހެން ފަރުވާއެއް ބޭނުންވާކަމަށް ވިދާޅުވެ ޝޭހުންނަށް ހަޖޫޖެހި އެވެ. ރަސޫލާއަށް މަލާމާތާ ފުރައްސާރަ ކުރިއެވެ. އަމަ މި ބީދައިން މައުމޫނު ވަނީ ހިޖާބު އެޅުމާ އަންހެނުންގެ އައުރަ ނިވާކުރަން ނުޖެހޭކަމަށް ބުނެ ސުންނަތަށް ފުރަށްސާރަ ކޮއްފައެވެ. ރާއްޖޭގައި ދީނީ އިލްމު އުގަންނައިދިނުމުން މަހުރޫމުކޮއް ދީނީ އިލްމުވެރިން ޖަލަށްލާ އަނިޔާ ކުރިއެވެ. މައުމޫނު މިވަރަކުން ފުއްދާލީކީނޫނެވެ. ޖަލުތަކުގައި ހައްޔަރުކޮއްފައިތިބި އެތަށްބައެއްގެ ތެރެޔަށް ބަޑިޖަހާ މަރާލީ ވެރިކަމަށް ބޫތަކައިގެންފައިވާލެއް ބޮޑުކަމުންނެވެ. އެތަކެއް ދިވެހި ދަރިންތަކެއްގެ ފުރާނަ ޖައްވަށް ފަޒާޔަށް ވައިގެތެރެޔަށް ފޮނުވާލި ވަޒަންތަކުން […]\nތިންބާރު ވަކިވެފައިވާ ރިޔާސީ ނިޒާމެއްގެ ހަތަރުވަނަ ބާރުގެ ގޮތުގައި ބެލެވިފައިވާ ހަބަރުފަތުރާ ވަސީލަތްތަކަކީ ރަތްޔިތުންނަށް ބޮޑުމަންޒަރު ތިލަކޮއްދޭ ވަސީލަތް ނަމަވެސް ރާއްޖޭގައި މިކަން ތަފާތެވެ. އުޅެނީ ނޫސް ވެރިންނެވެ. ނިކަން ހައްގުތަށް ބޮޑެވެ. މުޅިންވެސް ދައްކަނީ އެބައިމީހުންގެ ހައްގުތަކުގެ ވާހަކައެވެ. ފުލުހުންނާ ސިފައިން އެހައްގުތައް ނިގުޅާގަންނަ ވާހަކައެކެވެ. ނޫނީ މަޖިލީހާ ސަރުކާރުން ކޮއްމެސް ކަމެއް ކޮއްގެން އުޅޭ ވާހަކައެވެ. ނަމަސް ހަޤީގަތް ވަރަށް ތަފާތެވެ. ނޫސްވެރިން ނިގުޅާގަތީ ކޮން ހައްގެއްތޯއެވެ؟ ނިކަން ގަޓުހުރި ނޫސްވެރިޔަކު ލިޔެލަބަލަށެވެ! ވަކިބައެއްގެ ހައްޤުތަށް ހިމާޔަތްކުރުމަށް ފޫގަޅާގެން ތިބި އެކްޓީވިސްޓުންނެވެ. ފުލުހުން ބަންދުކޮއްފައިވާ ސަރަހައްދެއްވިއްޔާ އެތަނަކަށް ބޯކޮއްބާނުލާ ނޫސްވެރިންނެއް ހިތްހަމައެއް ނުޖެހެއެވެ. ސޯޝަލް މީޑިއާގައި މުޅިންވެސް ސަރުކާރާ ފުލުހުންނާ ސިފައިންނަށް ބެވުން ނޫން ކަމެއް ނެތެވެ. ސަރުކާރުން ކުރި ރަނގަޅުކަމެއް ދުވަހަކު ނެތެވެ. އެމްޑީޕީގެ ފިކުރުން ޖަރީވެތިވެ ތިބެ ނޫސްވެރިންގެ ޓެގް އަޅުވާފައިވާ ބައިގަނޑެކެވެ. އާމުރައްޔިތުންނަށް ފޯރުކޮއްދޭ މައުލޫންމާތަކީ މުޅިންވެސް އެއްފަރާތަކަށް ބުރަވެތިބެ ދައްކާ ވާހަކައެވެ. ގައުމުގައި ފިތުނަޔާ ފަސާދަ ފެތުރުންނޫން ކަމެއް ނުކުރެއެވެ. ގައުމުގައި އެކަނިތޯއެވެ؟ ނޫނެކެވެ. ބޭރުދުނިޔޭގައިވެސް ދިވެހި ނޫސްވެރިން ދަނީ ރާއްޖޭގެ ރީތި ނަން ކިލަނބު ކުރަމުންނެވެ. ބޭރުދުނިޔެއަށް ވިސްނައި ދެމުން ގެންދަނީ ރާއްޖޭގެ ކަޅުފަރާތުގެ ނަމުގައި މުޅިން ތަފާތު މަންޒަރެކެވެ. ބަދުނާމު ތިޔަކުރެވެނީ ރައީސްކަމަށް ހީކުރިޔަށް ބަދުނާމު ވާނީ ރާއްޖޭގެ ނިކަމެތި ރައްޔިތުންނެވެ. މިކަމުގައި ވެސް އަރާހުރު ކުދިންކޮޅެއް އުޅެއެވެ. ރާއްޖެ ޓީވީގެ އިތުރުން މިނިވަން ނޫސްގެ ނޫސްވެރިންނާ އަދިވެސް ބައެއް ނޫސްތަކުގައި މަސައްކަތް ކުރާ ފަރާތްތަށް މި ބޮޅުގައި ހިމަނާ ނުލާ ދޫކޮއްލެވެން ނެތެވެ. އަޑު އުފުލެނީ ވަކި ބަޔަކު ގެއްލުނީމައެވެ. އެހެން ނޫންނަމަ ކަހާތަން ހިރުވާވެސް ނުލައެވެ. މީހެއްގެ އަބުރާ ބެހިނުލާ ކެއްކޮއްނުލެވުނުތާ ލާރިދިނީޔާ ކޮންމެ ހަބަރެއްވެސް ޖަހާލަން ވީއެވެ. އަމިއްލަ ޑިގު އަރުވަން ކެމެރާގެ ފުރަގަހުން ފުލުހުންނާތޮޅި ފުލުހުން ހައްޔަރު ކުރުމުން ނިކަން ނިޔަނެތި ބަޔަކަށްވެގަނެވެ. ސައުދީން އެންބަސީން ބައެއް ނޫންވެރިންނަށް ލާރި ދިނުމުން އަނެއް ބަޔަކު ކަންބޮޑުވިއިރު ކޮންމެ […]\nއެމްޑީޕީގެ ރިޔާސީ ޓިކެޓް މައުމޫން ބޭނުން މީހަކަށް!\nގާނޫނު އަސާސީގައިވާގޮތުން ކޮންމެ މީހަކީވެސް ހަމަހަމަ މީހެކެވެ. އެއްވެސް މީހަކު އިސްތިސްނާވުމެއްނެތެވެ. ޖަލުހުކުމެއް ތަންފީޒު ކުރަމުންދަނިކޮށް، ނަޝީދު ގޭ ބަންދަށް ބަދަލު ކުރުމުން، އެކަމާ ކޯފާ އިސްކުރައްވައި، ނަޝީދަށް އެއްވެސް ލުޔެއް ދީގެން ނުވާނެކަމަށް މަޖިލިސް މެންބަރުންނަށާއި ކޮއްކޯފުޅު ރައީސް ޔާމީނަށް މައުމޫން އެންގިއެވެ. ބޭސްފަރުވާކުރަން ކަމަށްބުނެ ނަޝީދު އިނގިރޭސިވިލާތަށްގޮސް އެތަނުގައި ފިލުމުން، އޭނާ އަނބުރާ ރާއްޖެ ގެނައުމަށް ސަރުކާރުން މަސައްކަތް ފެށުމުން، އެކަމަކީ ބޭކާރު ކަމެއްކަމުގައި ވިސްނައިދޭން މައުމޫން އުޅުނެވެ. މައުމޫންގެ ޕްލޭނަކީ ކޮބައިހެއްޔެވެ؟ އިދިކޮޅު ހުރިހާ ލީޑަރުން އެއްކޮށްގެން މައުމޫން މިހާރު ކުރާކަމަކީ ރާއްޖޭގެ ތަރައްޤީއަށް ހުރަސް އެޅުމެވެ. ސަރުކާރަށް ޖެއްސުން ކުރުމެވެ. ބަޣާވާތް ކުރުމެވެ. މަގުމައްޗަށް މީހުން ނެރެގެން އަމަންއަމާންކަން ނަގައިލުމެވެ. ހުރިހާ ގެއްލުމެއް ލިބެނީ ރައްޔިތުންނަށެވެ. ޢާންމުވަމުންދަނީ ކޮރަޕްޝަނާއި ފަސާދައެވެ. ރިޝްވަތު ދީގެން މަޖިލިސް މެންބަރުންގެ އަގު ވައްޓާލައިފިއެވެ. ބޮޑެތި ކުށްތައް ކުރާ މީހުންތައް ރާއްޖޭން ބޭރުގައި ފިއްލުވައިގެން ގެންގުޅެން ފަށައިފިއެވެ. މި ލިސްޓަށް އެންމެ ފަހުން އިތުރުވީ މައުމޫންގެ ޕާސަނަލް އެސިސްޓެންޓް އަޙުމަދު ސޮފްވާނެވެ. އެއީ މަސީޙު މަގާމުން ދުރުކުރަން ރޭވި ރޭވުންތަކުގެ ތެރެއިން ހިނގައިގެންއުޅޭ ކަމަކަށެވެ. މައުމޫނާއި ފާރިސްގެ އެންމެ ގާތް މީހެއްގެގޮތުގައިހުރި ސޮފްވާން މައުމޫނާއެކު ރާއްޖޭން ބޭރަށް ގޮސް، ފުލުހުންނަށް އިޖާބަ ނުދީ، ފިލައިގެން އުޅޭތީވެ، އޭނާ ހޯދަން އިންޓަޕޯލްގެ އެހީތެރިކަމަށް ފުލުހުން ވަނީ އެދިފައެވެ. ސޮފުވާން ފިއްލުވައިގެން މިހާރު އެ ގެންގުޅުއްވަނީ ސީދާ މައުމޫނެވެ. މައުމޫންފަދަ ސިޔާސީ މީހުން ގިނަ ފަހަރު ނޭއްގާނީ ކަންތައްތައް ކުރާނީ ސީދާ އޭނާ އެކަމުގައި ޝާމިލުވުމުގެ ބަދަލުގައި އެހެން މީހުން ލައްވައެވެ. އެންމެނަށް އެއްހަމައަކުން ގާނޫނު ހިނގަންވާނެ ކަމަށް މައުމޫން އަޑުހަރުކޮށް ބުނާއިރު، މައުމޫނުގެ މިހާ ގާތް މީހަކު ފުލުހުންނަށް އެއްބާރުލުން ނުދިނުމަކީ މައުމޫންގެ ހީލަތްތެރިކަމާއި ދެފުއްދެގޮތްކަން ވަރަށް ރަނގަޅަށް އެނގޭ ކަމެކެވެ. ސޮފްވާންފަދަ މީހަކަށް ބައިނަލްއަގްވާމީ އިދާރާތަކަށްވެސް ފިލައިގެން، އަރާމުގައި ރާއްޖޭން ބޭރުގައި އެއުޅެނީ މައުމޫނާއި ގާސިމުގެ މަދަދާއެކުގައެވެ. އެހެންނޫންނަމަ، ސޮފްވާންފަދަ އާދައިގެ މީހަކަށް އެއްވެސް […]


Moosumah anna badhalu thakaa eku enme furathama bandah jehuny Madagascar\nމަޑަގަސްކާ އާބާދީގެ 1.1 މިލިއަން މީހުންނަށް ކާބޯތަކެތީގެ ރައްކާތެރިކަމެއް ނެތް- ފޮޓޯ: އޭޕީ\nމޫސުމަށް އަންނަ ބަދަލުތަކާއެކު މަޑަގަސްކާ ބަނޑަށް ޖެހެނީ\n04 ސެޕްޓެމްބަރ 2021 - 22:58:29\nހަތަރު އަހަރު ވަންދެން ހޫނުގަދަވެ ވާރޭ ނުވެހުމުގެ ސަބަބުން ދެކުނު މަޑަގަސްކާގެ 30،000 މީހުންނަށް ކާބޯތަކެތީގެ ދަތިތަކާ ކުރިމަތިލާން ޖެހިފައިވާ ކަމަށް އެކުވެރި ދައުލަތްތައް (އދ) އިން ބުނެފިއެވެ.\nޖަޒީރާ ގައުމެއް ކަމަށްވާ މަޑަގަސްކާއަށް ވާރޭ ނުވެހި ހޫނު ގަދަވެ ގިނަ ދުވަސް ވުމުގެ ސަބަބުން ގިނަ ބަޔަކު ވަނީ ބަނޑުހައި ހޫނު ކަމާ ކުރިމަތިލާން ޖެހިފައެވެ. ދުނިޔޭގެ މޫސުމަށް އަންނަ ބަދަލުތަކުގެ ސަބަބުން އެންމެ ފުރަތަމަ ބަނޑަށް ޖެހުނު ގައުމަކީ މަޑަގަސްކާއަށް ވެގެން ދާނެ ކަމަށް އދ އިން ބުނެއެވެ. އެގައުމުގެ ބައެއް ހިސާބުތަކުގެ މީހުން މިހާރު ދިރިހުންނަން ކާން ޖެހިފައިވަނީ މަސްކާށި ދޫންޏާއި އެކި ބާވަތްތަކުގެ ޖަންގަލީ ފަތްތަކެވެ.\nހަތަރު އަހަރުވަންދެން ވާރޭ ނުވެހުމުގެ ސަބަބުން އެގައުމުގެ 30،000 މީހުންގެ ހާލަތު ވަނީ އދ ގެ ލެވެލް4ފެމައިންއަށް އިތުރުކޮށްފަ އެވެ. މިއީ ބަނޑަށް ޖެހުމުގެ ސަބަބުން ލެވެލް4ފެމައިންގެ ހާލަތަށް ގައުމެއް ގެނައި ފުރަތަމަ ފަހަރެވެ. އދ ގެ ވޯލްޑް ފުޑް ޕްރޮގްރާމުން ބުނީ މި ލެވެލް އަދިވެސް މައްޗަށް ދިއުމުގެ ބިރު އެބައޮތް ކަމަށެވެ.\nއދ އިން ބުނީ މިހާރުވެސް މަޑަގަސްކާގައި 1.1 މިލިއަން މީހުންނަށް ކާނާގެ ރައްކާތެރިކަމެއް ނެތް ކަމަށެވެ. އަދި ވީހާވެސް އަވަހަކަށް އެމީހުންނަށް ކާބޯތަކެތީގެ އެހީތެރިކަން ފޯރުކޮށްދޭން ޖެހޭ ކަމަށް އދ އިން ބުނެއެވެ.\nވާރޭ ނުވެހި ބިންހިކުމުގެ ސަބަބުން އެގައުމުގެ އެންމެ އާބާދީ ބޮޑު ޕްރޮވިންސްތަކުގެ 60 އިންސައްތަ ދަނޑުތަކަށް ވެސް ވަނީ ބޮޑެތި ގެއްލުންތަށް ވެފައެވެ.\nބައެއް މީހުން މަސްކާށިދޫނި އަދި ޖަންގަލީ ފަތް، ޗަކަ އަދި ކެކްޓަސް ފުރުޓް ވެސް ކައި ހަދާއިރު އދ އިން ވަނީ އިންސާނީ ބޮޑު މުސީބާތަކާ ކުރިމަތިލާން ޖެހިދާނެ ކަމުގެ އިންޒާރު ދީފައެވެ.\nދުނިޔޭގެ ކާބޮން އެމިޝަންގެ 0.01 އިންސައްތަ އުފައްދަނީ މަޑަގަސްކާއިންނެވެ. ނަމަވެސް މޫސުމަށް އަންނަ ބަދަލުތަކުން ސަބަބުން އެންމެ ބޮޑު ގެއްލުމެއް ލިބޭ ގައުމުތަކުގެ ތެރޭގައި އެގައުމު ހިމެނެއެވެ. އޭގެ ތެރޭގައި ވާރޭ ނުވެހި ގިނަ ދުވަސްވެ ބިމުގައި ގަސްތައް ނުހެދުން ހިމެނެއެވެ.


އަޒާންގެ ކިޑްނީ ބަދަލުނުކުރެވި ރާއްޖެއަށް، އުއްމީދު ކަނޑާނުލާ! – Feshun.mv\n13 ޖެނުއަރީ 2022 - 14:22\nހދ. ނޭކުރަންދޫއަށް އުފަން މުހައްމަދު ވަހީދު އަދި އެ އަތޮޅު ކުރިނބީއަށް ނިސްބަތްވާ މަރިޔަމް ފަރުޒާން އަށް ލިބުނު ފުރަތަަމަ ދަރިފުޅު އަޒާން އަކީ ތުއްތު އިރުން ފެށިގެން ކިޑްނީގެ މައްސަލަތައް ދިމާވެ، އެކަމަށް ޤަވާއިދުން ބޭސް ކުރަމުން އަންނަ ކުއްޖެކެވެ. އެގޮތުން އަޒާންގެ ކިޑްނީ މައްސަލަތަކެއް ހުންނަކަން އެންމެ ފުރަތަމަ ދެނެގަނެވުނީ އުމުރުން ދެ އަހަރުގައެވެ. އެހެންކަމުން މާލެއާއި ކުޅުދުއްފުށި ރީޖަނަލް ހޮސްޕިޓަލަށް ގޮސް އަބަދުވެސް އަޒާން ޑޮކްޓަރަށް ދައްކައި، އޭނާގެ އާއިލާއިން ވަނީ އަޒާންގެ ބައްޔަށް ފަރުވާއެއް ލިބޭތޯ ރާއްޖޭގެ އެތައް ޑޮކްޓަރުންނަކަށް ދައްކައިފަ އެވެ. ނަމަވެސް އަޒާންއަށް ވަމުން އަންނަ ގޮތް އޭރުވެސް ޑޮކްޓަރުންނަށް ރަނގަޅަށް ދެނެނުގަނެވުނެވެ.\nއެއަށްފަހު 2019 ވަނަ އަހަރުގެ ކުރީކޮޅު އަޒާންގެ އުމުރުން6އަހަރުގައި އޭނާ ވަރަށް ބޮޑަށް ބަލިގެން މާލެއިން ޑޮކްޓަރަށް ދެއްކުމުން ޑޮކްޓަރު ބުނެފައިވަނީ ކުއްޖާގެ އެއް ކިޑްނީ ފެއިލްވެފައިވާކަމަށެވެ. އަދި ޑޮކްޓަރުގެ ލަފާގެ މަތިން ވަގުތުން އަޒާން ގޮވައިގެން އިންޑިއާއަށް ފަރުވާއަށް ގެންދިޔަ އެވެ. ނަމަވެސް އިންޑިއާއަށް ގޮސް ޑޮކްޓަރަށް ދެއްކުމުން އެކޮޅުން ބުނެފައިވަނީ އަޒާންގެ ކިޑްނީ ފެއިލް ނުވާކަމަށާއި ނަމަވެސް ކިޑްނީ ހުއްޓިފައިވާކަމަށެވެ. އެގޮތުން އެފަހަރު އަޒާން ގޮވައިގެން ބޭރުގައި2މަސް ދުވަހު ބޭސްކުރުމަށް މަޑުކުރިއިރު, ބޭސްފަރުވާއަށް އާސަންދަ ލިބުނު ކަމުގައިވީނަމަވެސް އިތުރު ބޮޑެތި ޚަރަދުތަކެއްވެސް ކުރަންޖެހުނެވެ. އަދި އެފަހަރު ރަށުގެ ރައްޔިތުންނާއި ހެޔޮއެދޭ އެތައް ފަރާތްތަކުން ވަރަށް ބޮޑެތި އެހީތެރިކަމެއް ދިން ކަމަށް އަޒާންގެ އާއިލާއިން ފާހަގަކުރެ އެވެ.\nބޭރުގައި2މަސްދުވަހު ކުރި ފަރުވާއިން އަޒާންގެ ދެ ކިޑްނީން %40 މަސައްކަތް ވަނީ ކޮށްފައެވެ. އަދި އެނބުރި ރާއްޖެ އައިކަމުގައި ވީނަމަވެސް ކޮންމެ މަހަކު އެއްފަހަރު ބަރާބަރަށް މާލެ ގޮސް ޑޮކްޓަރަށް ދައްކަމުންދިޔައިރު، އޭގެ6މަސްފަހުން އަނެއްކާވެސް ރާއްޖެއިން ބޭރަށް ގޮސް އަޒާން ޑޮކްޓަރަށް ދެއްކިއެވެ. އެގޮތުން ކުރެވުނު މަސައްކަތުން އަޒާންގެ ހާލު އޭރު ރަނގަޅުކުރެވުނެވެ. އަދި އޭގެފަހުން ކޮވިޑް-19 ޕެންޑެމިކް ދުވަސްކޮޅާއި ދިމާވެފައި ވަނިކޮށް، މާލެއިން ޑޮކްޓަރަށް ދެއްކުމުން ޑޮކްޓަރު ބުނެފައިވާނީ އަޒާންގެ ހާލު ވަރަށް ސީރިއަސް ކަމަށާއި ވަގުތުން ބޭރަށް ދިއުމަށެވެ.\nއެހެންކަމުން އަޒާންގެ ފުރާނަ ސަލާމަތްކުރުމަށްޓަކައި، އެތައް ބަޔެއްގެ އެހީތެރިކަމާއެކު ކުރެވުނު މަސައްކަތުން، އަޒާންގެ ކިޑްނީ ޓްރާންސްޕްލާންޓަށް ވާންޖެހޭ ހުރިހާ ތައްޔާރީތަކެއް ވެގެން އިންޑިއާއަށް ދިޔައީ މިދިޔަ އަހަރުގެ މާޗު 19 ގައެވެ. އަޒާންގެ އާއިލާއިން ބުނީ، އެކޮޅަށް ގޮސް، އޭޕްރީލް މަހުގެ ފަހުކޮޅާއި ހަމައަށް ހަދަންޖެހޭ ޓެސްޓައް ހެދުމަށްފަހު، ކިޑްނީ ޑޯނާއެއްގެ ގޮތުގައި އަޒާންގެ މަންމަ ހަމަޖައްސަން އެއްވެސް މައްސަލައެއް ނެތްކަމަށް ޑޮކްޓަރުން ނިންމި ކަމަށެވެ. އެގޮތުން އަޒާންގެ މަންމައަކީ ކުޑައިރު ކިޑްނީ މައްސަލައެއް ދިމާވެފައިވާ ފަރާތެއް ކަމުން، އެ މައްސަލައާއި ބެހޭ ގޮތުން ޑޮކްޓަރުންނާއި މަޝްވަރާކުރުމަށްފަހު، އެކަމުގައި އެއްވެސް މައްސަލައެއް ނެތް ކަމަށް ޑޮކްޓަރުންގެ ޓީމުން ބުނި ކަމަށެވެ.\nނަމަވެސް އޮޕަރޭޝަން ކުރުމުގެ ކުރިން ވާންޖެހޭ ތައްޔާރިތައް ވަމުން ދަނިކޮށ،ް އަޒާން ވަނީ އޭޕްރީލް މަހުގެ ފަހުކޮޅު ކޮވިޑަށް ޕޮޒިޓިވްވެފަ އެވެ. އަދި ކަރަންޓީނުވުމަށްފަހު، އަޒާންއާއެކު އުޅުނު އެންމެން ކޮވިޑް ޓެސްޓު ހެދިއިރު، އަޒާންގެ މަންމަވެސް ވަނީ ކޮވިޑަށް ޕޮޒިޓިވްވެފަ އެވެ. ނަމަވެސް އެހެން އެންމެންގެ ނަތީޖާ ވީ ނެގެޓިވް އެވެ.\nއަޒާންގެ އާއިލާއިން ބުނީ، މިކަމާއި ބެހޭގޮތުން ޑޮކްޓަރުންނާއި މަޝްވަރާކުރުމުން، ކޮވިޑް ޖެހިފައިވަނިކޮށް ކިޑްނީ ޓްރާންސްޕްލާންޓް ނެހެދޭނެ ކަމަށް ޑޮކްޓަރުން އެންގި ކަމަށެވެ. އަދި އޮޕަރޭޝަން6މަސްދުވަހަށް ލަސްކޮށް، އޭގެ ކުރިން ޓްރާންސްޕްލާންޓާއި ގުޅޭ އެއްވެސް ފަރުވާއެއް ނުދެވޭނެ ކަމަށް ޑޮކްޓަރުން ބުނި ކަމަށެވެ.\nއެހެންކަމުން އަޒާންގެ ފުރާނަ ސަލާމަތްކުރަން، ކިޑްނީ ޓްރާންސްޕްލާންޓް ކުރެވޭނެ ކަމުގެ އުއްމީދުގައި6މަސްދުވަހު އިންޑިއާގައި މަޑުކުރަން ނިންމީ، ގަވާއިދުން ޑައިލިސިސް ހަދަން ޖެހޭތީވެ، ރާއްޖެއިން ކުޑަކުއްޖަކަށް އެންމެ އެކަށީގެންވާ ޑައިލެސިސް ނުހެދޭނެތީވެ ކަމަށް އަޒާންގެ އާއިލާއިން ބުންނެވެ.\nޑޮކްޓަރުން ދިން6މަސް ދުވަހުގެ މުއްދަތު އޮކްޓޯބަރު 28 ގައި ހަމަވިއިރު، ކޮވިޑް ބަލިން ރަނގަޅުވުމުން ހަދާ ރޫޓީން ޓެސްޓުތައް ހަދަން ފެށިކަމަށް އާއިލާއިން ބުންޏެވެ. އަދި ޑޮކްޓަރަށް ދެއްކުމުން 24 ގަޑިއިރުގެ ޔޫރިން ޕްރޮޓީން ޓެސްޓެސް ހަދާ، އޭގެ ނަތީޖާއިން އަޒާންގެ މަންމަގެ ޕްރޮޓީން ލެވެލް ހުންނަން ޖެހޭ މިންވަރަށްވުރެ ގިނައިން، ހުރި ކަން ވަނީ ދެނެގަނެވިފައެވެ. އެގޮތުން 149 ގައި ޕްރޮޓީން ލެވަލް ހުންނަން ޖެހޭއިރު، އޭރު ހެދި ޓެސްޓުން ޕްރޮޓީން ލެވެލް ހުރީ 302.4 ގަ އެވެ.\nއެހެންވެ ޑޮކްޓަރުން އަނެއްކާވެސް ލަފާދިނީ ތިން ހަފްތާފަހުން އެ ޓެސްޓު އަލުން ހެދުމަށެވެ. އެގޮތުން ނޮވެމްބަރު މަހުގެ ފަހުކޮޅު މި ޓެސްޓް އަލުން ހަދާ، ލިބުނު ނަތީޖާއިން ޕްރޮޓީން ލެވެލް 243.8 އަށް ދަށް ކުރެވިފައިވާ ކަން ވަނީ ދެނެގަނެވިފައެވެ. ނަމަވެސް އެ މިންވަރަކީވެސް ކިޑްނީ ޑޯނާއަކަށް އެންމެ އެކަށީގެންވާ މިންގަނޑު ނޫންކަމަށް ޑޮކްޓަރުން ބުނެފައިވާ ކަމަށް އާއިލާއިން ބުންޏެވެ. އަދި މި މައްސަލަ ދީމާވެފައި ވަނީ ކޮވިޑް ޖެހުމުގެ ސަބަބުން ކަމަށް ޑޮކްޓަރުން ބުނެފައިވާ ކަމަށް އާއިލާއިން މައުލޫމާތު ދިނެވެ.\nއެއަށްފަހު ޑޮކްޓަރުން ބޭނުންވީ ކޮވިޑް-19 ގެ ސަބަބުން ކިޑްނީއަށް އެއްވެސް ގެއްލުމެއް ލިބިފައިވޭތޯ ދެނެގަތުމަށް ކިޑްނީގެ ބަޔޮޕްސީ ޓެސްޓެއް ހަދާށެވެ. އާއިލާއިން ބުުނީ، ބަޔޮޕްސީ ޓެސްޓު ހެދުމަށްފަހު އެއް ހަފްތާ ފަހުން ލިބުނު2ރިޕޯޓުންވެސް އަޒާންގެ މަންމަގެ ކިޑްނީއިން އެއްވެސް މައްސަލައެއް ފެނިފައި ނުވާ ކަމަށެވެ. ނަމަވެސް ޑިސެމްބަރު މަހުގެ ފަހުކޮޅު ހެދި، ތިންވަނަ ޓެސްޓު، ބަޔޮޕްސީ އެލެކްޓްރޯން މައިކްރޮސްކޮޕީ ރިޕޯޓުން އާދައިގެ މީހަކާ އަޅާބަލާއިރު، ކިޑްނީގައި ކުޑަ ބަދަލުތަކެއް ފެނިފައިވާ ކަމަށް ޑޮކްޓަރުން ވަނީ ބުނެފައެވެ. އެހެންކަމުން ޑޮކްޓަރުން ލަދާ ދިނީ މި ކިޑްނީ ޓްރާންސްޕްލާންޓް ކާމިޔާބުވުމުގައި އޮތީ ފިފްޓީ-ފިފްޓީ ޗާންސެއް ކަމަށް އާއިލާއިން ބުންޏެވެ.\n"ޓްރާންސްޕްލާންޓް ކޮށްފި ނަމަ އަޒާންގެ މަންމަގެ ކިޑްނީ ފަހުން ފެއިލްވުމުގެ ޗާންސް އެބައޮތް ކަމަށާއި، އަދި އަޒާން އަށް ކިޑްނީ ދީފިނަމަ މާ ގިނަ ދުވަހު ރަނގަޅާށް ހުންނާނެ ކަމުގެ އުއްމީދެއް ނެތް ކަމަށް ޑޮކްޓަރުން ވަނީ ބުނެފައި" އަޒާންގެ އާއިލާއިން ބުންޏެވެ.\nއެހެން ނަމަވެސް އަޒާންގެ އާއިލާގެ އެހެން މީހަކަށް ކިޑްނީ ދެވިދާނެ ކަމަށް ޑޮކްޓަރުންގެ ބުނެފައިވާ ކަމަށް އާއިލާއިން ބުންޏެވެ. އަދި މިހާރު އާއިލާއާއި މަޝްވަރާ ކުރުމަށްފަހު އަޒާންގެ މަންމަގެ ކިޑްނީ ދިނުން ރަނގަޅު ނޫންކަމަށް ބަލާ، އިތުރު ގޮތެއް ފެންނަންދެން އާއިލާއިން ވަނީ މާލެ އައުމަށް މިވަގުތު ނިންމައިފަ އެވެ. އާއިލާއިން ބުނީ ވީހާވެސް އަވަހަަކަށް މާލެ ދިއުމަށް މަސައްކަތް ކުރަމުންދާ ކަމަށެވެ. އަދި މާލެ އައުމަށްފަހު އިންޑިއާގައި ހަފްތާއަކު ތިން ދުވަހު ޑައިލިސިސް ހެދި އުސޫލުން، މާލެ އައުމަށްފަހު މިވަގުތު މާލޭގައި ތިބެގެން ޑައިލިސިސް ހަދަން ނިންމައިފައިވާ ކަމަށެވެ.\nގިނަ ދުވަސްތަކެއް ވަންދެން ބޭރުގައި މަޑުކުރަން ޖެހި، އަޒާންގެ ފަރުވާ ފުރިހަމަނުވެ އެނބުރި ރާއްޖެ އަންނަން ޖެހުނުނަމަވެސް، އަޒާންގެ މަންމައާއި ބައްޕަ އަދިވެސް އުއްމީދު ކަނޑައެއް ނުލައެވެ. އެމީހުންގެ އުއްމީދަކީ އަދި ދުޢާއަކީ ކިޑްނީ ޑޯނާއެއް ވީހާވެސް އަވަހަކަށް ހަމަޖެހި، ދަރިފުޅު އުފަލުގައި އުޅޭނެ ދުވަހެއް ދެއްކެވުމެވެ.\nއަޒާންގެ ބޭސްފަރުވާގެ ކަންތައްތައް ދިޔަގޮތް ހިއްސާކުރަމުން އާއިލާއިން، ބުނީ އޭނާއަށް އެހީވި ހުރިހާ އެންމެންނަށްވެސް ވަރަށް ބޮޑަށް ޝުކުރު އަދާކުރާކަމަށެވެ. އަދި ހާއްސަކޮށް އަޒާންގެ މަންމަގެ އުފަން ރަށް ކުރިނބީ އާއި ބައްޕަގެ އުފަން ރަށް ނޭކުރަންދޫގެ ރައްޔިތުން އަޒާންއަށް އެހީވުމަށްޓަކައި، ކުރި މަސައްކަތްތައް އޭނާގެ އާއިލާއިން ޝުކުރުވެރިކަމާއެކު ފާހަގަކުރި އެވެ.


މި ވީޑިއޯ އިން އެނގިގެންދަނީ މުސްލިމުން އިންޑިއާއަށް ދާން އިންޑިއާއިން ބޭނުން ނުވާ ކަމެވެ. އިންޑިއާގައި އިސްލާމް ދީން ނިކަމެތިކުރުމަކީ އިންޑިއާ ސަރުކާރުގެ އަމާޒުކަމެވެ.\nއިންޑިއާގައި މުސްލިމުންގެ އަދަދު އިތުރުވާން އިންޑިއާ ސަރުކާރުން ބޭނުން ނުވާ ކަމާއި އެކަމަށް ހުރަސް އަޅާނެ ކަމެވެ. އަދި އިންޑިއާއިން މުސްލިމުން ނިކަމެތިކޮށްލީ ކުރިންސުރެ ރާވައިގެން ކުރަމުން އައި މަސައްކަތެއް ތަންފީޒުކުރަން ކަމެވެ.\nރާއްޖޭގައިވެސް މިތިބީ ހަމަ މުސްލިމުންނެވެ. މުސްލިމުންނަށް މިހައި ޢަދާވާތްތެރި ބައަކު ދިވެހިރާއްޖޭގެ މުސްލިމުންނަށް ހަމަ ހެޔޮ އެދިގެން އެހީތެރިވެދޭނެ ކަމާއިމެދު ގިނަ ބައަކު ގެންދަނީ ކަންބޮޑުވުން ފައުޅުކުރަމުންނެވެ.\nކޮންމެއަކަސް މިކަންކަމަކީ ވިސްނަންވީ ވަރަށް މިހާރު ނުވިސްނައިފިނަމަ އިންޑިއާގައި މުސްލިމުންނާއިމެދު ތަންފީޒުކުރި ފަދަ ޢުޤޫބާތްތަކާއި ދިވެހިންނަށްވެސް ކުރިމަތިލާން ޖެހިދާނެ ކަމެއްކަން ގިނަ ބައަކު ދަނީ ފާހަގަކުރަމުންނެވެ.


Malaysia Boduvazeeraai, Cabinet Ministers Ge3Mahu Musaara Covid Fund Ah Hadhiyaa Kurany - Vaguthu\nމެލޭޝިއާ ބޮޑުވަޒީރު މުހިއްދީން ޔާސިން\nމެލޭޝިއާ ބޮޑުވަޒީރު މުހިއްދީން ޔާސިން އާއި ކެބިނެޓުގެ އިތުރު މިނިސްޓަރުން ޖޫން މަހުން ފެށިގެން ތިންމަސް ވަންދެން މުސާރަ ނުނަންގަވާނެކަން އިއުލާން ކޮށްފިއެވެ.\nމި ގޮތަށް ނިންމާފައިވަނީ ކޮވިޑް-19ގެ ބިރުބޮޑުވެ، ހަލުވިކަމާއި އެކު ވައިރަސް ފެތުރެމުންދާ މި ދަނޑިވަޅުގައި ކުރީ ސަފުގައި މަސައްކަތްކުރާ މީހުންނާއި އެކުގައި ތިބިކަން ދައްކުވައިދިނުމުގެ ގޮތުންނެެވެ.\nމުހިއްދީން ޔާސިން ވިދާޅުވީ މުސާރަ އެބޭފުޅުން ބޭނުންކުރުމުގެ ބަދަލުގައި އެ ފައިސާ ހަދިޔާކުރައްވަނީ ކޮވިޑް-19 އާއި ގުޅިގެން ހުރި ހަރަދުތައް ކުރުމަށް ނޭޝަނަލް ޑިޒާޒްޓާ ރިލީފް ޓްރަސްޓް ފަންޑަށް ކަމަށެވެ. އޭގެން ދައްކުވައިދޭން ބޭނުންވަނީ ސިއްހީ ހިދުމަތްތެރިންނާއި، ފްރޮންޓް ލައިނުގައި މަސައްކަތްކުރާ މީހުން އަދި ރައްޔިތުންނާއި އެކުގައި މިނިސްޓަރުން ތިބިކަމެވެ.\nމިދިޔަ އަހަރުވެސް ކޮވިޑް ފެތުރެން ފެށުމާއި އެކު ކެބިނެޓުގެ މިނިސްޓަރުންނާއި ޑެޕިއުޓީއިން ވަނީ ދެމަސް ދުވަހުގެ މުސާރަ ސަރުކާރުގެ ކޮވިޑް-19 ފަންޑަށް ހަދިޔާ ކުރައްވާފައެވެ.\nމެލޭޝިއާ ބޮޑުވަޒީރު ވިދާޅުވީ ޕުޓްރާޖާޔާގައި މިވަގުތު ހަރަދުތައް ކުރުމުގައި ދަތިތަކެއް ހުރިކަމަށާއި، ނަމަވެސް ކަންކަން ހަމައަކަށް އެޅުވުމުގެ މަސައްކަތް ކުރަމުންދާ ކަމަށެވެ. ގައުމު ފުރަބަންދު ކުރުމަކީ ވެސް ފަސޭހަ ކަމެއް ނޫން ކަމަށާއި ރައްކާތެރިވުމުގެ ފިޔަވަޅެއްގެ ގޮތުން ކުރަންޖެހިފައިވާ ކަމަށް ވީތީ ފުރަބަންދު ކުރީ ކަމަށް ވިދާޅުވިއެވެ.\n"ފުރަބަންދު ކޮށްގެން ވިޔަސް ކޮވިޑުން ސަލާމަތްވެ ކާމިޔާބު ވާނެ ކަމުގެ ފުރިހަމަ ޔަގީންކަމެއް ނުދެވޭނެ. ސަރުކާރުން ވާނީ ރައްޔިތުން ބޭރަށްނުކުމެ އާއި އެއްވެ އުޅުން ވީހާވެސް މަދުވާނެހެން ހުރިހާ ކަމެއް އިންތިޒާމް ކޮށްފަ. ހުރިހާ އެންމެން ވެސް ގޭގަ ތިއްބަަވާ. ރައްޔިތުން ކަނޑައެޅިފައިވާ ގަވާއިދުތަކަށް އަމަލުނުކުރާނަމަ ސަރުކާރުން މަސައްކަތް ކުރިކަމުގައި ވިޔަސް ކާމިޔާބެއް ނުލިބޭނެ" ގައުމާއި މުހާތަބުކުރައްވާ ބޮޑުވަޒީރު ޔާސިން ވިދާޅުވިއެވެ.\nއެގައުމުން މިހާތަނަށް 572000 އަށް ވުރެ ގިނަ މީހުން ކޮވިޑަށް ފައްސިވެފައިވާއިރު، ބަލީގައި މަރުވި މީހުންގެ އަދަދަކީ 2،796 އެވެ.\nޖޫން 1, 2021 15:29\nމިތަނުގަ3އަހަރު އިތުރަށް ނަގާނީ، އެމީހުން އެއުޅެނީ ލިބޭ އެއްޗަކުން ދެކޮޅު ނިޖެހިގެން ދެން ކިހިނެއް ތިގޮތަށް ވާނީ\nކޮބާ ރާއްޖޭ ގުރޫޕު މަޖިލީހު މެންބަރުން


SunOnline: FAM ah faadukiumahfahu Suzain aai Imraneidhaaraige mathee2magaam akah\nއެފްއޭއެމްއަށް ފާޑު ކިޔުމަށްފަހު ސުޒޭންއާއި އިމްރާން އެ އިދާރައިގެ މަތީ ދެ މަގާމަކަށް\nޢަބްދުﷲ އައިމަން 09 Feb 2020, 10:02\nކުރީގެ ގޯލްކީޕަރު އިމްރާން އާއި ކޯޗު އަލީ ސުޒޭން ---\nވޭތުވެ ދިޔަ އަހަރުތަކުގައި ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އަށް އެންމެ ބޮޑު ފާޑުކިޔުންތަކެއް އަމާޒުކުރި ދެފަރާތެއް ކަމަށްވާ ރާއްޖޭގައި މިވަގުތު ހުރި އެންމެ ތަޖުރިބާކާރު އެއް ކޯޗު އަލީ ސުޒެއިން އާއި ގައުމީ ޓީމުގެ ކުރީގެ ކީޕަރު އިމްރާން މުހައްމަދު އެފްއޭއެމްގެ މުހިއްމު ދެމަގާމަކާ ހަވާލުވެއްޖެ އެވެ.\nއެފްއޭއެމް ހައުސްގައި ރޭ ބޭއްވި ހާއްސަ ރަސްމިއްޔާތެއްގައި ގައުމީ ޓީމަށާއި އެފްއޭއެމްގެ ހިންގުމަށް އެންމެ ބޮޑަށް ފާޑުކިޔުންތައް މީގެ ކުރިން އަމާޒު ކުރި ސުޒޭން އަށް ވަނީ ގައުމީ ޓީމުގެ އެސިސްޓެންޓް ކޯޗުގެ މަގާމު ހަވާލުކޮށްފަ އެވެ. މީގެ ކުރިން ވެސް އެ މަގާމު އަދާކޮށްފައިވާ ސުޒޭން ވަނީ މިދިޔަ ބުރާސްތަފި ދުވަހު އޭނާ ކުރިން ކޯޗުކަން ކޮށްދެމުން ދިޔަ ގްރީންސްޓްރީޓުން ވަކިވެފަ އެވެ.\nއެކަމަކު ގްރީންސްޓްރީޓުން އޭނާ ވަކިކޮށްފައި ވަނީ އެންގުމަކާ ނުލައި ކަމަށް ސުޒޭން އޭރު ބުންޏެވެ. އަދި އެފްއޭއެމްގެ ރައީސްގެ މަގާމުގައި މިވަގުތު ހުރި ބައްސާމް އަދީލް ޖަލީލް އަލުން އެ މަގާމަށް ގެނައުމަށް ބަޔަތު ހިފާފައިވާ ގްރީންސްޓްރީޓުން އޭނާ ދޭކޮށްލީ އެފްއޭއެމްގެ އެދުމަކަށް ކަމަށް ގިނަ ފަރާތްތަކަކުން އޭރު ތުހުމަތު ކުރި ނަމަވެސް އެ ކުލަބުން އެކަން ވަނީ ދޮގު ކޮށްފަ އެވެ.\nގްރީންސްޓްރީޓުން ދޫކޮށްލިތާ އެއް ދުވަސް ތެރޭ ސުޒޭން ގައުމީ ޓީމުގެ އެސިސްޓެންޓްގެ މަގާމާއި ހަވާލުވި އިރު ގައުމީ ޓީމުގެ އެސިސްޓެންޓް ކޯޗެއްގެ ގޮތުގައި ކުރިން މަސައްކަތް ކުރި އަހްމަދު ޝާކިރު (ޝާކިއްޓޭ) ވަނީ، އެފްއޭއެމްގެ ޓެކްނިކަލް އެހެން މަގާމަކާ ހަވާލުވެފަ އެވެ.\nވިކްޓަރީ އަށް ގިނަ ދުވަސްތަކެއްގައި ކުޅެ އަދި ވެލެންސިއާގައި ވެސް ދުވަސްތަކެއް ހޭދަކުރި ސުޒޭން ކޯޗިން ފަށާފައިވަނީ ވިކްޓަރީގެ ބެންޗުންނެވެ. އެ ޓީމަށް އެކި ގޮތްގޮތުން އިރުޝާދު ދިނުމުގައި 10 ވަރަކަށް އަހަރު ހޭދަކޮށް ގިނަ ކާމިޔާބީތަކެއް ހޯދައިދިނެވެ. ވިކްޓަރީން 2012 ވަނަ އަހަރު އިސްތިއުފާ ދިނުމަށް ފަހު އެފްއޭއެމްގައި މަސައްކަތްކުރިއިރު، އެނބުރި ކޯޗިންގެ ތެރެއަށް ވަނީ 2014 ވަނަ އަހަރު މާޒިޔާ އިންނެވެ.\nމީގެ އިތުރުން މިދިޔަ އަހަރުގެ ސީޒަންގެ މެދުތެރެއިން ފުޓުބޯޅަ ކުޅުން ހުއްޓާލި ރާއްޖޭގެ ކުރީގެ ގައުމީ ޓީމުގެ ކީޕަރު މުހައްމަދު އިމްރާންއަށް އެފްއޭއެމުން ރޭ ވަނީ އެ އިދާރައިގެ އެކި އެކި އުމުރުފުރާތަކުގެ ގައުމީ ޓީމުތަކުގެ ގޯލް ކީޕަރު ޓްރެއިނިންގް ޓީމުން ޖާގަ ދީފަ އެވެ.\nއިމްރާން އެފްއޭއެމްގައި މަސައްކަތް ކުރާނީ، ޒުވާން އުމުރުފުރާގެ ގައުމީ ޓީމުތަކާ ސީނިއާ ޓީމުގެ އިތުރުން އެފްއޭއެމުން ގާއިމު ކޮށްފައިވާ ގޯލްކީޕިން އެކެޑެމީގަ އެވެ. ގައުމީ ޓީމުގައި އޭނާ މަސައްކަތް ކުރާނީ ކުރިން އޭނާ އާ އެކު ގައުމީ ޓީމަށް ކުޅުނު އަދި ފަހުން ގައުމީ ޓީމުގައި އޭނާވެސް ޓްރޭން ކުރި، ގައުމީ ޓީމުގެ ގޯލްކީޕިން ކޯޗް އަސްލަމް އަބްދުރަހީމްގެ އެސިސްޓެންޓެއްގެ ގޮތުގަ އެވެ.\n"ކުޅުން ހުއްޓާލާފަ އަޅުގަނޑު ވިސްނައިގެން ހުރީ ކޯޗިން ދާއިރާގެ ތެރެއަށް ވަންނަން، ކުޅުން ހުއްޓާލިޔަސް މީގެތެރެއިން ދުރައްދާކަށް ނުވިސްނަން، އެގޮތުން ގޯލްކީޕިން ކޯސްތަކާއި ކޯޗިން ލައިސެންސް ހެދުމުގެ މަސައްކަތްވެސް ކުރިއަށް ގެންދަނީ. އެހެން އުޅުމުގެ ތެރޭގައި އެފްއޭއެމްގެ ރައީސްގެ ފަރާތުން މިލިބުނީ ދައުވަތު." އިމްރާން ބުންޏެވެ.\nއިމްރާން ވަނީ ވޭތުވެ ދިޔަ ދޮޅު އަހަރެއްގެ ތެރޭގައި އެފްއޭއެމުން އޭނާއަށް ދޭން ޖެހޭ ފައިސާގެ މުއާމަލާތެއް ނުނިންމައިގެން ފާޅުކަން ބޮޑު ގޮތެއްގައި ސޯޝަލް މީޑިއާ މެދުވެރިކޮށް ބައްސާމްއަށާއި އެފްއޭއެމްއަށް ފާޑު ކިޔައިފަ އެވެ. އިނގިފައިވާ ގޮތުގައި އިމްރާންއަށް އެފްއޭއެމް އިން ދޭން ޖެހިފައިވާ ލާރި ދެ އަހަރެއްހާ ދުވަސް ފަހުން ލިބުނީ މިއަހަރުގެ ތެރޭގަ އެވެ.


ޖަވާހިރުގެ ބާރު4– Esfiya\nބިރުވެރި ކުޑަކުދިންގެ 29 mins ago\nޖަވާހިރުގެ ބާރު 4\nއެ އާއިއެކު އެފޮތް ލެއްޕުނެވެ.\nހުއްޓުމެއް ނެތި ފައިބަމުން ދިޔަ ކަރުނަތަށް އެ ފޮތަށް ފޭބިއެވެ. ކުއްލިއަކަށް ދޮރު ޓަސްކިޔާ ހުޅުވުނެވެ. ދޮރުމަތީ ގައި ހުރި މީހާ ފެނުމުން ބިރުން ފިތްކަނޑައިގެން ނުދިޔީ ކިރިޔާއެވެ.\nދޮރުމަތީގައި ހުރީ އެއްކަލަ ފޫޅު މައި މީހައެވެ. އެ މަންޒަރުން ފެނުނު މީހައެވެ. ހަމަ އޭރު ހުރިގޮތައް އެއްވެސް ބަދަލެއް ނައިސް އެހުރީ ކީއްވެ ބާއެވެ؟ އަހަރެންގެ ހިތާ ތަކުރާރުކޮށް ސުވާލު ކުރެވުނެވެ. އިރުކޮޅެއް އެ މީހާގެ ސިފަ ބަދަލު ވިއެވެ. “ކާކު ތީ؟” ވަރަށް ބިރުން ހުރެ އަހަރެން ސުވާލު ކޮށްލީމެވެ. އަހަރެންގެ އަޑުގައި ތުރު ތުރެއް ވެއެވެ. “އަހަރެން މީ ކަލޭގެ ދައްތަ ރިޒުއާނާ. ފުދިއްޖެތަ؟” ރިޒުއާނާ ވަރަށް މަކަރުވެރި ހިނިގަނޑެއް ޖަހާލާފައި ބުނެލިއެވެ. ރިޒުއާނާ މަޑުމަޑުން އަހަރެންނާއި ގާތް ވާން ފެށިއެވެ. “ކޮބާ ފޮތް ކިޔާ ލެވިއްޖެތަ؟ ރިޒުއާނާ ވަރަށް ޒީލަ ގަދަ އަޑަކުން ބުނެލިއެވެ. “ކީއްވެ ދޮންތަ ކަޅީ ؟” އަހަރެން ކުރި ސުވާލަށް ޖަވާބު ނުދީ ބުނެލީމެވެ. ” މަ ކަޅުވާން ޖެހުނީ ހަމަ ކަލޭގެ ސަބަބުން!ހަހަހަހަހަހަހަހަ. ވަރަށް ނުބައި ރާގެއްގާ ރިޒުއާނާ ހިނިގަނޑެއް ޖަހާ ލިއެވެ. ރިޒުއާނާ ހުރިތަނަށް ކުއްލިއަކަށް ގެއްލުނެވެ.\nއިރުކޮޅެއް ނުވެ އެހީތެރިޔަކު އައިސް ކާތަކެތި ތަށްޓެއް ދިއްކޮއްލިއެވެ. އެހީތެރިޔާ އަހަރެން ކައި ނިމެންދެން އަހަރެންގެ ކޮޓަރީގައި މަޑު ކުރިއެވެ. އަހަރެން ކައި ނިމުމުން ތަށިތަށް ގެންދަން ދިޔައެވެ. އަނެއްކާ ވެސް އެއްކަލަ ރިޒުއާނާ ފާޅު ވިއެވެ. “ހަހަހަހަހަހާ. ކަލޭ ދެންމެ ތިކެއީ ހުސް ސިހުރު ދެން ކަލޭ ތިހިރީ މަގޭ ބާރު ދަށަށް ގެނެސް. ދެންމެ ދިޔަ އެހީތެރިޔާ ވެސް އެހެރީ ސިހުރު ޖެހިފަ. މިހާރު ކަލޭވެސް ތިހިރީ މަގޭ ބާރު ދަށުގައި.ހަހަހަހަހާ. މަކަރުވެރި ގޮތަކަށް ހިނިގަނޑެއް ޖަހާލުމަށް ފަހު އަނެއްކާ ވެސް ރިޒުއާނާ ގެއްލުނެވެ.\nއެރޭ އެއްކޮށް ދިޔައީ އެކަމާ ވިސްނުމާއި، ފިކުރު ކުރުމުގައެވެ. ލޯމަރާލިޔަސް އަޑު އިވެނީ ރިޒުއާނާ ދެއްކި ވާހަކަތަކެވެ. އެރޭގެ ދަންވަރު ދޭއް ޖެހުމާއެކީ ކޮޓަރީގެ ބޮކިތަށް ނިވި ދިއްލެން ފަށައި ފިއެވެ. އަހަރެން އިނީ ބިރުން އިންތަނުން ގުޑިލާންވެސް ނުކެރިފައެވެ. ހެނދުނު އިރު އެރުމާއި ހަމަޔަށް ބޮކި ތައް ނިވި ދިއްލުނެވެ. އަހަރެންނަށް ގޮވަން އައި އެހީތެރިޔާ އަކީ ތަންކޮޅެއް މުސްކުޅި ވައްތަރު މީހެކެވެ. އެ މީހާ އައުމުން އަހަރެން އޭނަގާތު މަޑު ކުރުމަށް އެދުނީމެވެ. އެއީ ރިޒުއާނާ އަކީ ކާކުތޯ ބަލާށެވެ. “އަހަރެން ގެ ސުވާލަކީ، މި ގަނޑުވަރުގައި ރިޒުއާނާ ކިޔާ ….” ސުވާލު ނުނިމެނީސް އެ މުސްކުޅި މީހާ ދާން އުޅުނެވެ. އެ މުސްކުޅި މީހާ ދާން ދޮރު ހުޅުވަން އުޅުންތަނާ އަހަރެންގެ އަތުން އޭނަ އެހުރިތައް ފިނި ވައި ރޯޅި އެއް ދިޔައެވެ. އިސާހިތަކު އެ މުސްކުޅި މީހާ ގެ ފައިކޮޅު ނުހިނގޭވަރަށް ގަނޑުވިއެވެ. އަހަރެންގެ އަތަކަށް ފިނިކަމުގެ އިހުސާސެއް ނުވެއެވެ. އަހަރެން ކުރި ސުވާލު ތަކުރާރު ކޮއްލީމެވެ. އޭނަ ވާހަކަ ދެއްކީ ތުރުތުރު އަޅާ ރާގެއްގައެވެ.\n“ކީނަންރެހައަ ޒާނީސަ. ނާއާޒުރި ކީއަ ށްއަނާފާއިރަ ނުބުލި މަތަރަފު ރިދަ. ކީތަގޮވީ ކުހަވަދުއްއެ ށްއަނާއާޒުރި ންގެޅިއޮ ނީވުދެވަ ތުޙުތަ ގެތުރާމާއި ންއިގަރޭތެ ށްޑަނގަލޯ. ދިއަ ނީގުނެ ނިންޖި ށްނަންނުތާއިޝަ ލުދަބަ ވާ ރުހުސި އްތެފޮ. އެ އިގަތުފޮ ންއި ޑަކު އްތެވަޅުފޮ ލިޔާކި ނާތަ ޅުކަ،އިބަނު ނިންޖި ށްކައަ ވީލުދަބަ ޅިމު ށްރަމުއު. އީއެ ށްނަންރެހައަ ގޭނއި ރުވަ.( އަހަރެންނަކީ ސަނީޒާ. ރިޒުއާނާ އަކީ ރައިފާނާއަށް ލިބުނު ފުރަތަމަ ދަރި. ވީގޮތަކީ އެއްއަދުވަހަކު ރިޒުއާނާއަށް އޮޅިގެން ވަދެވުނީ ތަހުތު އިމާރާތުގެ ތެރޭގައިން ލޯގަނޑަށް. އަދި ނެގުނީ ޖިންނި ޝައިތާނުންނަށް ބަދަލުވާ ސިހުރު ފޮތެއް. އެ ފޮތުގައި އިން ކުޑަ ފޮޅުވަތެއް ކިޔާލި ތަނާ ކަޅު، ނުބައި ޖިންނި އަކަށް ބަދަލުވީ މުޅި އުމުރަށް. އެއީ އަހަރެންނަށް އިނގޭ ވަރު.)ވާހަކަ ކިޔައިދީ ނިމުން އިރު އަހަރެންވެސް އަދި އެހީތެރިޔާއަށް ވެސް ވަނީ ރޮވިފައެވެ. ދެން ބޭރުގައި އޮތް މަރުތެޔޮ ގެނެސް ގަނޑުވެފަވާ ފައިކޮޅުގަ ތެޅީމެވެ. ނަމަވެސް ތަޅައިގެން ދިއުމުގެ ބަދަލުގައި ހައްތަހާ ވީ ވަރުގަދައެވެ. އެ ގަނޑު ވިރުވޭތޯ އެއާ ދިމާލަށް އަތް ދިއްކޮއްލީމެވެ. ކުއްލިއަކަށް އަތުން އަލިފާންގަނޑެއް ނިކުތެވެ. ވަގުތުން ގަނޑުތައް ވިރުނެވެ. ގަނޑު ވިރޭއިރަށް ދިޔާވެގެން އަންނަ ފެނެއް ނައެވެ. މިރަށުގައި ހިންގާ ހުރިހާ ކަމެއް އަހަރެންނަށް ވަނީ އަޖައިބަކަށެވެ.\nއިރުގެ ހޫނުން ދޮންވެފައިވާ ވިނަގަނޑުގެ މަތީގައި ހިތް ހަމަޖައްސާލަން އަހަރެން އިށީންދެލީމެވެ. މީހެއްގެ ހިލަމެއްވެސް ނުވެއެވެ. ކުއްލިއަކަށް އަހަރެންގެ އަތުން ކަޅު ދުންތަކެއް ނިކުންނަން ފެށިއެވެ. ތަންތަން ކަޅުވާން ފެށިއެވެ. ނޭވާ ހުއްޓިއްޖެއެވެ. ކަންފަތަށް އުނދަގޫވާފަދަ އަޑެއް އިވެން ފަށައިފިއެވެ. އިސާހިތަކު އަހަރެން ހޭނެތިގެން ވެއްޓުނެވެ.\nއަހަރެން ހޭ އެރި އިރު ކައިރީގަ ހުރި ގޮނޑިއެއްގައި އިށީންދެގެން އިނީ އެއްކަލަ ރިޒުއާނާއެވެ. ވަށައިގެން ބަލާލީމެވެ. ނަމަވެސް އެއްވެސް އެއްޗެއް ނުފެނުނެވެ. ފެންނަނީ ކަޅު އަނދިރި ކަމެވެ. އަހަރެން އޮތީ އެނދެއްގައި ބާއްވާ ހިލިހިލާ ޖަހާފައެވެ. “ކަލޭ މަށަށްވީ ގޮތް އަޑު އަހައިފިންތަ؟” ފައިމައްޗަށް ފައިވައްޓާލަމުން ރިޒުއާނާ ބުންޏެވެ. “އާނ.” އަހަރެން ބިރުން އޮވެފައި ބުނީމެވެ. “ކަލެޔަށް އިނގޭތަ އަހަރެންކަން ކަލެޔަށް އެ ވާހަކަތައް އަޑު އިވުމަށް ބާރުއެޅިކަން. އެ މުސްކުޅި މީހާއަކީ އަހަރެންގެ އަތްދަށު މީހާ. އަދި އޭނާއަށް ނުބުނެވުނީ އަހަރެންނަކީ އެއްކަލަ ސިހުރު ވެރިޔާ ކަމާއި، އަހަރެން ކަލޭ މަންމަ މަރާލި ވާހަކަ. އަހަރެން ކަޅުވީމަ އަހަރެންނާ ދިމާލަށް އެއްޗެހި ކިޔާ މީހުނަށް ވާނީ އެހެން. ސިފަ ހުތުރުކަމުން ގަނޑުވަރުން ވެސް ބޭރުކުރީ. އެހެންވެ ކަލޭވެސް މަރުވާނީ ތިހެން އޮއްވާ. އަދި ކަލޭގެ ބާރެއް ވެސް ނެތް އެއީ ވަގުތު ކޮޅަކަށް އަހަރެން ދިން ބާރެއް. އެއީ އަހަރެންގެ ވާހަކަ އަޑު އެހުވުމަށް ދިން ބާރެއް ހަހަހަހަހަހަހާހާ. ރިޒުއާނާ ވަރަށް ނުލަފާ ހިނި ގަނޑެއް ޖަހާލިއެވެ.\nހިނިގަނޑު ޖަހާލުމައްފަހު ކުއްލިއަކަށް ގެއްލުނެވެ. އަހަރެން އެތަނުން ސަލާމަތް ވާނެ ގޮތަކާ މެދު ވިސްނަން އިންދާ ހަނދާންވީ އަހަރެންގެ ހެދުމުގެ ފަސްބައިގައި ޖަހާފަ އިން ޕިނެވެ. ވަރަށް އުނދަގުލުން ހިލިހިލާ އަޅުވާފަ އިން ތަޅު ހުޅުވީ އަހަރެންގެ ސިކުނޑި ބޭނުން ކޮށްގެންނެވެ. އެނދުން ތެދުވެގެން ހިނގައިގަތީ މަގެއް ފެނޭތޯއެވެ. ހިނގާ ވަރުބަލިވެ މީހާ ތުރުތުރު އަޅާ ވަރުވެއްޖެއެވެ. ވަރަށް ދުރު ހިސާބަކުން އަލިކޮޅެއް ފެންނަން ހުއްޓެވެ. އުންމީދުގެ ހުޅުކޮޅު އާވެއްޖެއެވެ. ގާތްގަނޑަކަށް ފަނަރަ ވަރަކަށް މިނެޓު ހިނގުނުފަހުން އެ އަލިކޮޅާ ކައިރި ވިއެވެ. އެ އަލި ކޮޅަކީ ކުޑަ ލޯވަޅެއް ހެދިފައި އިން ތަނަކުން އައި އަލިކޮޅެކެވެ. އަތުންހިފާ ލޯވަޅު ބޮޑުކޮއްލަން އުޅުން ވަގުތު އިސާހިތަކު އެތަނުން ނިކުމެވުނެވެ. އެއީ ފެންނަ ފެނުމަށް ކުޑަ ލޯވަޅެކެވެ. ނަމަވެސް އެއީ ދޮރެކެވެ. ދޮރުން ނިކުމެވުނީ ބޮޑު ގަސް ތަކެއް ތެރެއަށެވެ. ބޯ ޖަންގައްޔަކަށެވެ.\n(ނުނިމޭ) މި ޕާޓް ރީތި ވާނެ ކަމަށް އުންމީދު ކުރަން.😊\nމަންޝާ (ތޭވީސްވަނަ ބައި)\nބިރުވެރި ލޯބި June 11, 2016\nހަވާތިފް… 8 ވަނަ ބައި (changed)\nބިރުވެރި ލޯބި July 1, 2015\nފަތްގަނޑު ފުރޭތަ – ޓްރެއިލަރ\nބިރުވެރި އިއުލާން December 18, 2020\nހިތާމަ ބިރުވެރި އެހެނިހެން މަޖާ ލޯބި June 2, 2020\nމަންޝާ (އެކާވީސްވަނަ ބައި)\nބިރުވެރި ލޯބި May 30, 2016\nލޯބި އަހަރެން ވާނަމޭ.. (3)\nބިރުވެރި ލޯބި December 6, 2015\nމަންޝާ (ދިހަވަނަ ބައި)\nބިރުވެރި ލޯބި April 21, 2016


01 ފެބްރުވަރީ 2021 ން 31 ޖަނަވަރީ 2022 އަށް މި މަދަރުސާގެ ސެކިއުރިޓީ ބަލަހައްޓައިދިނުމަށް ޝައުޤުވެރިވާ ފަރާތްތަކުން، އަންދާސީ ހިސާބު ހުށަހެޅުމަށް ހުޅުވާލަމެވެ.\nވީމާ، 2021 ފެބްރުވަރީ 01 ން ފެށިގެން 1 (އެކެއް) އަހަރު ދުވަހުގެ މުއްދަތަށް ހއ. އަތޮޅު މަދަރުސާގެ ސެކިއުރިޓީ ބަލަހައްޓައިދިނުމަށް ޝައުޤުވެރިވާ ފަރާތްތަކުން މަޢްލޫމާތު ސާފުކުރެއްވުމަށްފަހު އަންދާސީ ހިސާބު ހުށަހެޅުމަށް ދެންނެވީމެވެ.\nމި މަސައްކަތަށް އަންދާސީ ހިސާބު ހުށަހެޅުމަށް ބޭނުންވާ ފަރާތްތަކުން 2020 ނޮވެމްބަރ 23 ން 2020 ނޮވެމްބަރ 30 އަށް، ހެނދުނު 8:30 ން މެންދުރު 13:00 އާ ދެމެދު މަދަރުސާގެ އޮފީހަށް ވަޑައިގެން ނަންނޯޓްކުރެއްވުންއެދެމެވެ.\nމަސައްކަތާގުޅޭ މަޢްލޫމާތު ދިނުން އޮންނާނީ، 2020 ޑިސެމްބަރ 03 ވަނަ ދުވަހުގެ 11:30 ގައި މަދަރުސާގެ މީޓިންގ ރޫމުގައެވެ.\nމަސައްކަތުގެ އަގު ހުށަހެޅުމާއި، ކަނޑާ ބެލުން އޮންނާނީ، 2020 ޑިސެމްބަރ 13 ވަނަ ދުވަހުގެ ހެނދުނު 11:30ގައި މަދަރުސާގެ މީޓިންގ ރޫމުގައެވެ.\nހ. މި މަސައްކަތަށް ކުރިމަތިލެވޭނީ، ރަޖިސްޓްރީ ކޮށްފައިވާ ވިޔަފާރި، ތަކާއި، ކުންފުނިތަކަށެވެ.\nށ. މަޢްލޫމާތު ސާފުކުރުމާއި، އަގު ހުށަހެޅުމަށް ކަނޑައެޅިފައިވާ ވަގުތަށްވުރެ ފަސްކޮށް ޙާޒިރުވާ ފަރާތްތަކަށް ބައިވެރިނުވެވޭނެކަމުގައިވެސް ދެންނެވީމެވެ.\nނ. އިތުރު މަޢްލުމާތު ސާފުކުރެއްވުމަށް ގުޅުއްވާނީ، 6500293 ނުވަތަ 6500294 ނުވަތަ 6500296 ނަމްބަރ ފޯނަށެވެ. މެއިލް މެދުވެރިކޮށް ނަމަ، [email protected] އަށެވެ.\nސުންގަޑި: 13 ޑިސެންބަރު 2020 1130


"Vaccine vacation" promote kuran visnanee | Jazeera\t"ވެކްސިން ވެކޭޝަން" ޕްރޮމޯޓްކުރަން ވިސްނަނީ - Jazeera\nރާއްޖޭގައި "ވެކްސިން ވެކޭޝަން" ޕްރޮމޯޓްކުރުމުގެ ވިސްނުން އެބަހުރި: މިނިސްޓަރ\nޖަވިޔަނި February 10, 2021 216 views0\nރާއްޖޭގައި ފަތުރުވެރިންނަށް ވެކްސިން ދީ، 'ވެކްސިން ވެކޭޝަން' ޕްރޮގްރާމެއް ފެށުމުގެ ވިސްނުން ސަރުކާރުން ގެންގުޅޭ ކަމަށް ޓުއަރިޒަމް މިނިސްޓަރ ޑރ. އަބްދުﷲ މައުސޫމް މިއަދު ވިދާޅުވެއްޖެއެވެ.\nރައްޔިތުންގެ މަޖިލީހުގެ ޖަލްސާގައި ވެކްސިން ޓުއަރިޒަމް ޕްރޮމޯޓް ކުރުމުގެ ވިސްނުން ސަރުކާރުން ގެންގުޅޭތޯ މެމްބަރަކު ކުރެއްވި ސުވާލަށް ޖަވާބުދެއްވަމުން މިނިސްޓަރ ވިދާޅުވީ ވެކްސިން ޓުއަރިޒަމް ޕްރޮމޯޓް ކުރުމަކީ ރައީސް ސޯލިހުގެ ވިސްނުންފުޅެއް ކަމަށެވެ. އަދި ވެކްސިން ޖެހުމަށް ފަތުރުވެރިން ރާއްޖޭގައި ހަތަރު ހަފްތާވަރު މަޑުކުރާނެކަމަށް ލަފާކުރެވޭ ކަމަށާއި، ދިގު މުއްދަތަކަށް ފަތުރުވެރިން ތިބުމަކީ ފައިދާކުރާނެ ކަމެއް ކަމަށެވެ.\nއެންމެ ބޮޑު ފައިދާއެއް ލިބިގެންދާނީ ވެކްސިން ޑަބަލް ޑޯޒް ޖެހުން އެބައޮތް، އެހެންވީމާ އެއްބައި ސައިންސްވެރިން މި ބުނަނީ ހަތަރު ހަފްތާއަށް ފަހު ދެވަނަ ޑޯޒް ޖަހާގޮތަށް. ދެން ބައެއް މައުލޫމާތުގައި އެބަހުރި ތިން ހަފްތާއަށް ފަހު ވެކްސިން ޖަހާގޮތަށް. ކޮންމެ ގޮތެއްވިޔަސް ތިން ހަފްތާއަށް ފަތުރުވެރިން ތިބޭނެ. އެހެންނޫނީ ހަތަރު ހަފްތާ. ދިގު މުއްދަތަކަށް ފަތުރުވެރިން ތިބުމަކީ ވަރަށް ފައިދާ ވާނެ ކަމެއް\nމިނިސްޓަރ ވިދާޅުވިގޮތުގައި ފަތުރުވެރިންނަށް ވެކްސިން ދިނުމަށް މިހާރު އޮތް އެންމެ ބޮޑު ގޮންޖެހުމަކީ ސްޓޮކުގެ ތާށިކަން ކަމަށެވެ. އެއީ ފުރަތަމަ ރާއްޖޭގައި ދިރިއުޅެމުންދާ އާބާދީއަށް ވެކްސިން ދިނުމަށް އަމާޒުހިފާފައިވާތީ ކަމަށެވެ.\nއެހެންނަމަވެސް އެޗްޕީއޭ އިން އެ ހުއްދަ ދޭ ހިސާބުން ފެށިގެން މި ޕްރޮގްރާމް ފައްޓަވާނެ ކަމަށް މިނިސްޓަރ ވިދާޅުވިއެވެ.\n"ވެކްސިން ވެކޭޝަން" ޕްރޮމޯޓްކުރަން ވިސްނަނީ


4 rashehgai airport hadhaidheyne bayaku hoadhanee - One Online\n22 އޮކްޓޫބަރ 2020، ހއ.ހޯރަފުށި، އެމްޓީސީސީއާއި ހަވާލްކޮށްގެން ކުރިއަށްގެންދާ ހޯރަފުށީ އެއާޕޯޓު އެޅުމުގެ މަޝްރޫއުގެ މަސައްކަތް ބައްލަވާލެއްވުމަށް އެމްޓީސީސީގެ ޓީމް އިން އެރަށަށް ކުރި ދަތުރުގެ ތެރެއިން - ހއ. ހޯރަފުށީ އެއާޕޯޓު -- ވަން ފޮޓޯ: މުހައްމަދު ހައްޔާން\nހަތަރު ރަށެއްގައި އެއާޕޯޓް ހަދައިދޭނެ ބަޔަކު ހޯދަނީ\nހަތަރު ރަށެއްގައި އެއާޕޯޓު އަޅައިދޭނެ ބަޔަކު ހޯދަން ފިނޭންސް މިނިސްޓްރީން އިއުލާނު ކޮށްފި އެވެ.\nފިނޭންސް މިނިސްޓްރީން ރޭ ކުރި އިއުލާނެއްގައި ބުނީ ޕްލޭނިން މިނިސްޓްރީގެ އެދުމުގެ މަތިން ބ. ތުޅާދޫ އާއި ތ. ވިލުފުއްޓާއި ށ. ބިލަތްފަހީގެ އިތުރުން ހދ. މަކުނުދޫގައި އެއާޕޯޓް އަޅަން ޝައުގުވެރިވާ ފަރާތްތަކުން އެކްސްޕްރެޝަން އޮފް އިންޓްރެސްޓް (އީއޯއައި) ހުށަހެޅުމުގެ ދައުވަތު މިކަމަށް ޝަރުތު ހަމަވާ ހުރިހާ ފަރާތްތަކަށް ހުޅުވާލާ ކަމަށެވެ.\nއަދި މި މަސައްކަތްތަކަށް އީއޯއައި ހުށަހަޅާއިރު އެއް ލޮޓަށް ނުވަތަ އެއަށްވުރެ ގިނަ ލޮޓަށް އީއޯއައި ހުށަހެޅުމުގެ އިހްތިޔާރު ޝައުގުވެރިކަން ފާޅުކުރާ ފަރާތްތަކަށް ލިބިގެންވާ ކަމަށް އިއުލާނުގައިވެ އެވެ.\nފިނޭންސް މިނިސްޓްރީން ބުނީ، މި މަސައްކަތްތަކާ ގުޅޭ ޓާމްސް އޮފް ރިފަރެންސް 31 ޖެނުއަރީ އިން ފެށިގެން މިނިސްޓްރީގެ ވެބްސައިޓުން ލިބެން ހުންނާނެ ކަމަށެވެ. އަދި އީއޯއައި ހުށަހަޅާ ފަރާތްތަކުގެ ތެރެއިން ޝޯޓް ލިސްޓު ކުރެވޭ ފަރާތްތަކަށް ޕްރޮޕޯސަލް ހުށަހެޅުމުގެ ފުރުސަތު ދޭނެ ކަމަށް ވެސް ބުންޏެވެ. ޝައުގުވެރިކަން ފާޅުކުރުމުގެ ފުރުސަތު ހުޅުވާލާފައިވަނީ އަންނަ މަހުގެ 15 ވަނަ ދުވަހާ ހަމައަށެވެ.\nފިނޭންސް އިން ބުނީ ޝޯޓް ލިސްޓު ކުރެވޭ ފަރާތްތަކުން ޕްރޮޕޯސަލް ހުށަހެޅުމުގެ ކުރިން އިމާރާތްކުރުމުގެ އަމަލީ މަސައްކަތްކުރާ ފަރާތްތަކުގެ ގަވައިދާއި ފޮރިން ޑައިރެކްޓް އިންވެސްޓްމަންޓް ޕޮލިސީ ސިޔާސަތުތަކުގެ ދަށުން ރަޖިސްޓްރީވުމަށް ކަނޑައަޅާފައިވާ ޝަރުތުތައް ފުރިހަމަވާކަން ޔަގީން ކުރަން ޖެހޭނެ ކަމަށެވެ.\nމީހުން ދިރިއުޅޭ ކޮންމެ ރަށަކުން 20 މިނެޓުން ދެވޭނެ އިންތިޒާމު ހަމަޖެއްސުމަކީ މި ސަރުކާރުގެ ވައުދެކެވެ. މިހާރު ރާއްޖޭގައި ތިން އިންޓަނޭޝަނަލް އެއާޕޯޓާއެކު 14 އެއާޕޯޓެއް އޮތްއިރު، ގދ. ފަރެސްމާތޮޑާ އެއާޕޯޓު ތަރައްގީ ކުރުމުގެ މަސައްކަތް އެމްޓީސީސީ އާއި ހަވާލުކޮށްގެން ކުރިއަށް އެބަގެންދެއެވެ.\nގުޅޭ ޓެގު މިނިސްޓްރީ އޮފް ފިނޭންސް އެންޑް ޓްރެޜަރީ މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ތ. ވިލުފުށި ބ. ތުޅާދޫ ހދ. މަކުނުދޫ ޑޮމެސްޓިކް އެއާޕޯޓުތައް ށ. ބިލެތްފަހި


fathuruverikamah hulhuvali rahthakah beelan hushahelhumuge muhdhathu ithuru koffi\nފަތުރުވެރިކަމަށް ހުޅުވާލި ރަށްތަކަށް ބީލަން ހުށަހެޅުމުގެ މުއްދަތު އިތުރުކޮށްފި\nފަތުރުވެރިކަން ތަރައްޤީކުރުމަށް ކަނޑައަޅާ މިހާރު އިޢުލާންކޮށްފައިވާ 16 ރަށް ބީލަން ހުށަހެޅުމުގެ މުއްދަތު ޓޫރިޒަމް މިނިސްޓްރީން އިތުރުކޮށްފިއެވެ. މިހާރު ބީލަށް ހުށަހެޅުމުގެ ސުންގަޑިއަކީ މިމަހުގެ 24 ވަނަ ދުވަހުގެ ހެނދުނު 10:00ގެ ނިޔަލަށް ކަމަށެވެ.\nބީލަން ފޮތް މިމަހުގެ 20 ވަނަ ދުވަހުގެ ނިޔަލަށް ލިބޭނެކަމަށްވެސް ޓޫރިޒަމް މިނިސްޓްރީން ހާމަކުރެއެވެ.\nރިސޯޓް ތަރައްގީކުރަން ހުޅުވާލާފައިވާ ރަށްތަކުގެ ތެރޭގައި ހއ. އަތޮޅުގެ ދެރަށާއި ހދ. އަތޮޅުގެ އެއް ރަށަކާއި މ. އަތޮޅުގެ ދެރަށަކާއި ތ. އަތޮޅުގެ ތިން ރަށަކާއި ލ. އަތޮޅުގެ ތިން ރަށަކާއި ގއ. ގެ ދެރަށަކާއި ގދ. ގެ ތިން ރަށް ހިމެނެއެވެ.\nޓޫރިޒަމް މިނިސްޓްރީން ނެރުނު ބަޔާނެއްގައި ބުނެފައި ވަނީ މިގޮތަށް ނިންމީ ކޮވިޑް-19ގެ ސަބަބުން އިންވެސްޓަރުންނަށް ދިމާވެފައިވާ ގޮންޖެހުންތައް ކަމަށްވާ ދަތުރުފަތުރުގެ ދަތިކަމާއި ގައުމުތަކުގެ ބޯޑަރު ބަންދުކުރުން ފަދަ ކަންކަމުގެ ސަބަބުންނެވެ.


Tholhendhoo Hasan Qasim: Dhivehi beyhuge emme mashooru label\nތޮަޅެންދޫ ހަސަން ގާސިމް: ދިވެހިބޭހުގެ އެންމެ މަޝްހޫރު ލޭބަލް!\nތޮޅެންދޫ ހަސަން ގާސިމް އަވަސް އޮންލައިނަށް ދެއްވި އިންޓަވިއު | އަވަސް\nދެހާސް އެއްވަނަ އަހަރު ނ. ތޮޅެންދޫގެ އައްޑިހަވަރަކަށް މީހުން އާބާދީގެ އާދޭހަށް އެ އަތޮޅު ކެނދިކޮޅުދޫއަށް ބަދަލުކުރި ނަމަވެސް ގާމަތީ އެ ރަށުގެ އެ އާބާދީ ތޮޅެންދޫ ފުއްޓަރާއި ގޮނޑުދޮށަށް ނަގާ ބިޔަ ބޮޑެތި ރާޅުތަކާ އެ މީހުން ސަމާސާކުރަން ފުއްޓަރަށް އެރި އުޅުނު ހަނދާންތަކުގެ ވާހަކަ ކިޔައިދެ އެވެ. ކިޔައިދެނީ އަލުން އެނބުރި ރަށަށް ދާން ބޭނުންވާނެ ރާގެއް ވެސް ލައިގެނެވެ. ތޮޅެންދޫ ހިޖުރަކުރި މީހުންގެ ތެރެއިން "އޮޔާބެހި" މިހާރު ހުޅުމާލޭގައި ހާއްސަ ބޭފުޅަކު ދިރިއުޅުއްވަ އެވެ. އެއީ ރާއްޖޭގައި ޗާޓުގައި އޮތް ތޮޅެންދޫ އަށް ވުރެ ބޮޑު މަޝްހޫރު ލޭބަލަކަށް ވެވަޑައިގެންނެވި "ނޫނު ތޮޅެންދޫ ހަސަން ގާސިމެ" ވެ. އޭނާއަކީ ތޮޅެންދޫ މުދިންކަމާއި ކުޑަކަތީބު ކަމާއި ކަތީބުކަން ކުރައްވާފައިވާ ދިވެހި ދައުލަތުގެ ވަރަށް ބޮޑު ހިދުމަތްތެރިއެކެވެ. އަދި ދިވެހި ރާއްޖެ ދުށް އެންމެ މޮޅު އެއް ބޭސްވެރިޔާ އެވެ. ކުޑަކުޑަ ތޮޅެންދޫން މާލެ ފައިބައި މަޖީދިއްޔާއިން ތައުލީމް ހާސިލް ކުރެއްވި ހަސަން ގާސިމަކީ ދިވެހި ހަކީމީ ބޭސްވެރިކަން ރާއްޖޭގައި މިހާރު ތިބި މަދު ބޭސްވެރިންގެ ތެރެއިން އެންމެ މަޝްހޫރު ނަމެވެ.\nތޮޅެންދޫ ހަސަން ގާސިމް\nމިހާރު އުމުރުން 80 އިގެ އަހަރުތައް ގުނަމުން ގެންދަވާ ހަސަން ގާސިމް ވެސް އެނާގެ ހަނދާތައް އާ ކުރައްވަ އެވެ. ތޮޅެންދޫގެ އާބާދީ އެ ރަށުގައި އުޅެމުން އައި ސާދާ ދިރިއުޅުމާއި އެ ރަށުގައި އޭނާ ކުރެއްވި ބޭސްވެރިކަމާއި އޭނާ މުޅި ރާއްޖެއަށް މަޝްހޫރުވެގެން ދިޔަ ގޮތުގެ ހަނދާންތައް އާ ކުރައްވަ އެވެ.\nތޮޅެންދޫގައި ގާސިމް އުޅުއްވި ގެ\nކުރީގެ ވަޒީރު އިލްޔާސް އިބްރާހިމްގެ އެންމެ އަރިސް އަދި ދިވެހި ބޭސްވެރި ކަމުގެ ރޮނގުން ޝަރަފުވެރި ކަމުގެ ގައުމީ އިނާމް ހާސިލް ކުރައްވާފައިވާ ހަސަން ގާސިމް ދިވެހި ބޭހުގެ ތެރެއަށް ވަދެ ވަޑައިގެންވެނީ އެއް ގޮތަކަށް ވެސް އެކަން ކުރައްވާ ހިތްޕުޅުވެގެނެއް ނޫނެވެ. އެއީ އޮތް ޝައުގުވެރި ކަމެއް ނޫނެވެ. އެކަމަކު އަތުގައި ހިފައިގެން ގޮސް ބޭސްވެރިއެއްގެ އުނގަށްލާފައި ދަސްކުރާށޭ ބުނުމުން މަޖޫބޫރުވެގެން ވެންނެވީ އެވެ. ހަސަން ގާސިމް ވިދާޅުވި ގޮތުގައި އޭނާ ބޭސްވެރިކަމުގެ ތެރެއަށް ވަދެވަޑައިގެންނެވީ އޭނާގެ މަންމަ އާއި ބައްޕަ ވަކި ކަމެއް ކުރަން އެންގެވުމުން ދެކޮޅެއް ނުހަދާން ވެގެނެވެ.\nދިވެހި ބޭސްވެރިކަމުގެ ފުރަތަމަ ދުވަސްކޮޅު އެކަން ކުރަން ކުރައްވާ ހިއްޕުޅެއް ނުވެ އެވެ. އެކަމާ ދުރަށް ވަޑައިގެންނެވޭތޯ އެތައް ބަހަނާއެއް ވެސް ދެއްކެވި އެވެ. ނަމަވެސް، މަޑުމަޑުން ދިވެހި ބޭހުގެ ވަހަށް ހޭނި ބޭހާއި ފަތްޕިލާވެލީގެ ތެރޭ ރަނގަޅަށް އުނގުޅި މޮޑެވި ބޭސްވެރިޔާ ހަސަން ގާސިމަކަށް ބަދަލުވެގެން ދިޔައީ އެވެ.\n"ވީގޮތަކީ ބައްޕަ އަކީވެސް ބޭސްވެރިއެއް ނޫން، ކާފަ އަކީވެސް ބޭސްވެރިއެއް ނޫން. ދެން އެހެން އުޅެނިކޮށް ޑޮކްޓަރު މުހައްމަދުމަނިކު [މާވާގޭ މުހައްމަދު މަނިކު] އަރުވާލެއްވީ އަޅުގަނޑުމެންގެ ރަށް ތޮޅެންދޫއަށް. އޭރު މާލޭގަ ޑޮކްޓަރުން ވެސް ވަރަށް މަދު. އެންމެ ޑޮކްޓަރެއް މާލޭގައި ވެސް ހުންނަވަނީ... އޭނަގެ ފަހަތުން މާދޫގެ ދޮހޮއްތު ކިޔާ މީހަކު ދުވާނެ ފަސްޓްއެއިޑްފޮށި ހިފަައިގެން ބައިސްކަލެއްގައި... އެހެން އުޅެނިކޮށް މުހައްމަދު މަނިކު ތޮޅެންދޫއަށް ފޮނުވާލެއްވީ. ދެން އޭނަ އަރިހަށް ބޭސް ހަދަން މީހުންތައް ށ. އަތޮޅާއި އެހެން އަތޮޅުތަކާއި ތަންތަނުން އަންނަން ފަށައިފި... ދެން ބައްޕަ ވިދާޅުވެއްޖެ ބޭސް ދަސްކުރާ ވާހަކަ، އަޅުގަނޑު އެކަމާ ގަޔަކާ ނުވި. ދެން މުހައްމަދުމަނިކު ބައްޕަ ގާތަށް ވަޑައިގެން ވިދާޅުވެއްޖެ އެކަމާ ގަޔަކާ ނުވިއޭ... ތިންމަނާވެސް މާ ގިނަ ދުވަހަކު ނުހުންނާނަމޭ އަވަސް ކުރާށޭ ދާން ޖެހި ދާނޭ.. ދެން ބައްޕަ ރުޅި ދުރުވެފައި ބޭސް ދަސްކުރާށޭ ވިދާޅުވީމާ ދެން އެ ފެށީ، އޭގެ ފަހުން މާލެ އައިސް ވެސްް ދަސް ކުރިން" ހަސަން ގާސިމްގެ ބޭސްވެރި ކަމުގެ ފެށުން އޭނާ ވިދާޅުވެ ދެއްވި އެވެ.\nހަސަނުބެ (ކ) އާއި އާއިލާ ތޮޅެންދޫގައި\nވަރަށް ޒުވާން އުމުރުގައި ދިވެ ބޭސްވެރިކަން ދަސް ކުރައްވައި ރާއްޖޭގެ ހުރިހާ ހިސާބެއްގައި މީހުންނަށް ބޭސް ކޮށްދެއްވުމުގައި ހަސަން ގާސިމް އުޅުއްވާތާ ބައިި ގަރުނަށްވުރެ ގިނަ ދުވަސް ވެއްޖެ އެވެ.\nބޮޑެތި އެކްސިޑެންޓްތައް ހިނގައި މީހުނަށް ބޮޑެތި އަނިޔާތައް ލިބުމުން އިމަޖެންސީކޮށް އިތުރު ފަރުވާ ދިނުމަށް ރިޔަލު ދޯނީގައި މީހުން ތޮޅެންދޫއަށް ދިޔަ ޒަމާނެއްވެސް މާޒީގައި ވެއްޖެ އެވެ. ވަރަށް ގިނަ މީހުން ބޭސްކުރަން ތޮޅެންދޫއަށް ދެވޭއިރު ވާނެ ހަ އެތިވެ ކަން ނިމިފައި އޮތް ޒަމާނެއްވެސް ދިޔައެވެ. ބަލި މީހުން ގޮވައިގެން ބޮއްކުރައާ ވަދުދޯންޏާއި މަސްދޯނިފަހަރުގައި ގޮސް އެތައް ގަޑި އިރަކު ތޮޅެންދޫއަށް ކައިރި ނުކުރެވި ރާޅުތެރޭގައި ތިބެ އެވެ. އާއްމުކޮށް ދަނީ މިހާރު ނަމަ ބޮޑެތި އޮޕަރޭޝަންތައް ކުރަންޖެހޭ ވަރަށް، ހަށިގަނޑުގވެ ކަށިތައް ބިނދިފައި ތިބޭ މީހުން ގޮވައިގެނެވެ. ބަލިމީހާައަށް ލިބިފައިވާ ޒަހަމްތަކަށް އިތުރު ގެއްލުމެއް ލިބުނަ ނުދީ ރާޅުތަކުން ސަލާމަތްކޮށް މީހުންނާއި ދޯނި އެއްގަމަށް އެހެލަނީ ތޮޅެންދޫގެ ހީވާގި އެހީތެރި ރައްޔިތުންނެވެ. ބޭހަށް ދާ އެ ހުރިހާ ގޮތެއް ސިފަކޮށްލައިދޭން ހަސަން ގާސިމް ވިދާޅުވަނީ "ތޮޅެންދޫގެ ފުއްޓަރު މައްޗަށް ނަގާ ބޮޑެތި ބިޔަ ރާޅުތަކުގެ ހޮޅީގެ ދަށުނުވެ، ތޮޅެންދޫއަށް މީހުން ލަފަނީ އެއް ނޫނެވެ. މީހުން ލައްގަނީ" އެވެ.\n"ބޭހަށް ދާ މީހުން ތޮޅެންދޫއަށް ލައްގަނީ... އަޅުގަނޑު ކާންދީ، ނިންދަވަނީ އަޅުގަނޑުގެ އަމިއްލަ ހަރަދުގައި ބޭސް ކުރަނީ... ދެން ފަަސޭހަވުމުން ކަލޭ ތިޔަހަރީ ފަސޭހަވެފަ އޭ ދެން ދަހަރޭ ބުނީމައި ނުކުމެގެން ހިނގައިދޭ!" ހަސަން ގާސިމް ވިދާޅުވި އެވެ.\nތޮޅެންދޫގެ ހަނދާތަކުގެ އަލްބަމެއް ގާސިމް ދައްކަވަނީ\nބޭހަށް ރާއްޖޭގެ އުތުރުން ފެށިގެން ދެކުނަށް ހުރިހާ ރަށަކުން ވެސް ކުޑަކުޑަ ތޮޅެންދޫއަށް މީހުން ދިޔައެވެ. އެއީ އެކި ކަހަލަ ފަރުވާ އަށެވެ. އެއިން ކޮންމެ މީހަކު ދެ މަސް ތިން މަސް ވަންދެން ހަސަން ގާސިމްގެ ހިޔާވަހި ކަމުގައި ތިބެއެވެ. ފަތްޖެހި އެނދުގައި ތޮޅެންދޫއަށް ބާލާ ބަލި މީހާ ރަނގަޅުވެ އަމިއްލަ ހާލަށް ހިނގާފައި ދެއެވެ.\nގާސިމްގެ އަރިހަށް ތޮޅެންދޫއަށް ދާ މީހުނަށް ގާސިމްގެ ހުންނަނީ ކޮޓަރިފައްޗެއް ހައްދަވާފަ އެވެ. އެފަތީގައި ކޮޓަރިއެއް ދުވަހަކުވެސް ހުހެއް ނުވެއެވެ.\n" އެންމެ ކޮޓަރި އެއް ދެ ކޮޓަރި އެއް ނޫން. ބައިވަރު ކޮޓަރި ހުންނާނެ ހަމަ ބަރިއަކަށް. ހަނދާން ހުރޭ އަބަދުވެސް އެ ހުރިހާ ކޮޓަރިތަކެއް ގައި މީހުން ތިބޭނެ. ބޭސްކުރަން އައިސް އޭގެ ބައެއް މީހުން ހަދިޔާ ހިފައިގެން އަންނަނީ... ބޮޑެތި ދޮންކެޔޮ ގަނޑުގަނޑާއި ކަށިކެޔޮ ހިފައިގެން އަންނާނީ ... ބޭސްކޮށް ރަނގަޅުވެ ފޮނުވާލަންދެން ވެސް ހުރިހާ ކަމެއްވެސް އޮންނާނީ ހިލޭ،"\nހަސަން ގާސިމް ފޮތްތައް\nމިހާރު ހުޅުމާލޭގައި ދިރިއުޅުއްވާ ހަސަން ގާސިމް ވިދާޅުވާ ގޮތުގައި ތޮޅެންދޫގައި އެ ދުވަސްވަރު ކުރެވުނީ އުނދަގޫ މަސައްކަތެކެވ. އެކަމަކު އެއީ އިހުލާސްތެރި ތެދުވެރި މަސައްކަތެކެވެ.\n"އަޅުގަނޑުގެ މަސައްކަތަށް ދައުލަތުން އިނާމް ދެއްވައިިފި.. ރާއްޖޭގެ އެހާ ކުޑަކުޑަ ރަށެއްގަ ހުރި މީހަކަށް ސަރުކާރުން އެ ދޭ އެންމެ މަތީ ޝަރަފު ދެއްވައިފި ބޭސްވެރިކަމުގެ ރޮނގުން.. އަގަކީ ހަމައެކަނި ގުނާފަ ދޭ މިލިއަން ރުފިޔާއެއް ނޫން.. މީހުންގެ އިހުތިރާމާ ލޯތްބާ އެއީވެސް ހަމަ އަަގު ބޮޑު އެއްޗެއް!" ހަސަން ގާސިމް ވިދާޅުވި އެވެ.\nރައީސް މުހައްމަދު ނަޝިދު ޝަރަފުވެރި ކަމުގެ ގައުމީ އިނާމާ ހަސަން ގާސިމަސް އަރުވަނި\nހަސަން ގާސިމް ވަނީ ހަކީމީ ބޭސްވެރިކަމުގެ ހުރިހާ ބާވަތެއް ދަސް ކުރައްވާ އެއިން އެތައް ހާސް ބަޔަކަށް ފަރުވާ ދެއްވާފަ އެވެ. ދެވެހި ބޭހުގައި ހަސަން ގާސިމް ދެނެވަޑައި ނުގަންނަވާ ވެލެއް، މުލެއް، ގަހެއް ފަތެއް އަދި އެ އޮށެއް ތޮއްޓެއް ނެތެވެ.\nއުމުރުން ދުވަސްވެފައި ވުމާއި އުފަން ރަށާއި ދުރުގައި ހަނދާންތަކުގެ ތެރޭގައި އުޅުއްވެވި ނަމަވެސް ހަސަން ގާސިމް އުޅުއްވަނީ ބޭހުގެ ތެރޭގަ އެވެ. އެނާގެ ފަރުވާ އަށް އެދޭ މީހުންގެ ސަފަށް ބަދަލެއް ނާދެ އެވެ. އޭނާގެ ހިދުމަތަށް ވެސް ބަދަލެއް ނާދެ އެވެ. ތަފާތަކީ ތޮޅެންދޫގައި އޭނާ ނެތް ކަމެވެ.


ހިމަބިއްސަށް ފަރުވޭ ދޭ ސެންޓަރުތައް ގާއިމްކޮށްފި – Haftha\nFri, 28 February, 2020, 5:11 pm\nހިމަބިއްސަށް ފަރުވާ ދިނުމަށް ހުޅުމާލޭގައި ހެލްތު މިނިސްޓްރީން ގާއިމްކޮށްފައިވާ ސެންޓަރުން ހިދުމަތް ދޭން ފަށައިފިއެވެ.\nހެލްތު މިނިސްޓްރީން ބުނީ އެ ސެންޓަރުން މިއަދުން ފެށިގެން ކޮންމެ ދުވަހެއްގެ ހެނދުނު 8:00އިން ރޭގަނޑު 10:00އަށް ހުޅުވާފައި ހުންނާނެ ކަމަށެވެ. އެ ސެންޓަރު ގާއިމްކޮށްފައި ހުންނަނީ ހުޅުމާލެ އޯޓިޒަމް ސެންޓަރާއި ޖެހިގެން އުތުރަށް ހުންނަ ޕްރީ ސްކޫލުގައެވެ. އެ ސެންޓަރުން ހިމަބިއްސަށް ސްކްރީން ކުރުމުގެ ކަންކަން ކުރިޔަށް ގެންދާނެ ކަމަށް ހެލްތު މިނިސްޓްރީން މައުލޫމާތުދެއެވެ.\nހެލްތު މިނިސްޓްރީން ބުނީ ހުން އައިސް ގައިގާ ކުދި ބިހިތަކެއް ނަގާ ކަމަށްވާ ނަމަ ލަސްނުކޮށް އެ ސެންޓަރަށް ގޮސް ފަރުވާ ހޯދުމަށް އިލްތިމާސްކުރާ ކަމަށެވެ.\nއެހެންކަމުން ހުމާއެކު ގައިގައި ކުދި ބިހިތަކެއް ނަގާނަމަ، އެ ސެންޓަރަށް ގޮސް ޑޮކްޓަރެއްގެ ލަފާ ހޯދުމަށާއި، އިތުރު މައުލޫމާތު ހޯދަން ބޭނުންވާނަމަ 7289259 އަށް ގުޅުމަށް މިނިސްޓްރީން ވަނީ އެދިފައެވެ.\nހިމިބިހީގެ ވެކްސިނޭޝަން ސެންޓަރު ގާއިމުކޮށްފައި ވަނީ މާލޭ ސޯޝަލް ސެންޓަރުގައެވެ. ހެލްތު މިނިސްޓްރީން ބުނީ މިއަދުން ފެށިގެން ކޮންމެ ދުވަހެއްގެ ހެނދުނު 10:00 އިން ފެށިގެން ހަވީރު 17:00 އާދެމެދު އެ ސެންޓަރުގައި އުމުރުން ހަ މަހާއި 18 އަހަރާ ދެމެދުގެ ކުދިންގެ ތެރެއިން ހިމަބިއްސަށް ދޭ ވެކްސިންގެ ދެ ޑޯޒު ހަމަނުވާ ކުދިންނަށް ވެކްސިން ދިނުމުގެ އިންތިޒާމް ހަމަޖެހިފައިވާ ކަމަށެވެ.\nއިތުރު މައުލޫމާތު ހޯދުމަށް 7492509 އަށް ގުޅަން ހެލްތުން ވަނީ އެދިފައެވެ.\nދާދިފަހުން ހެލްތު މިނިސްޓްރީން ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ހެލްތު މިނިސްޓަރު އަބްދުﷲ އަމީނު ވިދާޅުވީ މީގެފަހުން ހިމަބިއްސަށް ޝައްކު ކުރެވޭ ފަރާތްތަކާއި ބަލި ޖެހިފައިވާ ފަރާތްތަކަށް ދެން ފަރުވާދޭނީ އެތަނުން ކަމަށެވެ.\nއިއްޔެވެސް ވަނީ ހިމަބިއްސަށް މީހަކު ޕޮޒިޓިވްވެފައެވެ. ހެލްތު މިނިސްޓްރީން އަންނަނީ ދެލައްކަ މީހުންނަށް ޖެހޭ ވަރަށް ރާއްޖެއަށް ވެކްސިން އެތެރެ ކުރުމުގެ މަސައްކަތްވެސް ކުރަމުންނެވެ. އަދި އެއާއެކު މުޅި ރާއްޖެއަށް އަމާޒުކޮށްގެން ވެކްސިން ޖެހުމުގެ ކެމްޕޭނެއް ވެސް ހިންގުމަށް އެ މިނިސްޓްރީން ވަނީ ނިންމާފައެވެ.\nހިމަބިއްސަކީ ރާއްޖެއިން އެއްކޮށް ނައްތާލާފައިވާ ބައްޔެކެވެ. އެހެންނަމަވެސް ދާދިފަހުން ތުއްތު ކުއްޖަކަށް ހިމަބިހި ޖެހިގެން ރިޕޯޓުކޮށްފައިވެއެވެ. އަދި އެކުއްޖާއަކީ ވެކްސިން ޑޯޒު ހަމަ ކޮށްފައި ނުވާ ކުއްޖެއް ކަމަށް މައުލޫމާތު ލިބެއެވެ. އޭގެފަހުން އިތުރު ތިން މީހަކަށް ހިމަބިހި ޖެހިފައިވާ ކަމަށް ހެލްތު ޕްރޮޓެކްޝަން އޮތޯރިޓީ (އެޗްޕީއޭ)އިން ވަނީ ބުނެފައެވެ.


Bahaali2Ministry ge zimmaathakugai fushuerunthakeh! | Mihaaru\nކުރީގެ ސަރުކާރުން ކުރިއަށް ގެންދިޔަ "ހިޔާ މަޝްރޫއު" ދަށުން ފްލެޓް ލިބުނު ކަމުގެ ލިޔުން ހޯދުމަށް ހައުސިން މިނިސްޓްރީ ކުރިމަތީގައި ކިޔޫގައި: ހައުސިންގެ މަސައްކަތްތަކަށް ދެ މިނިސްޓްރީއެއް އުފެއްދިއިރު ޒިންމާތައް އަދި ސާފެއް ނޫން. ---ފޮޓޯ: އަހުމަދު ނިޝާތު/މިހާރު\n31 ޑިސެމްބަރ 2018 - 10:34 21 comments\nކުރީގެ ސަރުކާރުގައި ހައުސިން މިނިސްޓްރީ އަކީ މާލެ އާއި އަތޮޅުތައް ހިމެނޭ ގޮތަށް، ގިނަ މަޝްރޫއުތަކެއް ހިންގި ޒިންމާ ބޮޑު ތަނެކެވެ. ސަރުކާރާއި ސިޓީ ކައުންސިލްތަކާ މެދު އުފެދުނު މައްސަލަތަކުގައި، އެ ކައުންސިލްތަކުން ކުރަމުން އައި ބައެއް މަސައްކަތްތައް ވެސް ހައުސިން މިނިސްޓްރީގެ ދަށަށް ބަދަލުކުރި އެވެ.\nދެ މިނިސްޓްރީއެއް މެދުވެރިކޮށް، އެ ޚިދުމަތްތައް ރައްޔިތުންނަށް ފޯރުކޮށްދޭން މި ސަރުކާރުން ބޭނުންވާތީ، އުފެއްދީ ހައުސިން އެންޑް އާބަން ޑިވެލޮޕްމަންޓާއި ޕްލޭނިން އެންޑް އިންފްރާސްޓްރަކްޗާ މިނިސްޓްރީ އެވެ.\nހައުސިން މިނިސްޓަރަކަށް އާމިނަތު އާތިފާ އައްޔަން ކުރެއްވިއިރު، ޕްލޭނިން މިނިސްޓަރަކީ ކުރީގެ ހައުސިން މިނިސްޓަރު މުހައްމަދު އަސްލަމެވެ. ދެ މިނިސްޓްރީއެއް އުފައްދާފައި އޮތް ނަމަވެސް މަސައްކަތްތައް އަދި ކުރިއަށް ގެންދަނީ އެއް އިމާރާތެއްގަ އެވެ.\nހައުސިން މިނިސްޓްރީން އިއްޔެ ބޭއްވި ނޫސްވެރިންގެ ބައްދަލުވުމުގައި، އެ މިނިސްޓްރީގެ ޒިންމާތަކަކީ ކޮބައިތޯ ސުވާލުކުރުމުން މިނިސްޓަރު އާތިފާ ވިދާޅުވީ ކުރިއެކޭ އެއްގޮތަށް ބޯހިޔާވަހިކަމުގެ މަސައްކަތްތައް ކުރިއަށް ގެންދާނީ އެ މިނިސްޓްރީން ކަމަށެވެ. އޭގެތެރޭގައި އަތޮޅުތަކުގެ ތެރެއިން ވެސް ސަރަހައްދީ ތަރައްގީގައި ހިމެނޭ ތަނެއް ނަމަ މަސައްކަތްތައް ކުރިއަށް ގެންދާނީ ހައުސިން މިނިސްޓްރީގެ ބެލުމުގެ ދަށުން ކަމަށް ވިދާޅުވި އެވެ.\n"ސިޓީ ކައުންސިލްގެ ވެސް ޒިންމާތަކަކާ އެކީގައި ކުރިން މިތަން އޮތީ. އެހެންވީމަ މޭންޑޭޓުގެ ފުށުއެރުންތަކެއް އެބަހުރި. އެކަމަކު ދެ މިނިސްޓްރީ ވެސް އެކުގައި މަސައްކަތް ކުރަމުން މި އަންނަނީ،" އާތިފާ ވިދާޅުވި އެވެ.\nމިއަށްވުރެ އިތުރަށް، މިނިސްޓްރީގެ މަސައްކަތްތައް އަދި ސާފުވެފައި ނުވާ ކަމަށް މިނިސްޓަރު ވިދާޅުވި އެވެ.\nހައުސިން މިނިސްޓްރީން އިއްޔެ ބޭއްވި ނޫސްވެރިންގެ ބައްދަލުވުމުގައި އެ މިނިސްޓްރީގެ އިސް ބޭފުޅުން ނޫސްވެރިންނާ ވާހަކަ ދައްކަވަނީ. --ފޮޓޯ: ހުސެއިން ވަހީދު/މިހާރު\nދެ މިނިސްޓްރީގެ ޒިންމާތައް ކަނޑައެޅުމުގެ މަސައްކަތް، އެނގިފައިވާ ގޮތުގައި، ރައީސް އޮފީހުން އަންނަނީ ކުރަމުންނެވެ.\nހައުސިން މިނިސްޓްރީގެ މުވައްޒަފުން މިހާރު އަންނަނީ ދެ މިނިސްޓްރީ އަށް ބަހާލަމުންނެވެ. ސަރުކާރުގެ ހުރިހާ އިދާރާތަކުގެ މުވައްޒަފުން ވަޒީފާ އިން ވަކިކުރުމުގައި އެއްހަމައަކުން އަމަލުކުރަން ސިވިލް ސާވިސް ކޮމިޝަނުން ކަނޑައެޅި އާ އޮނިގަނޑާ އެއްގޮތަށް، ދެ މިނިސްޓްރީ އަށް މުވައްޒަފުން ބަހާލިއިރު ގިނަ އަދަދެއްގެ މުވައްޒަފުންގެ ވަޒީފާ ގެއްލުމުގެ ބިރު އޮތެވެ.\nއެއީ، އާ އުސޫލުގައި ޖީއެސް3 އަދި ޖީއެސް4ގެ މުވައްޒަފުން ނުހިމެނޭތީ އެވެ. އެ ރޭންކުގެ ގާތްގަނޑަކަށް 40 މުވައްޒަފުން ހައުސިން މިނިސްޓްރީގައި އުޅެ އެވެ.\nމިނިސްޓަރު އާތިފާ ވިދާޅުވީ މުވައްޒަފުން ވަޒީފާ އިން ވަކިވެދާނެ ކަމުގެ ބިރާއެކު ކުރި މަޝްވަރާތަކަށް ފަހު ގަބޫލުކުރައްވަނީ އެ މައްސަލަ މިހާރު ހައްލުވީ ކަމަށެވެ.\nއިތުރު ލިޔުންތައް ހައުސިން މިނިސްޓަރު ސަރުކާރު ބޯހިޔާވަހިކަން މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު އައިމިނަތު އާތިފާ، (ކުރީގެ ހައުސިން މިނިސްޓަރު)\nކުންފުނި އުފެއްދިޔަސް ފްލެޓު ދޭނީ ހައުސިން އިން


IS in nulibigen ulhey Sajitha Al Rishawi akee kaaku?\nއައިއެސް އިން ނުލިބިގެން އުޅޭ ސާޖިތާ އަލް ރިޝާވީ އަކީ ކާކު؟\nމި އަންހެން މީހާ އަކީ، ހައްދުފަހަނަޅައި ގޮސްފައިވާ ޓެރަރިސްޓް ޖަމާއަތް، އިސްލާމިކް ސްޓޭޓް (އައިއެސް) އަށް މިވަގުތު އެންމެ މުހިންމު އަންހެނާ އެވެ. މި ޖަމާއަތުން ޖަޕާނުގެ ދެ މީހަކު ރަހީނުކޮށް އެކެއްގެ ބޯ ކަނޑާލާފައިވާއިރު މިހާރު ބުނަމުން ދަނީ ދެން ހުރި ޖަޕާނު މީހާ ދޫކޮށްލާނީ ސާޖިތާ މިނިވަންކުރުމުން ކަމަށެވެ.\nއެހެންވީމަ މި އަންހެން މީހާ އަކީ ކާކުތޯ އާއި އައިއެސް އަށް އޭނާ މުހިންމު ވަނީ ކިހިނެތްތޯ ބަލާލަމާ ހިނގާށެވެ.\nރާޖިތާ އަލް ރިޝާވީ އަކީ އުރުދުންގައި ބޮމުގެ ސިލްސިލާ ހަމަލާތަކެއް ދޭން އުޅެނިކޮށް 2005 ވަނަ އަހަރު ހައްޔަރުކޮށް ޖަލަށް ލާފައިވާ އަންހެނެކެވެ. އޭނާ ހައްޔަރުކޮށްފައި ވަނީ އެ އަހަރު އުރުދުންގައި ދިން ބޮމުގެ ހަމަލާތަކުގައި ބައިވެރިވުމަށް ހަށިގަނޑުގައި ބޮން ހަރުކޮށްގެން އުޅެނިކޮށެވެ.\n"އަހަރެން ފިރިމީހާ ވަނީ އޭނާގެ ހަށިގަނޑުގައި ހުރި ބޮން ގޮއްވާލައިގެން މަރުވެފައި. އެކަމަކު އަހަރެންނަށް ބޮން ގޮއްވާލުން ކާމިޔާބުނުވީ،" ކުށަށް އިއުތިރާފުވެ ސާޖިތާ އާންމުކޮށްފައިވާ ވީޑިއޯއެއްގައި ބުނެފައިވެ އެވެ.\nއުރުދުން އިން މި އަންހެން މީހާގެ މައްޗަށް އިއްވާފައި ވަނީ މަރުގެ ހުކުމެކެވެ. މި ހުކުމް އޭނާގެ މައްޗަށް އިއްވީ 2006 ވަނަ އަހަރު އެވެ. ނަމަވެސް ނަސީބު ދިމާކުރި ގޮތުން އުރުދުން ހަމަ އެ އަހަރު، މަރުގެ ހުކުމް ތަންފީޒުކުރުން ވެސް ހުއްޓާލި އެވެ.\nނަމަވެސް މިދިޔަ މަހު މި ގައުމުން ވަނީ އަލުން މަރުގެ ހުކުމް ތަންފީޒުކުރަން ފަށައިފަ އެވެ.\nއެހެންވީމަ، ސާޖިތާ އަށް ވީގޮތެއް އެނގޭ އާންމު ރައްޔިތަކު މިހާރަކު ނެތެވެ.\nއޭނާ ދިރިހުރިކަމުގެ ޔަގީންކަމެއް ވެސް ނެތެވެ. އާންމުންގެ ލޮލަށް އޭނާ ނުފެންނަތާ އަދި އޭނާއާ ގުޅޭ އާ ޚަބަރެއް ނާންނަތާ ވެސް މިހާރު ގާތްގަނޑަކަށް 10 އަހަރުވީ އެވެ.\nފިލިޕީންސްގައި ހެލިކޮޕްޓަރެއް ވެއްޓި7މަރު


ތާރީޚް: 02 ނޮވެންބަރު 2020\nއެޑްމިނިސްޓްރޭޝަން އެންޑް ބަޖެޓް ސެކްޝަން\nކޯޓުގެ ޔައުމިއްޔާ އަށް ބޭނުންވާ މަޢުލޫމާތު ސެކްޝަންތަކުން ދުވަހުން ދުވަހަށް ހޯދާ، ޔައުމިއްޔާ ދުވަހުން ދުވަހަށް ލިޔެ ބެލެހެއްޓުން.\nމުވައްޒަފުންނާއި ވެރިންގެ ސަލާމް ނޯޓު ކޮށް ދުވަހުން ދުވަހަށް ސަލާމް ފޯމް ޝީޓް އަޕްޑޭޓްކުރުން.\nމުވައްޒަފުންގެ ޗުއްޓީގެ ރެކޯޑްސް ބެލެހެއްޓުމާއި ޗުއްޓީ ޗިޓް ހެދުމާއި އެކަންކަމާބެހޭ އެންމެހާ ރިކޯޑްތައް ބެލެހެއްޓުން.\nޔުނިޓަށް ޖަވާބުދޭންޖެހޭ ސިޓީ/ނޯޓް ފަދަ ތަކެއްޗަށް ޖަވާބު ދިނުމާއި، ޔުނިޓުން ލިޔަންޖެހޭ ސިޓީ/ނޯޓްފަދަ ތަކެތި ލިޔެ ފޮނުވުމާއި، ފައިލްކުރަންޖެހޭ ތަކެތި ފައިލް ކުރުން.\nޙާޟިރީ ރިޕޯޓާއި، އިތުރުގަޑީގެ ރިޕޯޓް ކޮންމެ މަހަކު ތައްޔާރުކުރުން.\nމުވައްޒަފުންގެ ރެކޯޑުފައިލުގައި ބަހައްޓަންޖެހޭ އެންމެހައި ލިޔުންތައް ފައިލްކޮށް ރައްކާތެރިކަމާއެކު ބެލެހެއްޓުން.\nވަޒީފާގެ އެއްބަސްވުމާއި، ވަޒީފާގެ ބަޔާނާއި އަދި ޝަރުޢީދާއިރާގެ އިދާރީ މުވައްޒަފުން އަމިއްލަ މަސައްކަތްކުރުމާ ބެހޭގޮތުންވާ އިޤުރާރުގައި ސޮއިކުރުވުން.\nސްޓޮކުން މުވައްޒަފުންނަށް ބޭނުންވާ ތަކެތި އެފަރާތްތަކަށް ދޫކޮށް ސޮއިކުރުމާއި ސްޓޮކް ބާކީ ޤަވާޢިދުން ދުވަހުން ދުވަހަށް ބެލެހެއްޓުން.\nސްޓޮކް އަޕްޑޭޓް ކުރުމަށްފަހު، ޔުނިޓްގެ ވެރިޔާގެ ލަފާގެމަތިން ސްޓޮކްއިން މަދުވާ ތަކެއްޗަށް މެމޯ ތައްޔާރުކޮށް ފޮނުވުން.\nކޯޓުގެ ސްޓޮކްގައިވާ ތަކެތި ބަރާބަރަށް ދިމާވޭތޯ ބެލުމަށްޓަކައި ކޮންމެ2މަހަކުން 1 ފަހަރު ސްޓޮކް ޗެކްކޮށް ދިމާވޭތޯ ބެލުން.\nއެޗް.އާރު ކޮމެޓީގެ ޖަލްސާ ބޭއްވުމަށްޓަކައި ކުރަންޖެހޭ އެންމެހައި ކަންތައް ކުރުމާއި އެކޮމިޓީއަށް ހުށަހަޅަންޖެހޭ ލިޔުންތައް ފުރިހަމަކޮށް ކޮމެޓީއަށް ގެންދިއުމާއި ކޮމެޓީގެ ސެކްރެޓޭރިއަޓް ބެލެހެއްޓުމާއި ކޮމެޓީގެ ޔައުމިއްޔާލިޔެ ބެލެހެއްޓުމާއި ކޮމެޓީގެ ނިންމުންތައް ތަންފީޒުކުރުމަށްޓަކައި އަޅަންޖެހޭ އެންމެހައި ފިޔަވަޅުތައް އެޅުމުގެ މަސައްކަތް ކުރުން.\nއެޑްމިނިސްޓްރޭޝަން / ހިއުމަން ރިސޯސް / އޮފީސް މެނޭޖްމަންޓް / އިންފޮމޭޝަން ޓެކްނޮލަޖީ\nބިޒްނަސް އެޑްމިނިސްޓްރޭޝަން / ޕަބްލިކް އެޑްމިނިސްޓްރޭޝަން/ މެނޭޖްމަންޓް ދާއިރާ / ހިއުމަން ރިސޯސް / އިންފޮމޭޝަން ޓެކްނޮލޮޖީ ދާއިރާ\n10 ނޮވެންބަރު 2020 ވާ އަންގާރަ ދުވަހުގެ 12:00ގެ ކުރިން ޑްރަގް ކޯޓަށް ހުށަހެޅުއްވުން އެދެމެވެ.\nއެޑްމިނިސްޓްރޭޓިވް އޮފިސަރ މަޤާމަށް އެންމެ ޤާބިލް ފަރާތެއް ހޮވާނީ ލިބިފައިވާ ތަޢުލީމާއި، ތަޖުރިބާއާއި، މަސައްކަތަށް ބޭނުންވާ ހުނަރާއި، މަސައްކަތުގެ ދާއިރާއިން ލިބިފައިވާ ތަޖުރިބާއަށާއި ޤާބިލްކަން ކަށަވަރު ކުރުމަށްޓަކައި ކުރެވޭ އިންޓަރވިއުއަށް ބަލައެވެ. މިގޮތުން މިބައިތަކަށް މާރކްސް ކަނޑައެޅިފައިވަނީ:\n02 ނޮވެންބަރު 2020\nޕަބްލިޝްކުރި ތާރީޚު: 02 ނޮވެންބަރު 2020\nސުންގަޑި: 10 ނޮވެންބަރު 2020 1200